
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2687 

22 Οκτωβρίου 2013 


ΑΠΟΦΑΣΕΙ Σ 

Αριθμ. απόφ. 3/2013 

Έγκριση του Κανονισμού Εσωτερικής Λειτουργίας της 
Εισαγγελίας Πρωτοδικών Αθηνών. 

Η ΟΛΟΜΕΛΕΙΑ ΤΗΣ ΕΙΣΑΓΓΕΛΙΑΣ ΤΟΥ ΑΡΕΙΟΥ ΠΑΓΟΥ 

Στην Αθήνα και στο γραφείο της Εισαγγελέως του 
Αρείου Πάγου (Λεωφ. Αλεξάνδρας 121- 4ος όροφος) 
σήμερα την 26η Σεπτεμβρίου 2013, ημέρα Πέμπτη και 
ώρα 13.30 συνήλθε, η Ολομέλεια της Εισαγγελίας του 
Αρείου Πάγου. 

Παρέστησαν η Εισαγγελέας του Αρείου Πάγου Ευ¬ 
τέρπη Κουτζαμάνη και οι Αντεισαγγελείς: 1) Μιλτιάδης 
Ανδρειωτέλλης, 2) Γεώργιος Μπόμπολης, 3) Αθανάσιος 
Κατσιρώδης, 4) Νικόλαος Παντελής, 5) Γεώργιος Κο¬ 
λιοκώστας, 6) Δημήτριος Δασούλας, 7) Κωνσταντίνος 
Παρασκευαΐδης, 8) Βασίλειος Πλιώτας, 9) Αθανάσιος 
Ακριτίδης, 10) Γρηγόριος Βαβέτσης και 11) Γεώργιος 
Μποροδήμος. 

Απούσιασαν λόγω κωλύματος οι Αντεισαγγελείς: 
1) Ρούσσος-Εμμανουήλ Παπαδάκης, 2) Αναστάσιος Κα- 
νελλόπουλος, 3) Παναγιώτης Νικολούδης, 4) Γεώργιος 
Παντελής, 5) Ξένη Δημητρίου -Βασιλοπούλου και 6) Χα¬ 
ράλαμπος Βουρλιώτης. 

Παρέστη ως Γραμματέας η αναπληρώτρια Προϊστα- 
μένη Διεύθυνσης της Εισαγγελίας του Αρείου Πάγου 
Χρυσάνθη Σημαντήρα. 

Η Ολομέλεια συγκλήθηκε νομίμως, μετά από την από 
18/9/2013 έγγραφη πρόσκληση της Εισαγγελέως του 
Αρείου Πάγου προς τους υπηρετούντες στην Εισαγ¬ 
γελία του Αρείου Πάγου Αντεισαγγελείς (άρθρο 14Α 
ν. 1756/88 ), προκειμένου να επιληφθεί του κάτωθι θέ¬ 
ματος: «Εγκριση Τροποποίησης Κανονισμού Εσωτερι¬ 
κής Υπηρεσίας της Εισαγγελίας Πρωτοδικών Αθηνών», 
καθόσον η υπ’ αριθμ. 1/13 υπό δημοσίευση απόφαση 
της Ολομέλειας της Εισαγγελίας του Α.Π. επεστρά- 
φη αδημοσίευτη από το Εθνικό Τυπογραφείο, επειδή ο 
υπογράφων αυτήν Εισαγγελέας Αρείου Πάγου Ιωάννης 
Τέντες (ήδη ε.τ.) είχε παύσει να είναι αρμόδιος (λόγω 
παραίτησης) πριν τη δημοσίευσή της στην Εφημερίδα 
της Κυβερνήσεως (άρθρο 9§9 Ν. 3469/06). 

Ο Εισηγητής, Αντεισαγγελέας του Αρείου Πάγου Βασί¬ 
λειος Πλιώτας, έθεσε υπόψη των μελών της Ολομέλειας: 


α) το υπ’ αριθ. 74487/20-8-13 έγγραφο του Υπουργείου 
Δικαιοσύνης, Διαφάνειας και Ανθρωπίνων Δικαιωμά¬ 
των με το συνημμένο υπ’ αριθ. πρωτ. Δ/75320/2-8-13 
έγγραφο του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης με θέμα «επιστροφή 
εγγράφου», β) το υπ’ αριθ. 160828/11-4-13 έγγραφο της 
Εισαγγελίας Πρωτοδικών Αθηνών με το οποίο υπεβλήθη 
στην Υπηρεσία μας αντίγραφο πρακτικών της υπ’ αριθ. 
1/13 Απόφασης της Ολομέλειας της Εισαγγελίας Πρω¬ 
τοδικών Αθηνών καθώς και γ) το υπ’ αριθ. 163678/15-5-13 
έγγραφο της αυτής ως άνω Εισαγγελίας με το οποίο 
μας υπεβλήθη αντίγραφο πρακτικών της προαναφε- 
ρομένης απόφασης της Ολομέλειας σε ορθή επανά¬ 
ληψη (αναφορικά με το άρθρο 48), με θέμα τη συμπλή¬ 
ρωση, τροποποίηση και κωδικοποίηση του ισχύοντος 
Κανονισμού Εσωτερικής Υπηρεσίας της Εισαγγελίας 
Πρωτοδικών Αθηνών, σύμφωνα με την παρ. 7 του στοι¬ 
χείου Α' «Κανονισμοί» του άρθρου 17 του Ν. 1756/1988 
«Κώδικας Οργανισμού Δικαστηρίων και Κατάστασης 
Δικαστικών Λειτουργών», όπως αντικαταστάθηκε με το 
άρθρ. 86 παρ. 2 του Ν. 4055/2012 (ΦΕΚ 51/12-3-2012) η 
οποία προβλέπει ότι «οι κανονισμοί και οι τροποποιήσεις 
τους υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». 

Ο εισηγητής ανέφερε ότι με την υπ’ αριθ. 1/13 απόφαση 
της Ολομέλειας της Εισαγγελίας του Αρείου Πάγου 
είχε εγκριθεί ο Κανονισμός Εσωτερικής Υπηρεσίας της 
Εισαγγελίας Πρωτοδικών Αθηνών που καταρτίσθηκε με 
την υπ’ αριθ. 1/13 απόφαση της Ολομέλειας της Εισαγ¬ 
γελίας αυτής. Η εν λόγω απόφαση της Ολομέλειάς μας 
διεβιβάσθη στο Υπουργείο Δικαιοσύνης με αριθ. πρωτ. 
2467/29-5-13, προκειμένου να αποσταλεί στο Εθνικό 
Τυπογραφείο για να δημοσιευθεί στην Εφημερίδα της 
Κυβερνήσεως, σύμφωνα με τα οριζόμενα στο άρθρο 17 
παρ. 7 του Ν. 1756/88, πλην όμως το Εθνικό Τυπογραφείο 
δεν προέβη στη δημοσίευση καθόσον ο υπογράφων 

την απόφαση (επίτιμος Εισαγγελέας του Αρείου Πάγου 
Ιωάννης-Σπυρίδων Τέντες) έπαυσε να είναι αρμόδιος, 
πριν τη δημοσίευση στην Εφημερίδα της Κυβερνήσεως 
(άρθρο 9 παρ. 9 Ν. 3469/2006), όπως αυτό προκύπτει από 
το προαναφερθέν υπ’ αριθ. Δ/75320/2-8-13 έγγραφο του 
Υπουργείου Διοικητικής Μεταρρύθμισης και Ηλεκτρονι¬ 
κής Διακυβέρνησης. Συνεχίζοντας ο εισηγητής, ανέφερε 
ότι τηρήθηκε από την Εισαγγελία Πρωτοδικών Αθηνών 
ο τύπος που προβλέπεται στο άρθρ.17 παρ. 6 εδ. α' 
Ν. 1756/88, όπως ισχύει σήμερα για την τροποποίηση του 
Κανονισμού της. Προσκλήθηκαν δηλαδή να υποβάλουν 
έγγραφες προτάσεις οι προβλεπόμενοι στο ανωτέρω 
άρθρο, παραστάθηκαν δε οι: Πρόεδρος του Δ.Σ. της 
Ένωσης Εισαγγελέων Ελλάδος Ρούσσος-Εμμανουήλ 
Παπαδάκης, Αντεισαγγελέας του Αρείου Πάγου, ο Α' 
Αντιπρόεδρος της Ένωσης Δικαστών και Εισαγγελέων 
Ευάγγελος Κασαλιάς, Αντεισαγγελέας Εφετών, ο εκπρό¬ 
σωπος του ΔΣΑ και μέλος του Δ.Σ. Ηλίας Νικολακάκος, 
Δικηγόρος, η Προϊσταμένη Διεύθυνσης της Γραμματείας 
της Εισαγγελίας Πρωτοδικών Αθηνών Μαρία Μακρή και 
ο Ταμίας του Συλλόγου Δικαστικών Υπαλλήλων Αθή¬ 
νας Γεώργιος Παρασκευάς, οι οποίοι και ανέπτυξαν τις 
απόψεις και προτάσεις τους. 

Στη συνέχεια ο εισηγητής επεσήμανε ότι με τη συ- 
μπλήρωση-τροποποίηση και κωδικοποίηση του Κανονι¬ 
σμού Εσωτερικής Υπηρεσίας της Εισαγγελίας Πρωτο¬ 
δικών Αθηνών ικανοποιούνται οι λειτουργικές ανάγκες 
της Εισαγγελίας Πρωτοδικών Αθηνών και η εσωτερική 
της οργάνωση εναρμονίζεται τόσο με τις απαιτήσεις 
που επήλθαν τα τελευταία χρόνια στο ουσιαστικό και 
δικονομικό Δίκαιο (ιδίως νόμοι 3160/2003, 3346/2005, 
3904/2010, 4055/2012) όσο και με την ανάθεση της επο- 
πτείας και ελέγχου σε σειρά εγκλημάτων σε Εισαγγε¬ 
λείς Ειδικών Καθηκόντων, με στόχο την αποτελεσματική 
διαχείριση των αντιστοίχων υποθέσεων. 

Τέλος, ο εισηγητής έθεσε υπόψη της Ολομέλειας τη 
δημιουργία γραφείου Τύπου και Ενημέρωσης-Νομολο- 
γίας και Ερευνών, το οποίο διευθύνεται προσωπικά από 
το Διευθύνοντα την Εισαγγελία. 

Αφού τόνισε όλα τα ανωτέρω, εισηγήθηκε την έγκριση 
της συμπλήρωσης, τροποποίησης κωδικοποίησης του 
Κανονισμού Εσωτερικής Υπηρεσίας της Εισαγγελίας 
Πρωτοδικών Αθηνών, με μόνη τη διόρθωση του άρθρου 
18 του προηγούμενου Κανονισμού: 1) στο στοιχ. Γ' αυτού 
από «Υποθέσεων Σ.Δ.Ο.Ε.» σε «Οικονομικών Υποθέσεων» 
και 2) στο στοιχ. 3 από «ο Εισαγγελέας Υποθέσεων 
Σ.Δ.Ο.Ε.: Επεξεργάζεται τις υποθέσεις αρμοδιότητας 
του Σ.Δ.Ο.Ε.» σε «Εισαγγελέας Οικονομικών Υποθέσεων: 
Επεξεργάζεται τις συναφείς υποθέσεις», ενόψει του ορι¬ 
σμού Εισαγγελέα Οικονομικού Εγκλήματος, με το άρθρο 
17 Α Ν. 2523/97, όπως προστ. με το άρθρο 2 Ν. 3943/11. 

Μετά από ανταλλαγή απόψεων μεταξύ των μελών 
ακολούθησε ψηφοφορία κατά την οποία όλα τα μέλη 
ψήφισαν να γίνει δεκτή η παραπάνω εισήγηση. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του Ν. 1756/1988 «Κώδικας Οργανισμού 
Δικαστηρίων και Κατάστασης Δικαστικών Λειτουρ¬ 
γών», όπως αντικαταστάθηκε με το άρθρ. 86 παρ. 2 
του Ν. 4055/2012 (ΦΕΚ 51/12-3-2012), «οι κανονισμοί και 
οι τροποποιήσεις τους υποβάλλονται αμέσως στις οι¬ 
κείες Ολομέλειες των ανωτάτων δικαστηρίων, οι οποίες 


έχουν δικαίωμα συμπλήρωσης, τροποποίησης ή ακύρω¬ 
σης αυτών, ως προς όλα τα σημεία και ειδικότερα ως 
προς τον αριθμό των δικασίμων και των υποθέσεων 
που προσδιορίζονται σε κάθε δικάσιμο. Οι κανονισμοί 
ισχύουν μόνο μετά την τελική έγκρισή τους από τις 
ολομέλειες των ανωτάτων δικαστηρίων και αφού δια- 
βιβασθούν στον Υπουργό Δικαιοσύνης, Διαφάνειας και 
Ανθρωπίνων Δικαιωμάτων δημοσιεύονται στην Εφημερί¬ 
δα της Κυβερνήσεως». Στην προκειμένη περίπτωση, με 
την υπ’ αριθ. 1/13 απόφαση της Ολομέλειας της Εισαγ¬ 
γελίας Πρωτοδικών Αθηνών καταρτίστηκε ο Κανονισμός 
Εσωτερικής Υπηρεσίας με το ακόλουθο περιεχόμενο: 

ΚΕΦΑΛΑΙΟ Α' 

ΟΡΓΑΝΩΣΗ - ΛΕΙΤΟΥΡΓΙΑ ΚΑΙ ΔΙΕΥΘΥΝΣΗ 
ΤΗΣ ΕΙΣΑΓΓΕΛΙΑΣ 

Άρθρο Ιο 

Τ μήματα και Γ ραφεία 

Στην Εισαγγελία Πρωτοδικών Αθηνών, για την εύρυθ¬ 
μη διεξαγωγή της υπηρεσίας και την εξυπηρέτηση των 
λειτουργικών αναγκών της, έχουν συσταθεί και λειτουρ¬ 
γούν τα Τ μήματα που αναφέρονται στο επόμενο άρθρο, 
καθώς και τα Γ ραφεία που αναφέρονται στα άρθρα 3 
και 15 του παρόντος. 

Άρθρο 2ο 

Τα Τμήματα της Εισαγγελίας είναι τα ακόλουθα: 

1. Τμήμα Διοικητικού, 2. Τμήμα Πρωτοκόλλου, 3. Τμήμα 
Μισθοδοσίας και Διαχείρισης Οικονομικών, 4. Τμήμα 
Ανηλίκων, 5. Τμήμα Ασφαλιστικών Ταμείων, 6. Τμήμα 
Εισαγγελικών Γραφείων, 7. Τμήμα Κατηγορητηρίων Ει- 
σαγγελικών Γ ραφείων, 8. Τ μήμα Βουλευμάτων, 9. Τ μή- 
μα Α’ Ποινικής Δίωξης-Δίωξης εγκλημάτων σχετικά με 
την υπηρεσία και τη διαφθορά- Μηνύσεων και Πλη¬ 
ροφοριών, 10. Τμήμα Δίωξης Αυτοφώρων εγκλημάτων- 
Κατηγορητηρίων Α’ Ποινικής Δίωξης και αυτοφώρου 
διαδικασίας-Πειστηρίων, 11. Τμήμα Β' Ποινικής Δίωξης- 
Αγορανομίας, 12. Τμήμα Κατηγορητηρίων Β’ Ποινικής Δί- 
ωξης-Αγορανομίας, 13. Τμήμα Προσδιορισμού Τριμελούς 
και Εφέσεων, 14. Τμήμα Προσδιορισμού Μονομελούς, 
15. Τμήμα Ακροάσεων-Δικαστικής Συνδρομής Διεθνών 
Σχέσεων και Υποθέσεων ΕυρωπαϊκήςΈνωσης, 16. Τμήμα 
Πληροφορικής, 17. Τ μήμα Εκτελέσεως Αποφάσεων και 
Βουλευμάτων, 18. Τμήμα Ερήμην Αποφάσεων, 19. Τμήμα 
Ποινικού Μητρώου, 20. Α' Τμήμα Επιμελητών Δικαστηρί¬ 
ων, 21. Β' Τμήμα Επιμελητών Δικαστηρίων, 22. Γ' Τμήμα 
Επιμελητών Δικαστηρίων. 

Άρθρο 3ο 

Τα Γραφεία της Εισαγγελίας είναι τα ακόλουθα: 
α) Διευθύνοντος 
β) Τύπου και Ενημέρωσης 
γ) Γνωμοδοτήσεων 
δ) Ανακρίσεων. 

Άρθρο 4ο 

Διεύθυνση της Εισαγγελίας 

Την Εισαγγελία διευθύνει ο Εισαγγελέας που εκλέγε¬ 
ται από την Ολομέλεια της Εισαγγελίας, σύμφωνα με τις 
εκάστοτε ισχύουσες διατάξεις του Κώδικα Οργανισμού 
Δικαστηρίων και Καταστάσεως Δικαστικών Λειτουργών, 
ο οποίος φροντίζει για την εύρυθμη λειτουργία της και 
έχει τις ακόλουθες αρμοδιότητες: 

1) Εκπροσωπεί την Εισαγγελία. 

2) Συγκαλεί την Ολομέλεια της Εισαγγελίας στις 
προβλεπόμενες από το νόμο περιπτώσεις, καθορίζει 
την ημερήσια διάταξη και διευθύνει τις εργασίες της. 
Ζητεί τη σύγκληση της Ολομέλειας του Πρωτοδικείου 
επί ζητημάτων γενικότερου ενδιαφέροντος οργάνωσης 
και λειτουργίας αυτού. 

3) Καθορίζει τις υπηρεσίες των Εισαγγελικών λειτουρ¬ 
γών, τοποθετεί και μετακινεί αυτούς σε Τμήματα και 
Γραφεία, τους αναθέτει την επεξεργασία δικογραφιών, 
μηνύσεων, εγκλήσεων, αναφορών, διοικητικών πορισμά¬ 
των κ.τ.λ. και παραγγέλλει οποιαδήποτε ενέργεια που 
από το νόμο υπάγεται στα καθήκοντά τους και εμπί¬ 
πτει στην αρμοδιότητα της Εισαγγελίας Πρωτοδικών 
Αθηνών. 

4) Προίσταται της Γραμματείας της Εισαγγελίας και 
με την αρμοδιότητά του αυτή, τοποθετεί στα Τμήματα 
τους Προϊσταμένους των Τμημάτων, τους δικαστικούς 
υπαλλήλους και τους επιμελητές και μετακινεί αυτούς 
από ένα Τμήμα σε άλλο, ανάλογα με τις λειτουργικές 
ανάγκες της υπηρεσίας, λαμβάνοντας υπόψη και τις 
ειδικές γνώσεις αυτών. Προβαίνει σε ανακατανομή των 
οργανικών θέσεων των υπαλλήλων των Τμημάτων της 
Γραμματείας μετά από εισήγηση του Διευθυντή της 
Γ ραμματείας. 

5) Εγκρίνει και χορηγεί τις άδειες στο προσωπικό της 
Γ ραμματείας της Εισαγγελίας. 

6) Η εσωτερική υπηρεσία, σε σχέση με την άσκηση 
εισαγγελικών καθηκόντων, διεξάγεται από τον Εισαγ¬ 
γελέα που διευθύνει την Εισαγγελία και τους Εισαγ- 
γελικούς λειτουργούς, οι οποίοι ορίζονται υπ’ αυτού 
στα Τ μήματα και στα Γ ραφεία και ενεργούν με γενική 
εντολή, κατά νόμο. 

Ο Διευθύνων μπορεί να τοποθετεί στις εσωτερικές 
υπηρεσίες και Αντεισαγγελείς Πρωτοδικών 

7) Αποφασίζει για οποιοδήποτε άλλο θέμα, το οποίο 
δεν υπάγεται ρητά από το νόμο ή τον κανονισμό στην 
αρμοδιότητα αυτού ή της Ολομέλειας (τεκμήριο αρμο- 
διότητος). 

Στο γραφείο του Διευθύνοντος ορίζεται να υπηρετούν 
ένας (1) Δικαστικός Γραμματέας και ένας (1) επιμελητής. 

8) Σε περίπτωση που ο Διευθύνων απουσιάζει ή κω¬ 
λύεται αναπληρώνεται κατά νόμο. 

Αρθρο 5ο 

Ολομέλεια της Εισαγγελίας 

1. Η Ολομέλεια της Εισαγγελίας αποτελείται από τους 
Εισαγγελείς, Αντεισαγγελείς και Παρέδρους που υπη¬ 
ρετούν σ’αυτήν. 

2. Την Ολομέλεια συγκαλεί ο Εισαγγελέας που διευ¬ 
θύνει την Εισαγγελία και προεδρεύει αυτής. 

Η σύγκλησή της είναι υποχρεωτική όταν: 

α) το ζητήσουν εγγράφως τα 2/5 των Εισαγγελικών 
λεπτουργών που υπηρετούν στην Εισαγγελία κατά το 
χρόνο της αίτησης και 

β) ζητηθεί από τον Πρόεδρο του Τριμελούς Συμβουλί¬ 
ου Διοικήσεως του Πρωτοδικείου και εφόσον η σύγκλη¬ 
σή της αφορά ζητήματα γενικότερου ενδιαφέροντος 
οργάνωσης και λειτουργίας της Εισαγγελίας. 

3. Στην αρμοδιότητα της Ολομέλειας υπάγονται: 

α) η κατάρτιση, συμπλήρωση, τροποποίηση, αντικα¬ 
τάσταση ή κατάργηση διατάξεων του κανονισμού της 
Εισαγγελίας, 


β) η λήψη αποφάσεων για θέματα γενικότερου ενδια¬ 
φέροντος οργάνωσης και λειτουργίας της Εισαγγελίας 
και απονομής της Ποινικής Δικαιοσύνης και 

γ) η κατάρτιση των τμημάτων διακοπών. 

4. Η Ολομέλεια βρίσκεται σε απαρτία όταν είναι πα¬ 
ρόντα περισσότερα από τα μισό κατά το χρόνο της 
σύγκλησης μέλη της. Όταν δεν υπάρχει απαρτία η Ολο¬ 
μέλεια συνέρχεται αυτοδικαίως μετά 3 ημέρες σε ώρα 
που ορίζεται και ανακοινώνεται από τον Διευθύνοντα 
την Εισαγγελέα. 

5. Οι Εισαγγελικοί λειτουργοί καλούνται εγγράφως 
προ επτά (7) τουλάχιστον ημερών από τη συνεδρίαση 
με ατομική πρόσκληση που περιέχει τα θέματα για τα 
οποία η Ολομέλεια καλείται να αποφασίσει και τοπο¬ 
θετείται στην υπηρεσιακή τους θυρίδα, καθώς και με 
γενική ανακοίνωση η οποία αναρτάται στον πίνακα 
ανακοινώσεων της αίθουσας Εισαγγελέων. 

6. Οι αποφάσεις της Ολομέλειας λαμβάνονται με την 
απόλυτη πλειοψηφία των μελών της και υπερισχύουν 
των αποφάσεων των άλλων οργάνων της Εισαγγελίας 
για το ίδιο θέμα. 

7. Η συμμετοχή των Εισαγγελικών λειτουργών στη 
συνεδρίαση της Ολομέλειας αποτελεί πρωταρχική υπο¬ 
χρέωση και καθήκον αυτών. 

ΚΕΦΑΛΑΙΟ Β' 

ΑΝΤΙΚΕΙΜΕΝΟ ΚΑΙ ΑΡΜΟΔΙΟΤΗΤΕΣ ΤΩΝ ΕΙΣΑΓΓΕΛΕΩΝ 
Άρθρο 6ο 

Εισαγγελείς Ποινικής Δίωξης 

1. Στο Α' Τμήμα Ποινικής Δίωξης ορίζονται τουλά¬ 
χιστον τέσσερις (4) Εισαγγελείς Πρωτοδικών (Εισαγ¬ 
γελείς Εσωτερικής Ποινικής Δίωξης), οι οποίοι έχουν 
ως αντικείμενο την επεξεργασία των εγχειριζομένων 
μηνύσεων και τη διεκπεραίωση των συνοδειών αυτο¬ 
φώρων. Από τους εν λόγω Εισαγγελικούς Λειτουργούς 
καθημερινά είναι παρόντες οι δύο (2) τουλάχιστον στο 
οικείο γραφείο της Εισαγγελίας και εναλλάσσονται στο 
χαρακτηρισμό των μηνύσεων και την παραλαβή των συ¬ 
νοδειών, χειρίζονται δε και κάθε άλλη μήνυση, μηνυτήρια 
αναφορά ή υπόθεση που ανατίθεται σ' αυτούς από τον 
Διευθύνοντα την Εισαγγελία. 

2. Στο Β' Τμήμα Ποινικής Δίωξης ορίζονται τουλάχι¬ 
στον έξι (6) Εισαγγελείς ή Αντεισαγγελείς Πρωτοδικών 
(Εισαγγελείς Εξωτερικής Ποινικής Δίωξης) σε αντίστοι¬ 
χα γραφεία ΈΓ”, οι οποίοι έχουν ως αντικείμενο την 
επεξεργασία μηνύσεων, μηνυτήριων αναφορών και δι¬ 
οικητικών πορισμάτων, που αποστέλλονται με το τα¬ 
χυδρομείο από τις προανακριτικές ή άλλες δημόσιες 
αρχές ή εγχειρίζονται στο Διευθύνοντα. 

Οι υποθέσεις φοροδιαφυγής ανατίθενται αποκλειστι¬ 
κά σε έναν από αυτούς. 

3. Οι Εισαγγελικοί Λειτουργοί του Α' Τμήματος Ποι¬ 
νικής Δίωξης και τουλάχιστον δύο (2) από αυτούς που 
ορίζονται στο Β' Τμήμα Ποινικής Δίωξης, παραλαμβά- 
νουν, χαρακτηρίζουν και χειρίζονται υποθέσεις που 
αναφέρονται σε εγκλήματα σχετικά με την υπηρεσία 
και τη διαφθορά. 

4. Οι Εισαγγελείς Εσωτερικής Ποινικής Δίωξης παρα¬ 
κολουθούν και ελέγχουν τις εργασίες της Γ ραμματείας 
των Τμημάτων Α' Ποινικής Δίωξης - Δίωξης εγκλημάτων 
σχετικών με την υπηρεσία και τη διαφθορά - Μηνύσε- 

ων - Πληροφοριών, Β' Ποινικής Δίωξης - Αγορανομίας 
και φροντίζουν για την εύρυθμη λειτουργία τους. 

5. Οι Εισαγγελείς της Ποινικής δίωξης χειρίζονται τις 
δικογραφίες μετά από προκαταρκτική εξέταση που οι 
ίδιοι παρήγγειλαν εφόσον δεν έχει προσδιοριστεί το 
υπό διερεύνηση αδίκημα καθώς και σε εκείνες που το 
διευρενώμενο αδίκημα αφορά κακούργημα έως ότου 
ασκηθεί η ποινική δίωξη ή εκδοθεί απορριπτική διάταξη 
ή εγκριθεί αρμοδίως η αρχειοθέτηση, μπορούν δε να 
ενεργήσουν και οι ίδιοι προκαταρκτική εξέταση, στο 
Κατάστημα της Εισαγγελίας ή αλλού. 

6. Χειρίζονται τις αιτήσεις για την εκταφή νεκρών και 
διενέργεια πραγματογνωμοσύνης καθώς και για την 
άρση του απορρήτου των επικοινωνιών. 

7. Εφόσον δεν υπάρχει αντίθετη παραγγελία του Δι- 
ευθύνοντος, είναι υπεύθυνοι για την παρακολούθηση 
των πρωτοείσακτων προανακριτικών δικογραφιών στις 
οποίες έχουν ασκήσει ποινική δίωξη, μέχρις ότου υπο¬ 
βληθούν στην Εισαγγελία μετά από πρώτη παραγγελία. 

8. Ενημερώνουν τον Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους. 

Άρθρο 7ο 

Εισαγγελείς Εκτελέσεως Αποφάσεων 

Στο τμήμα εκτελέσεως αποφάσεων ορίζονται του¬ 
λάχιστον δύο (2) Εισαγγελείς Πρωτοδικών, οι οποίοι: 

1/Εχουν την επιμέλεια της εκτέλεσης των ποινικών 
αποφάσεων, και των ενταλμάτων συλλήψεως και προ¬ 
σωρινής κρατήσεως και της επίλυσης κάθε θέματος 
σχετικού με την εκτέλεση. 

2. Εισάγουν στο ακροατήριο, ιδία, αιτήσεις: ακυρώ- 
σεως διαδικασίας, αποφάσεως, καθορισμού συνολικής 
ποινής, αναβολής και διακοπής της ποινής, αναστολής 
εκτελέσεως αποφάσεως, μετατροπής της ποινής, κα¬ 
θορισμού συνολικής ποινής και αντιρρήσεις περί την 
εκτέλεση, καθορισμού προθεσμίας καταβολής σε δόσεις 
ποινών που έχουν μετατραπεί σε χρηματικές, καθώς και 
περαιτέρω μετατροπής σε κοινωφελή εργασία. 

3. Εισάγουν στο Δικαστικό Συμβούλιο προτάσεις για 
θέματα εκτελέσεως, για τη δήμευση και καταστροφή 
ναρκωτικών ουσιών, επί υποθέσεων που εκκρεμούν στην 
κυρία ανάκριση. 

4. Διατάσσουν την αναβολή ή διακοπή της ποινής 
σύμφωνα με τα άρθρα 430 παρ. 2,555 παρ. I α', 556 περ. 
γ' και δ' και 559 γ' του Κ.Π.Δ. 

5. Διατάσσουν απόδοση κατασχεθέντων σε περίπτω¬ 
ση που με αμετάκλητη δικαστική απόφαση ή βούλευμα 
διατάσσεται η απόδοση. 

6. Εισάγουν στο Δικαστικό Συμβούλιο αιτήσεις για 
απόλυση καταδίκου με όρους (άρθρο 105 Π.Κ.) και μερι¬ 
μνούν για την ανάκληση ή άρση της απολύσεως αυτής, 
όπου συντρέχει περίπτωση. 

7. Εισάγουν στο Δικαστικό Συμβούλιο αιτήσεις για 
απόδοση εγγυήσεως μετά την εκδίκαση της υπόθεσης, 
καθώς και αιτήσεις για κατ’ οίκον έκτιση ποινής. 

8. Υπογράφουν την αλληλογραφία του Τμήματος 
Εκτελέσεων και τα πιστοποιητικά που εκδίδονται απ’ 
αυτό, όπως ο νόμος ορίζει. 

9. Θεωρούν και προσυπογράφουν τα πιστοποιητικά 
περί της ιδιότητας ενός προσώπου ως φυγόποινου. 


10. Εποπτεύουν τις εργασίες των επιμελητών κοινω¬ 
νικής αρωγής. 

11. Ενημερώνουν το Διευθύνοντα για κάθε σημαντικό 
θέμα που ανακύπτει κατά την άσκηση των καθηκόντων 
τους. 

Αρθρο 8ο 

Εισαγγελέας Ποινικού Μητρώου 

Στο Τμήμα Ποινικού Μητρώου ορίζεται ένας (1) Εισαγ¬ 
γελέας Πρωτοδικών ή Αντεισαγγελέας Πρωτοδικών, 
ο οποίος είναι αρμόδιος: α) για την άρση όλων των 
αμφισβητήσεων που ανακύπτουν κατά την τήρηση του 
ποινικού μητρώου (άρθρο 573 - 580 Κ.Π.Δ.), β) για την 
ανάκληση και άρση της αναστολής ποινής, κατ’ άρθρ. 101 
Π.Κ. επ., γ) να παρακολουθεί και να ελέγχει την εύρυθμη 
λειτουργία του τμήματος ποινικού μητρώου, ενημερώ¬ 
νοντας σχετικά τον Διευθύνοντα την Εισαγγελία. 

Άρθρο 9ο 

Εισαγγελείς Προσδιορισμού 

Στα τμήματα Προσδιορισμού ορίζονται τουλάχιστον 
δύο (2) Εισαγγελείς Πρωτοδικών, οι οποίοι: 

1. Προσδιορίζουν τις υποθέσεις κάθε δικασίμου (Τριμε¬ 
λών - Μονομελών), σημειώνοντας επί της δικογραφίας 
τη δικάσιμο και θέτοντας χρονολογία και υπογραφή, 
σύμφωνα με τα οριζόμενα στο νόμο (άρθρ. 374 Κ.Π.Δ. 
και 17 παρ. 8-9 Ν. 1756/88). 

Οι δικογραφίες στα ποινικά δικαστήρια προσδιορίζο¬ 
νται, με βάση τη χρονολογική σειρά εισαγωγής τους στα 
τμήματα προσδιορισμού, με εξαίρεση τις υποθέσεις οι 
οποίες δυνάμει διατάξεως νόμου πρέπει να εκδικασθούν 
μέσα σε ορισμένη προθεσμία (όπως φορολογικές, τύ¬ 
που, λαθρεμπορίας, πνευματικής ιδιοκτησίας κ.α.), όπως 
επίσης και εκείνες που την προτίμησή τους επιβάλλουν 
σοβαροί λόγοι (όπως παραγραφή, πολλές αναβολές, 
διατροφές, εργατικά κ.α.). 

Οι υποθέσεις οι οποίες τόσον από πλευράς είδους του 
αδικήματος, όσον και από πλευράς ουσίας, παρουσιά¬ 
ζουν ιδιαίτερη βαρύτητα και σπουδαιότητα, κατανέμο- 
νται ισομερώς στις δικασίμους όλων των δικαστηρίων, 
έτσι ώστε να αποφεύγεται η επιβάρυνση των πινακίων 
ορισμένων εξ' αυτών. Το ίδιο ισχύει και για την ποιοτική 
γενικά κατανομή των υποθέσεων, ώστε να αποφεύγε¬ 
ται συσσώρευση του αυτού είδος υποθέσεων σε ένα 
πινάκιο. Κατ’ εξαίρεση, οι εφέσεις κατά των αποφάσεων 
του Μονομελούς Πλημμελειοδικείου προσδιορίζονται 
κατά κανόνα στις δικάσιμους του Ζ' και Η' Τριμελούς, 
οι υποθέσεις φοροδιαφυγής, αρμοδιότητας Μονομελούς 
Πλημμελειοδικείου, στο Ζ' Μονομελές και σε οποιοδήπο- 
τε άλλο δικαστήριο, οι υποθέσεις ασφαλιστικών εισφο¬ 
ρών αποκλειστικά στο Ε' Μονομελές και οι υποθέσεις 
επιταγών στο ΣΤ' Μονομελές. 

2. Υπογράφουν τα κλητήρια θεσπίσματα. 

3. Εποπτεύουν την εμπρόθεσμη αποστολή των κλητή- 
ριων θεσπισμάτων και κλήσεων και ελέγχουν την ορθό¬ 
τητα των, στις περιπτώσεις που κηρύχθηκε απαράδεκτη 
η συζήτηση λόγω μη κλήτευσης ή μη νόμιμης κλήτευσης 
του κατηγορουμένου και ενεργούν με εντολή του Δι- 
ευθύνοντος διοικητικές εξετάσεις για τον καταλογισμό 
ευθυνών, όπου υπάρχουν. 

4. Εισάγουν στο ακροατήριο αιτήσεις για συμπλήρωση 
αποφάσεων κατ’ άρθρο 145 Κ.Π.Δ. και δηλώσεων αποχής 
ή εξαίρεσης. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


39927 


5. Φροντίζουν για την εκτέλεση των αποφάσεων που 
παραπέμπουν σε Δικαστήριο λόγω αρμοδιότητας, όπως 
επίσης και των σχετικών με το θέμα αυτό παραγγελιών 
του Εισαγγελέως του Αρείου Πάγου και του Εισαγγε- 
λέως Εφετών. 

6. Αποφαίνονται επί αιτήσεων προτιμήσεως, επί αιτή¬ 
σεων κλητεύσεως μαρτύρων κατ’ άρθρο 327 του Κ.Π.Δ., 
επί αιτήσεων που αφορούν αναπομπή ωρίμων δικογρα¬ 
φιών στην προανάκριση, συμπλήρωση κατηγορητηρίων, 
συσχέτιση εγγράφων και αποστολή δελτίων Ποινικού 
Μητρώου, καθώς επίσης και επί αμφισβητήσεως υπό 
του Γραμματέως του δικαιώματος του αιτούντος για 
χορήγηση αντιγράφων και Ποινικού Μητρώου. 

7. Υποβάλλουν δικογραφίες στον Εισαγγελέα Εφετών 
Αθηνών και χειρίζονται γενικά κάθε θέμα που έχει σχέση 
με τον προσδιορισμό. Είναι αρμόδιοι για την ανασύ¬ 
σταση των δικογραφιών που έχουν απολεσθεί, για την 
υπογραφή κατηγορητηρίων και κλητηρίων θεσπισμάτων 
του Τμήματος Ασφαλιστικών Εισφορών, καθώς και για 
την υπογραφή εκθέσεων ανακλήσεως της εγκλήσεως. 

8. Παρακολουθούν και ελέγχουν τις εργασίες των Τμη¬ 
μάτων Προσδιορισμού και Επιμελητών Δικαστηρίων και 
φροντίζουν για την εύρυθμη λειτουργία τους. 

9. Ανά δίμηνο καλούν τους Επιμελητές Δικαστηρίων 
και τους ενημερώνουν για θέματα επιδόσεων. 

10. Θεωρούν και προσυπογράφουν τα πιστοποιητικά, 
περί του ότι κινήθηκε ποινική δίωξη κατά συγκεκριμένου 
προσώπου, για ορισμένες αξιόποινες πράξεις, καθώς και 
πιστοποιητικά δικονομικής πορείας. 

11. Ενημερώνουν το Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους. 

Άρθρο 10ο 

Εισαγγελέας Εσωτερικών Υποθέσεων και Ενδίκων 
Μέσων 

Στο Τμήμα Διοικητικού ορίζεται ένας (1) τουλάχιστον 
Εισαγγελέας Πρωτοδικών (Εισαγγελέας Εσωτερικών 
Υποθέσεων και Ενδίκων Μέσων), ο οποίος έχει τις ακό¬ 
λουθες αρμοδιότητες: 

1. Χειρίζεται τις πειθαρχικές δικογραφίες κατά Συμβο¬ 
λαιογράφων, Υποθηκοφυλάκων και αμίσθων Δικαστικών 
Επιμελητών και Αστυνομικών, στα πλαίσια των καθηκό¬ 
ντων τους ως προανακριτικών υπαλλήλων, παρίσταται 
στα οικεία Δικαστικά Συμβούλια και ασκεί εφέσεις κατά 
των αποφάσεων των Συμβουλίων αυτών. 

2. Γνωμοδοτεί επί νομικών θεμάτων αρμοδιότητάς του. 

3. Ενεργεί προκαταρκτικές-πειθαρχικές εξετάσεις 
κατά Δικαστικών υπαλλήλων, ύστερα από παραγγελία 
του Εισαγγελέα Εφετών και συντάσσει πόρισμα επί των 
εξετάσεων αυτών. 

4. Ενεργεί διοικητικές εξετάσεις για θέματα αφορώ- 
ντα την Εισαγγελία Πρωτοδικών Αθηνών και Χειρίζεται 
αιτήσεις παραπόνων πολιτών. 

5. Συντάσσει προτάσεις επί αμοιβών πραγματογνω- 
μόνων και υποβάλλει τα σχετικά έγγραφα στον Εισαγ¬ 
γελέα Εφετών Αθηνών. 

6. Εποπτεύει τις κλήσεις των ενόρκων κάθε μήνα. 

7. Χειρίζεται όλα τα θέματα που έχουν σχέση με αι¬ 
τήσεις επανάληψης διαδικασίας 

8. Γνωμοδοτεί επί αιτήσεων για Χορήγηση αδειών 
οπλοφορίας. 


9. Κινεί τη διαδικασία για την κήρυξη προσώπων σε 
κατάσταση δικαστικής συμπαράστασης και διορίζει 
προσωρινούς κηδεμόνες σχολαζουσών κληρονομιών. 

10. Παρακολουθεί την κίνηση των εργασιών των Τμη¬ 
μάτων Διοικητικού- Μισθοδοσίας και Ασφαλιστικών 
Εισφορών. 

11. Ασκεί ένδικα μέσα κατά αποφάσεων των Πλημμε¬ 
λειοδικείων και Πταισματοδικείων της Περιφέρειας του 
Πρωτοδικείου Αθηνών, ύστερα από συνεννόηση με το 
Διευθύνοντα και τον Εισαγγελέα της έδρας. 

12. Ασκεί ένδικα μέσα κατά αποφάσεων, που εκδίδο- 
νται κατά την εκούσια δικαιοδοσία. 

13. Ενημερώνει τους Εισαγγελικούς Λειτουργούς περί 
των τροποποιήσεων της κείμενης νομοθεσίας και της 
κρατούσας νομολογίας. 

14. Συγκεντρώνει καθημερινά τα ενδιαφέροντα για 
την Εισαγγελία δημοσιεύματα και τα θέτει υπ’ όψιν του 
Διευθύνοντος την Εισαγγελία. 

15. Τηρεί αρχείο δημοσιευμάτων και ειδήσεων. 

16. Λαμβάνει γνώση των βουλευμάτων, τα οποία δια¬ 
φοροποιούνται εν άλω ή εν μέρει από την υποβληθείσα 
εισαγγελική πρόταση και ενημερώνει σχετικά τον Διευ- 
θύνοντα την Εισαγγελία. 

17. Ενημερώνει το Διευθύνοντα για κάθε σημαντικό 
θέμα που προκύπτει, κατά την άσκηση των καθηκόντων 
του. 

Άρθρο 11ο 

Εισαγγελείς Ακροάσεων - Δικαστικής Συνδρομής - 
Διεθνών Σχέσεων και Υποθέσεων Ευρωπαϊκής Ένωσης. 

Στο Τμήμα Ακροάσεων - Δικαστικής Συνδρομής - Δι¬ 
εθνών Σχέσεων και Υποθέσεων Ευρωπαϊκής Ένωσης 
ορίζονται δύο (2) Εισαγγελείς Πρωτοδικών, οι οποίοι 
έχουν τις ακόλουθες αρμοδιότητες: 

1. Συνιστούν είτε προσωπικώς, είτε μέσω των αρμοδί¬ 
ων αστυνομικών αρχών σε όσους φιλονικούν να αποφεύ¬ 
γουν την τέλεση αξιοποίνων πράξεων και να επιδιώκουν 
την ειρηνική επίλυση της διαφοράς τους. 

2. Γνωμοδοτούν επί νομικών θεμάτων της αρμοδιό¬ 
τητάς τους. 

3. Παραγγέλλουν στις υπηρεσίες του Δημοσίου, των 
ΝΠΔΔ, των Οργανισμών κοινής ωφέλειας και όλων γε¬ 
νικά των Επιχειρήσεων του Δημόσιου Τομέα να παρα¬ 
δίδουν έγγραφα ή να χορηγούν αντίγραφα σε όσους 
έχουν έννομο συμφέρον, σύμφωνα με τις εκάστοτε 
ισχύουσες διατάξεις. 

4. Παραγγέλλουν τη διόρθωση, συμπλήρωση η κατα¬ 
χώριση ληξιαρχικών πράξεων σύμφωνα με τις διατάξεις 
της οικείας νομοθεσίας. 

5. Παραγγέλλουν την πνευματική λύση του γάμου που 
λύθηκε με αμετάκλητη δικαστική απόφαση. 

6. Παραγγέλλουν τους Συμβολαιογράφους για τη χο¬ 
ρήγηση αντιγράφων συμβολαίων και λοιπών συμβολαι¬ 
ογραφικών πράξεων σε όσους έχουν έννομο συμφέρον. 

7. Ερευνούν τις προϋποθέσεις και κινούν τη διαδικασία 
ακούσιας νοσηλείας ασθενών, κατά τα υπό του νόμου 
οριζόμενα. 

8. Συναινούν στον ενταφιασμό θανόντος χωρίς την 
ενέργεια νεκροψίας, αν την κρίνουν περιττή. 

9. Χειρίζονται αναφορές ή αιτήσεις παραπόνων πο¬ 
λιτών. 

10. Παρέχουν άδεια για την τέλεση πολιτικού γάμου σε 
άλλο τόπο από εκείνο που έχει οριστεί, καθώς επίσης 
και άδεια για τη σύναψη γάμου, πριν από την παρέλευση 
της νόμιμης (οκταήμερης) προθεσμίας. 

11. Παραλαμβάνουν τα δικόγραφα που αναφέρονται 
στο άρθρο 134 του Κώδικα Πολιτικής Δικονομίας. 

12. Παρακολουθούν και ελέγχουν τις εργασίες του 
Τμήματος Ακροάσεων - Δικαστικής Συνδρομής - Διε¬ 
θνών Σχέσεων και Υποθέσεων ΕυρωπαϊκήςΈνωσης και 
φροντίζουν για την εύρυθμη λειτουργία του. 

13. Στο πλαίσιο ενός ενιαίου Ευρωπαϊκού Δικαστικού 
χώρου, μεριμνούν για την ανταλλαγή πληροφοριών και 
απόψεων μεταξύ των αντιστοίχων Εισαγγελιών της Ευ¬ 
ρωπαϊκής Ένωσης. 

14. Αλληλογραφούν με τις αντίστοιχες Εισαγγελίες 
των Κρατών - Μελών της Ευρωπαϊκής'Ενωσης, έχοντας 
ως γνώμονα την ενιαία Ευρωπαϊκή Εισαγγελική Αρχή. 

15. Έχουν την ευθύνη της ενημέρωσης της υπηρε¬ 
σίας, περί των ζητημάτων και των συζητήσεων στον 
Ευρωπαϊκό και Διεθνή χώρο για τα καθήκοντα και τις 
αρμοδιότητες των Εισαγγελέων και έρχονται σε επαφή 
με εκπροσώπους Δικαστικών Αρχών (Δικαστηρίων και 
Εισαγγελιών) αλλοδαπών Κρατών, για αλληλοενημέρω- 
ση και ανταλλαγή απόψεων, ως και για την ανταλλαγή 
επισήμων επισκέψεων Εισαγγελέων και Δικαστών αλ¬ 
λοδαπών κρατών. 

16. Στα ως άνω πλαίσια και με βάση την προάσπιση 
των θεμελιωδών ελευθεριών, του κράτους δικαίου και 
τη διακήρυξη περί της λειτουργικής και προσωπικής 
ανεξαρτησίας των Εισαγγελικών Λειτουργών, συνδια¬ 
λέγονται απευθείας με τους αντίστοιχους Ευρωπαϊκούς 
και Διεθνείς Οργανισμούς (Συμβούλιο της Ευρώπης, Ευ¬ 
ρωπαϊκό Δικαστήριο Ανθρωπίνων Δικαιωμάτων, Δικα¬ 
στήριο Ευρωπαϊκών Κοινοτήτων κ.α.). 

17. Εκπονούν προγράμματα και υποβάλλουν αιτήσεις 
προς τις αρμόδιες επιτροπές της Ευρωπαϊκής Ένωσης 
για επιδοτήσεις από την Ευρωπαϊκή Ένωση της Υπη¬ 
ρεσίας, σχετικά με τον εξοπλισμό της και την εν γένει 
βελτίωση των συνθηκών λειτουργίας της. 

18. Υποβάλλουν αιτήσεις στην Ευρωπαϊκή Ένωση για 
την εκ μέρους των Εισαγγελικών λειτουργών παρακο¬ 
λούθηση σεμιναρίων, επί θεμάτων κοινοτικού δικαίου και 
δίωξης και προστασίας των οικονομικών συμφερόντων 
της Ευρωπαϊκής Ένωσης και των εν γένει οικονομικών 
και άλλων διεθνών εγκλημάτων. 

19. Παρακολουθούν τη νομοθεσία σχετικά με την 
επικύρωση των διεθνών συμβάσεων που υπογράφει η 
χώρα και καθορίζει την διαδικασία που πρέπει να ακο¬ 
λουθείται κατά την αίτηση ή την παροχή δικαστικής 
συνδρομής επί θεμάτων όλων των κλάδων του δικαίου. 

20. Ελέγχουν και κρίνουν όλες τις αιτήσεις δικαστι¬ 
κής συνδρομής, που υποβάλλουν οι δικαστικές ή άλλες 
αρχές ή οι διάδικοι επί θεμάτων ιδιωτικού δικαίου προς 
τις αρχές άλλων Χωρών. 

21. Δέχονται τις αιτήσεις των ξένων αρχών επί των 
αυτών θεμάτων και κρίνουν, αν θα παρασχεθεί η απαι- 
τούμενη συνδρομή και καθορίζουν αυτοί αποκλειστικά 
τις περαιτέρω ενέργειες, δυνάμενοι να προβαίνουν οι 
ίδιοι και σε ανακριτικές ενέργειες, αν η σύμβαση το 
επιβάλλει ή κρίνουν αυτοί ότι χρειάζεται. 

22. Εποπτεύουν τα της αλληλογραφίας με τις ημεδα¬ 
πές ή τις ξένες αρχές επί των ως άνω θεμάτων. 


23. Ενημερώνουν το Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους. 

Άρθρο 12ο 

Εισαγγελέας Αγορανομίας 

Στο τμήμα Αγορανομίας ορίζεται ένας (1) από τους 
Εισαγγελείς που υπηρετούν στην Εξωτερική Ποινική 
Δίωξη και κωλυομένου αυτού τον αναπληρώνει ο Ει¬ 
σαγγελέας Ποινικής Δίωξης. 

Ο Εισαγγελέας Αγορανομίας έχει τις ακόλουθες αρ¬ 
μοδιότητες: 

1) Ασκεί την ποινική δίωξη επί αγορανομικών παρα¬ 
βάσεων (παραλαβή και χαρακτηρισμός μηνύσεων και 
δικογραφιών που σχηματίζονται αυτεπαγγέλτως κατ’ 
αρθρ. 243 ΚΠΔ). 

2) Επεξεργάζεται όλες τις ποινικές δικογραφίες που 
αφορούν αγορανομικές παραβάσεις. 

3) Συμμετέχει στις αγορανομικές επιτροπές και διεξά¬ 
γει γενικά όλη την Εσωτερική Υπηρεσία του Τμήματος 
Αγορανομίας από πλευράς Εισαγγελικών καθηκόντων. 

4) Παρακολουθεί και ελέγχει τις εργασίες του Τμή¬ 
ματος Αγορανομίας και φροντίζει για την εύρυθμη λει¬ 
τουργία του. 

5) Ενημερώνει το διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους 

Αρθρο 13ο 

Εισαγγελείς Γνωμοδοτήσεων 

Στα Γ ραφεία Γ νωμοδοτήσεων ορίζονται τουλάχιστον 
τέσσερις (4) Εισαγγελείς Πρωτοδικών, οι οποίοι έχουν 
τις ακόλουθες αρμοδιότητες: 

1. Γνωμοδοτούν για την προσωρινή κράτηση ή την 
επιβολή περιοριστικών όρων σε κατηγορουμένους, μετά 
την απολογία τους, όπως επίσης και για την έκδοση 
ενταλμάτων σύλληψης. 

2. Εισάγουν με πρότασή τους στον Ανακριτή αιτήσεις 
για αντικατάσταση της προσωρινής κράτησης με περι¬ 
οριστικούς όρους και αιτήσεις για την άρση ή τροπο¬ 
ποίηση των περιοριστικών όρων που έχουν επιβληθεί. 

3. Υποβάλλουν στο Δικαστικό Συμβούλιο προτάσεις 
επί προσφυγών κατά ενταλμάτων προσωρινής κράτη¬ 
σης και κατά διατάξεων του Ανακριτή που επέβαλαν 
περιοριστικούς όρους (άρθρο 285 του Κ.Π.Δ.), καθώς 
επίσης και προτάσεις επί προσφυγών κατά διατάξεων 
του Ανακριτή που εκδίδονται σύμφωνα με το άρθρο 286 
παρ. 2-3 του Κ.Π.Δ. 

4. Υποβάλλουν προτάσεις για εξακολούθηση ή πα¬ 
ράταση του ορίου προσωρινής κράτησης και για όλα 
τα παρεμπίπτοντα θέματα που αφορούν δικογραφίες, 
οι οποίες εκκρεμούν στην ανάκριση (αίτηση για αυτο¬ 
πρόσωπη εμφάνιση, άρση κατάσχεσης, αντικατάσταση 
πραγματογνωμόνων κ.λπ.). 

5. Παρίστανται στο Δικαστικό Συμβούλιο κατά την 
ενώπιον του εμφάνιση των διαδίκων (άρθρο 309 παρ. 
2 του ΚΠΔ), και κατά την ενέργεια από τον Ανακριτή 
ανακριτικών πράξεων (αυτοψία, αναπαράσταση, έρευνα 
κατ’ οίκον, εξέταση μάρτυρα, απολογία κατηγορουμέ¬ 
νου κ,λπ.). 

6. Υποβάλλουν στο Δικαστικό Συμβούλιο προτάσεις 
για εξαίρεση η αποχή δικαστικού λειτουργού από τα 
καθήκοντά του. 

7. Παρίστανται ενώπιον του Συμβουλίου Πλημμελει- 
οδικών για την κατάρτιση γενικού ετησίου καταλόγου 
και καταλόγου μηνιαίας συνόδου ενόρκων του Μικτού 
Ορκωτού Δικαστηρίου (Μ.Ο.Δ.) και 

8. Ενημερώνουν το Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους. 

Αρθρο 14ο 

Εισαγγελέας Ανηλίκων 

Στο Τμήμα Ανηλίκων ορίζεται ένας (1) Εισαγγελέας 
Πρωτοδικών και ένας (1) Αντεισαγγελέας Πρωτοδικών. 
Ο Εισαγγελέας Ανηλίκων, έχει τις ακόλουθες αρμοδι¬ 
ότητες: 

1. Ασκεί την ποινική δίωξη κατά ανηλίκων παραβατών. 

2. Ενεργεί προκαταρκτική εξέταση, διευθύνει κι επο¬ 
πτεύει την προανάκριση που διενεργείται από την Υπο¬ 
διεύθυνση Ανηλίκων της Διεύθυνσης Ασφάλειας Αττικής 
(Ιο τμήμα Προστασίας και 2ο Ειδικής Μεταχείρισης) για 
την εξιχνίαση εγκλημάτων κατά ανηλίκων ή εγκλημάτων 
με ανήλικους δράστες. 

3. Επεξεργάζεται όλες τις ανακριτικές και προανακρι- 
τικές δικογραφίες κατά ανηλίκων. 

4. Επιμελείται του προσδιορισμού των υποθέσεων στα 
Δικαστήρια Ανηλίκων καθώς και των αιτήσεων απόλυ¬ 
σης υπό όρο των ανηλίκων κρατουμένων. 

5. Μετέχει στις συνεδριάσεις των Δικαστηρίων Ανη¬ 
λίκων του Πρωτοδικείου Αθηνών. 

6. Επιμελείται της εκτέλεσης των αποφάσεων των 
Δικαστηρίων Ανηλίκων. 

7. Θεωρεί και προσυπογράφει με τον αρμόδιο γραμ¬ 
ματέα τα πιστοποιητικά για τις εκκρεμούσες στο τμήμα 
του ποινικές δικογραφίες, σχετικά με την άσκηση ποινι¬ 
κής δίωξης ΙΝ ΒΕΜ, ή κατά συγκεκριμένου προσώπου για 
ορισμένες αξιόποινες πράξεις, την αρχειοθέτηση κατά 
τις διατάξεις των άρθρων 43 ή 47 Κ.Π.Δ. ή την αποχή 
από την ποινική δίωξη κατά τις διατάξεις του άρθρου 
45Α παρ.1 και 2 Κ.Π.Δ. 

8. Εποπτεύει τη λειτουργία του Ειδικού Καταστήμα¬ 
τος κράτησης Νέων της περιφέρειας της Εισαγγελίας 
Πρωτοδικών Αθηνών για τη διασφάλιση της νομιμότη¬ 
τας στη μεταχείριση των κρατουμένων καθώς και της 
άσκησης των συνταγματικών κατοχυρωμένων ατομικών 
και πολιτικών δικαιωμάτων τους, ασκεί δε όλες τις προ- 
βλεπόμενες στον Σωφρονιστικό Κώδικα αρμοδιότητες. 

9. Δέχεται σε ακρόαση πολίτες σχετικά με οποιοδήπο- 
τε θέμα ανακύπτει σε σχέση με ανηλίκους και ενεργεί 
με γνώμονα το συμφέρον του παιδιού ως ορίζεται στη 
διάταξη του άρθρου 3 παρ. 1 της Διεθνούς Σύμβασης 
των Δικαιωμάτων του Παιδιού (ως αυτή κυρώθηκε με 
το νόμο 2101/1992), παραπέμπει σε αρμόδιες κοινωνικές 
υπηρεσίες και διαμεσολαβεί προσωπικά, εάν το κρίνει 
σκόπιμο. 

10. Διατάσσει τη διενέργεια κοινωνικών ερευνών και 
παιδοψυχιατρικών εκτιμήσεων, είτε αυτεπαγγέλτως 
κατόπιν έγγραφης καταγγελίας, είτε κατόπιν αιτήσε- 
ως κάθε ενδιαφερομένου, ενώ προβαίνει σε κάθε άλλη 
ενέργεια κρίνει σκόπιμη προς το συμφέρον του ανηλί¬ 
κου. Το συγκεντρωθέν υλικό συνιστά το περιεχόμενο 
κοινωνικού φακέλου που τηρείται σε ειδικό αρχείο μέχρι 
την ενηλικίωση του ανηλίκου και δεν υπόκειται στις 


γενικές διατάξεις του Κώδικα Ποινικής Δικονομίας που 
αφορούν στις δικονομικές δεσμεύσεις για την επεξερ¬ 
γασία ποινικών δικογραφιών. 

11. Διατάσσει κάθε πρόσφορο μέτρο για την προστα¬ 
σία του παιδιού σε εξαιρετικά επείγουσες περιπτώσεις, 
εφόσον συντρέχουν οι προϋποθέσεις του πρώτου εδα¬ 
φίου του άρθρου 1532 ΑΚ, περί της κακής άσκησης της 
επιμέλειας και στοιχειοθετείται άμεσος κίνδυνος για 
τη σωματική ή την ψυχική υγεία του τέκνου, μέχρι την 
έκδοση δικαστικής αποφάσεως. 

12. Καταθέτει αιτήσεις κατά τη διαδικασία της εκού¬ 
σιας δικαιοδοσίας του Κώδικα Πολιτικής Δικονομίας σε 
όλες τις περιοριστικά αναφερόμενες περιπτώσεις του 
άρθρου 121 Εισαγωγικού Νόμου Αστικού Κώδικα, όπου 
ανακύπτει αρμοδιότητά του, και ιδίως για την αφαίρεση 
της γονικής μέριμνας ή της επιμέλειας ανηλίκων κατά 
τις διατάξεις των άρθρων 1532 Α.Κ. και 1533 Α.Κ., την 
άρση της αναδοχής κατά τις διατάξεις του άρθρου 1663 
Α.Κ., την υποβολή σε δικαστική συμπαράσταση κατά 
το άρθρο 1667 Α.Κ. Επίσης, ασκεί πρόσθετη ή κύρια 
παρέμβαση σε τέτοιες υποθέσεις κατά τις διατάξεις 
του άρθρου 752 παρ. 1 και 2 Κ.Πολ.Δ. 

13. Καταθέτει αιτήσεις κατά τη διαδικασία της εκούσι¬ 
ας δικαιοδοσίας, στις περιπτώσεις που κατά το άρθρο 
782 Κ.Πολ.Δ. απαιτείται έκδοση δικαστικής απόφασης 
για την βεβαίωση γεγονότος που αφορά σε ανήλικο με 
σκοπό την έκδοση ληξιαρχικής πράξης. 

14. Αναπτύσσει συνεργασία με το Συνήγορο του Παι¬ 
διού, για όλα τα ζητήματα που ανακύπτουν σε σχέση με 
την εφαρμογή της Διεθνούς Σύμβασης των Δικαιωμάτων 
του Παιδιού, ως αυτή κυρώθηκε με το νόμο 2101/1992. 

15. Στηρίζει το επιστημονικό έργο και την κοινωνική 
δράση κρατικών ή ιδιωτικών φορέων στον τομέα τόσο 
της πρόληψης και καταστολής της παραβατικότητας 
των ανηλίκων όσο και της πρόληψης και αντιμετώπι¬ 
σης της θυματοποίησης παιδιών και συνάπτει σχετικά 
πρωτόκολλα συνεργασίας. 

16. Αναπτύσσει συνεργασία με εκπαιδευτικούς φορείς 
για την πρόληψη και αντιμετώπιση της σχολικής βίας, ή 
πρόωρης αποχώρησης από την εκπαιδευτική διαδικασία. 

17. Τηρεί στατιστικά στοιχεία σε σχέση με την πα- 
ραβατικότητα, αλλά και τη θυματοποίηση ανηλίκων 
για τη συστηματική αποτύπωση όλων των δεδομένων 
και εξαγωγή ασφαλών συμπερασμάτων στο στόχο της 
κατάρτισης προτάσεων βελτίωσης του νομοθετικού 
πλαισίου και της παροχής υποστηρικτικών υπηρεσιών. 

18. Μετέχει σε νομοπαρασκευαστικές επιτροπές του 
Υπουργείου Δικαιοσύνης. 

19. Παρέχει την άδεια για κατεπείγουσες ιατρικές 
επεμβάσεις σε ανηλίκους για να αποτραπεί κίνδυνος 
ζωής ή υγείας, υπό τις προϋποθέσεις του άρθρου 1534 
Α.Κ. 

20. Ερευνά τις προϋποθέσεις και κινεί τη διαδικασία 
ακούσιας νοσηλείας ανηλίκων σε μονάδα ψυχικής υγεί¬ 
ας, κατά τις διατάξεις του άρθρου 1687 Α.Κ. και των 
ειδικών νόμων. 

21. Ενεργεί ως προσωρινός επίτροπος για την δια¬ 
σφάλιση των δικαιωμάτων των ασυνόδευτων ανηλίκων. 

22. Ενημερώνει τον Διευθύνοντα την Εισαγγελία Πρω¬ 
τοδικών Αθηνών για κάθε σημαντικό θέμα που προκύ¬ 
πτει κατά την άσκηση των καθηκόντων του. 

23. Στον Εισαγγελέα Ανηλίκων γνωστοποιείται από 
τα Τμήματα της Ποινικής Δίωξης η ασκηθείσα δίωξη σε 
βάρος γονέων για αξιόποινες πράξεις που στρέφονται 
κατά των ανηλίκων τέκνων τους (ιδίως για τα εγκλήμα¬ 
τα κατά της γενετήσιας ελευθερίας, της έκθεσης, της 
ενδοοικογενειακής βίας), προκειμένου να σχηματισθούν 
κοινωνικοί φάκελοι και να ληφθούν τα κατάλληλα μέτρα 
για την προστασία των παιδιών. 

24. Ο Εισαγγελέας κωλυόμενος αναπληρούται από 
Αντεισαγγελέα Πρωτοδικών, ο οποίος ορίζεται στο Τμή¬ 
μα για το σκοπό αυτό και στον οποίο ανατίθεται η συμ¬ 
μετοχή στις συνεδριάσεις των Δικαστηρίων Ανηλίκων. 

Αρθρο 15ο 

Γενικά Εισαγγελικά Γραφεία 

Στο Τ μήμα Γ ενικών Εισαγγελικών Γ ραφείων ορίζονται 
όλοι οι λοιποί Εισαγγελικοί λειτουργοί και αναλαμβάνει 
καθένας από ένα Γ ραφείο (ΕΓ). Οι εν λόγω Εισαγγελικοί 
λειτουργοί: 

α) Ασχολούνται με την επεξεργασία των ανακριτικών, 
προκαταρκτικών και προανακριτικών δικογραφιών, που 
τους ανατίθενται, πλην εκείνων για τις οποίες είναι 
αρμόδιοι οι Εισαγγελείς ποινικής δίωξης σύμφωνα με 
τη διάταξη του άρθρου 6 παρ. 5 του παρόντος και 
παρίστανται στις συνεδριάσεις των ποινικών δικαστη¬ 
ρίων, β) Εκτελούν επίσης οποιαδήποτε άλλη έκτακτη 
υπηρεσία ανατίθεται σ’ αυτούς από τον Διευθύνοντα. 

Οι δευτεροείσακτες ανακριτικές και προανακριτικές 
δικογραφίες ανατίθενται αυτοδικαίως στον Εισαγγελέα, 
στον οποίο είχαν ανατεθεί αρχικά. Σε περίπτωση που 
γίνει δεκτή προσφυγή κατά του κλητήριου θεσπίσματος, 
τις αντίστοιχες δικογραφίες χειρίζεται περαιτέρω ο 
ίδιος Εισαγγελέας, ο οποίος είναι αρμόδιος και για όλα 
τα παρεμπίπτοντα θέματα (αιτήσεις για αντικατάσταση 
της προσωρινής κράτησης, άρση κατάσχεσης, αυτο¬ 
πρόσωπη εμφάνιση κ.τ.λ.), που αφορούν ανακριτικές ή 
προανακριτικές δικογραφίες, κατά το στάδιο της υπ’ 
αυτού επεξεργασίας. 

Αρθρο 16ο 
Ανακριτικό Γ ραφείο 

1. Στο γραφείο αυτό ορίζονται δύο (2) τουλάχιστον 
Εισαγγελείς Πρωτοδικών καθώς και δύο (2) τουλάχιστον 
Αντεισαγγελείς Πρωτοδικών, που διενεργούν προκα¬ 
ταρκτική εξέταση επί ιδιαίτερα σοβαρών υποθέσεων, 
που ανατίθενται σε αυτούς από τον Διευθύνοντα την 
Εισαγγελία και ο οποίος μπορεί να ζητήσει τη σύνταξη 
πορίσματος μετά την ολοκλήρωση της προκαταρκτικής 
εξέτασης. 

2. Οι ως άνω Εισαγγελείς υποστηρίζονται για την εύ¬ 
ρυθμη και ταχεία ολοκλήρωση του έργου τους από ικα¬ 
νό αριθμό πραγματογνωμόνων και ειδικών επιστημόνων 
όπως ειδικός νόμος ορίζει. 

3. Στο ως άνω γραφείο τηρείται σε ηλεκτρονική μορ¬ 
φή αρχείο των υποθέσεων συμπεριλαμβανομένων των 
εκδοθέντων βουλευμάτων, των δικαστικών αποφάσεων 
σε πρώτο και δεύτερο βαθμό δικαιοδοσίας, καθώς και 
του Αρείου Πάγου. 

4. Στο εν λόγω γραφείο υπηρετούν τουλάχιστον δύο 
(2) δικαστικοί υπάλληλοι και ένας (1) δικαστικός επιμε¬ 
λητής. 


Αρθρο 17ο 

Γραφείο Τύπου και Ενημέρωσης 

Το γραφείο διευθύνεται προσωπικώς απ’ τον Διευθύ- 
νοντα την Εισαγγελία και έχει ως αντικείμενο, ιδίως την 
ενημέρωση του κοινού σχετικά α) με τις δραστηριότητες 
και τη συμβολή της Εισαγγελίας στους τομείς αντιμε¬ 
τώπισης της εγκληματικότητας, της εφαρμογής του 
νόμου, της καλής λειτουργίας της δικαιοσύνης, καθώς 
και τη συμμετοχής της σε επιστημονικές και διεθνείς 
δραστηριότητες και β) με υποθέσεις μείζονος κοινω¬ 
νικού ή νομικού ενδιαφέροντος. Εκδίδει ανακοινώσεις 
και δελτία τύπου που αποστέλλει ή κατά περίπτωση 
απευθύνει προς τα Μ.Μ.Ε. Στο γραφείο αυτό ορίζεται 
ένας (1) Εισαγγελέας Πρωτοδικών, από εκείνους που 
υπηρετούν στις εσωτερικές υπηρεσίες, ο οποίος ανα¬ 
λαμβάνει τα πιο πάνω καθήκοντα υπό την εποπτεία του 
διευθύνοντα την Εισαγγελία. 

Αρθρο 18ο 

Εισαγγελείς Ειδικών Υποθέσεων 

Ειδικά για τις υποθέσεις παραβάσεων των νόμων περί: 
Α) Ναρκωτικών 

Β) Προστασίας του Περιβάλλοντος 
Γ) Υποθέσεων Σ.Δ.Ο.Ε. 

Δ) Ενδοοικογενειακής Βίας, 

Ε) Προστασίας Πολιτιστικών Αγαθών, 

ΣΤ) Προστασίας των Ζώων, 

Ζ) Ρατσιστικής Βίας, 

Η) Ηλεκτρονικού Εγκλήματος, 

Θ) Αθλητισμού, 

I) ΤΓαίίίοΚίηρ (αρωγής θυμάτων των εγκλημάτων που 
προβλέπονται στο άρθρο 12 Ν. 3064/2002), 
ορίζονται υπό του διευθύνοντος Εισαγγελείς ή Αντει¬ 
σαγγελείς Πρωτοδικών που έχουν τις ίδιες αρμοδιότη¬ 
τες με τους Εισαγγελικούς λειτουργούς του Τμήματος 
Ανακρίσεων (αρθρ. 16). Οι Εισαγγελείς ειδικών υποθέ¬ 
σεων εκτελούν υπηρεσίες Εισαγγελέως Ακροατηρίων 
κι έχουν ακόμη τις ακόλουθες αρμοδιότητες: 

1. Ο Εισαγγελέας Ναρκωτικών, τις αρμοδιότητες που 
ορίζονται στη διάταξη του άρθρου 44 Ν. 4139/2013. 

2 Ο Εισαγγελέας Προστασίας του Περιβάλλοντος: 
Εποπτεύει τους ειδικούς και γενικούς προανακριτι- 
κούς υπαλλήλους στο έργο της προανακρίσεως και 
της προκαταρκτικής εξετάσεως επί εγκλημάτων του 
Δασικού Κώδικα και, εν γένει, παραβάσεων απαγορευ¬ 
τικών και προστατευτικών διατάξεων που αφορούν στο 
περιβάλλον. Αναθέτει σε αυτούς την διενέργεια ανα- 
κριτικών πράξεων και παρίσταται κατ’ αυτές. Ασκεί την 
ποινική δίωξη κατόπιν σχετικών μηνύσεων, πορισμάτων, 
καταγγελιών πλην αυτοφώρων και επεξεργάζεται τις 
προκαταρκτικές δικογραφίες, μετά από προκαταρκτική 
εξέταση που ο ίδιος παρήγγειλε, έως ότου ασκηθεί η 
ποινική δίωξη ή εκδοθεί απορριπτική διάταξη ή εγκριθεί 
η αρχειοθέτηση αρμοδίως. Αναπτύσσει συνεργασία με 
δημόσιους και ιδιωτικούς φορείς, με αντικείμενο την 
προστασία του περιβάλλοντος. 

3. Ο Εισαγγελέας Υποθέσεων Σ.Δ.Ο.Ε.: Επεξεργάζεται 
τις υποθέσεις αρμοδιότητας του Σ.Δ.Ο.Ε. 

4. Ο Εισαγγελέας Ενδοοικογενειακής Βίας: Επιλαμβά¬ 
νεται όλων των μηνύσεων, εγκλήσεων και καταγγελιών, 
πλην των αυτοφώρων, που αφορούν σε αδικήματα που 

προβλέπονται και τιμωρούνται από τις διατάξεις του 
Ν. 3500/2006. Διερευνά τη δυνατότητα διαμεσολάβη- 
σης, κατά τα οριζόμενα στις διατάξεις των άρθρων 
11 επ. Ν. 3500/2006 και επεξεργάζεται τις σχετικές δι¬ 
κογραφίες, μετά από προκαταρκτική εξέταση που ο 
ίδιος παρήγγειλε, έως ότου ασκηθεί η ποινική δίωξη 
ή εκδοθεί απορριπτική διάταξη ή εγκριθεί αρμοδίως η 
αρχειοθέτηση. 

5. Ο Εισαγγελέας Προστασίας Πολιτιστικών Αγαθών: 
Εποπτεύει την προανακριτική διαδικασία, ασκεί την 
ποινική δίωξη για αδικήματα που προβλέπονται στη 
νομοθεσία περί προστασίας πολιτιστικών αγαθών, επι¬ 
μελείται δε την εκτέλεση των κύριων και παρεπόμενων 
ποινών που επιβάλλονται. 

6. Ο Εισαγγελέας Προστασίας των Ζώων: Εκδίδει δι¬ 
άταξη περί προσωρινής και οριστικής αφαίρεσης ζώου 
συντροφιάς ή άλλου ζώου καθώς και περί απαγόρευσης 
απόκτησης άλλου ζώου στις περιπτώσεις του άρθρου 5 
παρ. 1 περ. α', β' και γ' και του αρ. 16 του ν. 4039/2012. 
Επίσης εκδίδει διάταξη με την οποία καθορίζει τα μέ¬ 
τρα που πρέπει να λάβει ο ιδιοκτήτης εκτροφείου ή 
καταφυγίου ζώων. 

7. Ο Εισαγγελέας Ρατσιστικής Βίας: Ενεργεί προκα¬ 
ταρκτική εξέταση και προανάκριση κατόπιν υποβολής 
σχετικής έγκλησης, μήνυσης, καταγγελίας προς δια- 
κρίβωση εγκλημάτων που αφορούν την διάπραξη, προ- 
παρασκευή, δημόσια προτροπή, πρόκληση ή διέγερση 
σε διάπραξη αδικημάτων ή στην εκδήλωση πράξεων ή 
ενεργειών που μπορούν να προκαλέσουν διακρίσεις, 
μίσος, βία σε βάρος προσώπων ή ομάδων προσώπων 
λόγω της φυλής, του χρώματος, της θρησκείας, των 
γενεαλογικών καταβολών και της εθνικής ή εθνοτικής 
τους καταγωγής. Επίσης εποπτεύει την προανάκριση 
που διενεργείται από το Τμήμα Αντιμετώπισης Ρατσι¬ 
στικής Βίας της ΕΛΑΣ. 

8. Ο Εισαγγελέας Ηλεκτρονικού Εγκλήματος: Ενεργεί 
προκαταρκτική εξέταση ή προανάκριση είτε αυτοπρο¬ 
σώπως είτε δια των γενικών και ειδικών προανακριτικών 
υπαλλήλων επί ιδιαιτέρως σοβαρών εγκλημάτων που 
τελούνται με την χρήση ηλεκτρονικού υπολογιστή κα¬ 
θώς και μέσω διαδικτύου. Αναπτύσσει συνεργασία με 
την καθ’ ύλην αρμόδια για τη Δίωξη του Ηλεκτρονικού 
Εγκλήματος Αστυνομική Αρχή και ενημερώνεται απ’ αυ¬ 
τήν για τους τρόπους δράσεις και τις μεθόδους, που 
χρησιμοποιούν οι δράστες τέλεσης εγκλημάτων της 
αρμοδιότητάς του, καθώς επίσης και για τις τεχνικές 
δυνατότητες περαιτέρω δικαστικής διερεύνησης αυτών 
και αποκάλυψης της ταυτότητας των δραστών. 

9. Ο Εισαγγελέας Αθλητισμού: Ασκεί τη ποινική δίω¬ 
ξη για ποινικά αδικήματα που τελούνται εξ αφορμής 
αθλητικών εκδηλώσεων και κατά την διάρκεια αυτών 
καθώς και για τα αδικήματα που τελούνται από πρό¬ 
σωπα που συμμετέχουν στην διοίκηση των αθλητικών 
φορέων κατά την άσκηση των αρμοδιοτήτων ή καθηκό¬ 
ντων τους και εποπτεύει την εκτέλεση των κύριων και 
παρεπομένων ποινών που επιβάλλονται από το νόμο 
2725/99 ως ισχύει και διευθύνει ο έργο των αστυνομι¬ 
κών αρχών για την αντιμετώπιση των φαινομένων βίας 
με αφορμή αθλητικές εκδηλώσεις και μεριμνά για την 
εφαρμογή των διατάξεων του ως άνω νόμου. 

10. Τι-αίΐίοΐύηρ (αρωγής θυμάτων των εγκλημάτων 
που προβλέπονται στο άρθρο 12 Ν. 3064/2002): Εκδίδει 


πράξεις περί χαρακτηρισμού προσώπου ως θύματος 
εμπορίας ανθρώπων. 

Οι Εισαγγελείς ειδικών υποθέσεων ενημερώνουν το 
διευθύνοντα για κάθε σημαντικό θέμα που προκύπτει 
κατά την άσκηση των καθηκόντων τους. 

ΚΕΦΑΛΑΙΟ Γ' 

ΟΡΓΑΝΩΣΗ ΤΗΣ ΓΡΑΜΜΑΤΕΙΑΣ 
ΑΝΤΙΚΕΙΜΕΝΟ ΚΑΙ ΑΡΜΟΔΙΟΤΗΤΕΣ 

Άρθρο 19ο 

Η Γραμματεία της Εισαγγελίας αποτελείται από τη 
Διεύθυνση και τα Τμήματά της, που συμπίπτουν με τα 
Τμήματα της Εισαγγελίας και είναι τα αναφερόμενα 
στο άρθρο 2 του παρόντος. 

Αρθρο 20ο 

Διευθυντής 

Ο Διευθυντής της Γραμματείας διευθύνει τις υπηρε¬ 
σίες αυτής και φροντίζει για την εύρυθμη λειτουργία 
των εργασιών της, σύμφωνα με τις εντολές του Διευ- 
θύνοντος την Εισαγγελία, ασκώντας τα καθήκοντά του 
όπως ο νόμος ορίζει. 

Στα πλαίσια της αρμοδιότητάς του αυτής ιδία: 

1. Ελέγχει και συντονίζει τη δράση όλων των Τμημάτων 
της Γραμματείας, με σκοπό την ουσιαστική και απο¬ 
τελεσματική λειτουργία τους, την καλύτερη στέγαση, 
την οργάνωση και τον εκσυγχρονισμό των υπηρεσιών. 

2. Εισηγείται εγγράφως στο Διευθύνοντα την Εισαγγε¬ 
λία, την τοποθέτηση και μετακίνηση των προϊσταμένων 
των Τμημάτων, των υπαλλήλων και των επιμελητών στα 
διάφορα Τμήματα, λαμβάνοντας υπόψη και τις ειδικές 
γνώσεις κάθε υπαλλήλου. 

3. Μεριμνά για τη διεκπεραίωση των εργασιών που 
έχουν σχέση με τη σύγκληση της Ολομέλειας της Ει¬ 
σαγγελίας (και του Πρωτοδικείου, όταν τη ζητεί ο Δι- 
ευθύνων). 

4. Εκτελεί καθήκοντα Γραμματέα της Ολομέλειας της 
Εισαγγελίας και τηρεί βιβλίο πρακτικών και αποφάσεων 
αυτής, καθώς και βιβλίο αποφάσεων της Ολομέλειας 
του Πρωτοδικείου. 

5. Υποβάλλει στην Ολομέλεια έγγραφες προτάσεις 
για θέματα σχετικά με τον κανονισμό, που αφορούν τη 
Γραμματεία και τις αναπτύσσει προφορικώς στη συνε¬ 
δρίασή της. 

6. Μεριμνά για την έγκαιρη διεκπεραίωση των εργασι¬ 
ών που έχουν σχέση με την κλήρωση των Εισαγγελικών 
λειτουργών στις συνθέσεις των Ποινικών Δικαστηρίων 
(δακτυλογράφηση πινάκων και διαβίβαση αυτών στο 
Πρωτοδικείο). 

7. Αναθέτει στους δικαστικούς υπαλλήλους την εκτέ¬ 
λεση υπηρεσίας απογεύματα, Σάββατα, Κυριακές και 
λοιπές αργίες, κατά τις ώρες λειτουργίας του Γ ραφείου 
των Εισαγγελέων της Ποινικής Δίωξης και καταρτίζει, 
προς τούτο, κάθε μήνα ειδική κατάσταση υπηρεσίας. 

8. Διαχειρίζεται τα πάγια επιχορηγήματα. 

9. Ελέγχει την κανονική προσέλευση και αναχώρηση 
των υπαλλήλων και ενημερώνει σχετικά το Διευθύνοντα. 

10. Εποπτεύει τους Δικαστικούς Επιμελητές, τους Φύ¬ 
λακες και τις καθαρίστριες. Μεριμνά για την ασφάλεια 
και την ευπρεπή εμφάνιση των κτιριακών εγκαταστάσε¬ 
ων και του υλικού εξοπλισμού της Εισαγγελίας. 

11. Αναπληρώνεται με πράξη τον Διευθύνοντα κατά 
νόμον. 

Στη Διεύθυνση της Γραμματείας ορίζεται να υπηρετεί 
ένας (1) δικαστικός υπάλληλος με βαθμό Διευθυντή και 
ένας (1) δικαστικός επιμελητής. 

Αρθρο 21ο 
Τμήμα Διοικητικό 

Στην αρμοδιότητα του Τμήματος αυτού υπάγεται η 
διεκπεραίωση των εργασιών που αφορούν την διοίκηση 
της Εισαγγελίας και ιδίως: 

Η τήρηση του Εμπιστευτικού Πρωτοκόλλου. Η τήρηση 
βιβλίου Πράξεων του Διευθύνοντος και των Εισαγγε¬ 
λέων. Η τήρηση μητρώου Εισαγγελικών λειτουργών, 
Δικαστικών υπαλλήλων, Επιμελητών Δικαστηρίων και 
βοηθητικού προσωπικού και η ενημέρωση των ατομικών 
φακέλων αυτών. Η τήρηση μητρώου Συμβολαιογράφων 
και Αμίσθων Δικαστικών Επιμελητών της περιφερείας 
του Πρωτοδικείου Αθηνών, η ενημέρωση των ατομικών 
φακέλων και η αποχώρηση των αρχείων αυτών. Η χο¬ 
ρήγηση κανονικών αδειών και η έκδοση πιστοποιητικών 
στους Δικαστικούς Επιμελητές. Η τήρηση βιβλίου αδει¬ 
ών (κανονικών - αναρρωτικών - εκπαιδευτικών -γονι¬ 
κών -φοιτητικών - άνευ αποδοχών) των Εισαγγελικών 
Λειτουργών, Δικαστικών Υπαλλήλων, Επιμελητών Δι¬ 
καστηρίων και βοηθητικού προσωπικού. Η κοινοποίηση 
εγγράφων, που αφορούν διορισμούς, παραιτήσεις, με¬ 
ταβολές συμβολαιογράφων και δικαστικών επιμελητών 
και η υποβολή των οικείων αποδεικτικών. Η διεκπεραί¬ 
ωση των εργασιών που απαιτούνται για τις ετήσιες 
επιθεωρήσεις των Εισαγγελικών Λειτουργών από τον 
Επιθεωρητή-Αρεοπαγίτη και Εισαγγελέα Εφετών, κα¬ 
θώς και για την υπό του τελευταίου επιθεώρηση της 
Γ ραμματείας της Εισαγγελίας Πρωτοδικών Αθηνών. Οι 
επιθεωρήσεις και οι πειθαρχικές διώξεις των συμβολαι¬ 
ογράφων, υποθηκοφυλάκων, δικαστικών επιμελητών και 
λοιπών Δικαστικών Γ ραφείων (Ληξιαρχείων, Δημοσίων 
Κατηγόρων κ.λπ.) της περιφερείας του Πρωτοδικείου 
Αθηνών. Η δακτυλογράφηση των ατομικών εκθέσεων 
Δικαστικών Υπαλλήλων, Επιμελητών Δικαστηρίων και 
του βοηθητικού προσωπικού και η διεκπεραίωση των 
εργασιών που έχουν σχέση με τις πειθαρχικές διώξεις 
αυτών. Η κοινοποίηση εγκυκλίων και η τήρηση αρχείου 
αυτών. Οι άδειες οπλοφορίας. Η κατάρτιση των ετησίων 
πινάκων ενόρκων και πραγματογνωμόνων. Οι κλήσεις 
ενόρκων κατά μήνα. Η εκκαθάριση αμοιβής πραγμα- 
τογνωμόνων. Οι αιτήσεις Ασφαλιστικών Μέτρων του 
ΑΝ 1539/38, η δακτυλογράφηση και η κοινοποίηση των 
αποφάσεων αυτών. Η προπαρασκευαστική φάση της 
διαδικασίας των Βουλευτικών και Δημοτικών εκλογών, 
που περιλαμβάνει την ενημέρωση των φακέλων των 
Πρωτοδικείων της χώρας με τις χιλιομετρικές αποφά¬ 
σεις των μέσων μαζικής μεταφοράς και τις ισχύουσες 
τιμές εισιτηρίων. 

Η διεκπεραίωση των διαδικασιών, σε περίοδο εκλογών 
και ιδίως: Η συγκρότηση εκλογικών συνεργείων για την 
επίδοση των διορισμών στους δικαστικούς αντιπρο¬ 
σώπους και στα μέλη των εφορευτικών επιτροπών, η 
έκδοση εκκαθαριστικών σημειωμάτων και διατακτικών 
πληρωμής. 

Η εύρυθμη λειτουργία της βιβλιοθήκης της Εισαγγε¬ 
λίας και ιδίως: Η καταγραφή των βιβλίων, η παραχώ¬ 


ρηση αυτών προς χρήση μόνο στους Εισαγγελικούς 
Λειτουργούς και τους Προϊσταμένους των Τμημάτων, η 
τήρηση ειδικού βιβλίου χρέωσης και επιστροφής αυτών 
από τους χρήστες, οι οποίοι θα υπογράφουν σχετικά. 

Η επικύρωση εγγράφων (συμβολαιογραφικών, εγγρά¬ 
φων της Εισαγγελίας Πρωτοδικών Αθηνών), σύμφωνα 
με τη Σύμβαση της Χάγης. 

Οι γνωμοδοτήσεις περί Απονομής Χάριτος και διεκ¬ 
περαίωση αυτών. 

Οι αιτήσεις Δικαστικής Συμπαράστασης (κατάθεση, 
έλεγχος δικαιολογητικών, διαβίβαση στο Πρωτοδικείο). 

Η διαδικασία προανάκρισης (διενέργεια προκαταρ¬ 
κτικών εξετάσεων, κλήσεις μαρτύρων, κλήσεις ανωμοτί 
μαρτύρων, λήψη καταθέσεων μαρτύρων-ανωμοτί μαρ¬ 
τύρων, διεκπεραίωση σχετικών εγγράφων). 

Η κατάρτιση πινάκων Ασφαλιστικών Μέτρων, Γνωμο¬ 
δοτήσεων και Πειθαρχικών Προκαταρκτικών Εξετάσεων. 

Η κατάρτιση πινάκων Κατηγορητηρίων (Α' και Β' Ποι¬ 
νικής Δίωξης Τριμελούς - Μονομελούς - Αγορανομίας, 
Εισαγγελικών Γραφείων, Ανηλίκων και Ασφαλιστικών 
Ταμείων) και υποβολή αυτών στην Εισαγγελία Εφετών. 

Η συγκέντρωση και υποβολή στατιστικών στοιχείων 
Φορολογικών Υποθέσεων. 

Η συγκέντρωση και υποβολή στατιστικών στοιχείων 
για υποθέσεις νομιμοποίησης εσόδων από εγκληματικές 
δραστηριότητες και χρηματοδότησης της τρομοκρα¬ 
τίας. 

Η συγκέντρωση και υποβολή στατιστικών στοιχείων 
για υποθέσεις σωματεμπορίας και εμπορίας ανθρώπων. 

Η συγκέντρωση και υποβολή στατιστικών στοιχείων 
για υποθέσεις σχετικές με τη διαφθορά στην υπηρεσία. 

Η συγκέντρωση και υποβολή στατιστικών στοιχείων 
για υποθέσεις σχετικές με τις φυλετικές διακρίσεις. 

Η καθαρογραφή και υποβολή στις αρμόδιες αρχές 
των αποφάσεων και πρακτικών της Ολομέλειας της 
Εισαγγελίας Πρωτοδικών Αθηνών. 

Η διεκπεραίωση εφέσεων του Εισαγγελέα κατά απο¬ 
φάσεων Εκούσιας Μονομελούς Πρωτοδικείου (καθαρο- 
γραφή, κατάθεση, υποβολή στην Εισαγγελία Εφετών για 
προσδιορισμό δικασίμου, επίδοση της προσδιορισθεί- 
σας έφεσης στους διαδίκους). 

Η διεκπεραίωση της διαδικασίας περί της καταστρο¬ 
φής άχρηστων και χωρίς ιστορική αξία αρχείων της 
υπηρεσίας, σύμφωνα με τις διατάξεις άρθρου μόνου 
Β.Δ. 120/1966. 

Στο τμήμα αυτό ορίζεται να υπηρετούν δέκα τρεις 
(13) δικαστικοί υπάλληλοι. 

Αρθρο 22ο 
Τμήμα Πρωτοκόλλου 

Στην αρμοδιότητα του τμήματος αυτού υπάγονται 
οι εργασίες του πρωτοκόλλου και της αλληλογραφίας 
και ιδίως: 

Η ηλεκτρονική καταχώρηση των εισερχομένων και 
εξερχομένων εγγράφων, πλην αυτών που έχουν εμπι- 
στευτικό χαρακτήρα. 

Η διανομή των εισερχομένων εγγράφων στα αρμόδια 
τμήματα. Η μεταφορά του ταχυδρομείου στο κέντρο 
διαλογής Αθηνών και η παραλαβή από αυτό της αλλη¬ 
λογραφίας της υπηρεσίας, το άνοιγμα των φακέλων, 
η ταξινόμηση των εγγράφων και η διανομή τους σε 
αντίστοιχα τμήματα. 

Η διακίνηση δικογραφιών και εγγράφων μεταξύ της 
Εισαγγελίας και των λοιπών Δικαστικών Αρχών της Χώ¬ 
ρας καθώς και των Υπουργείων και λοιπών φυσικών και 
νομικών προσώπων. Η προετοιμασία της αλληλογραφί¬ 
ας του Διευθύνοντος. 

Η παροχή πληροφοριών στο κοινό περί της πορεί¬ 
ας των εγγράφων που καταχωρούνται στους Η/Υ του 
πρωτοκόλλου. 

Στο τμήμα αυτό ορίζεται να υπηρετούν δέκα (10) δι¬ 
καστικοί υπάλληλοι και τέσσερις (4) επιμελητές. 

Άρθρο 23ο 

Τμήμα Μισθοδοσίας και Διαχείρισης Οικονομικών 

Στην αρμοδιότητα του Τμήματος αυτού υπάγονται: 

Η τήρηση και ενημέρωση του μητρώου μισθοδοτούμε¬ 
νων (Εισαγγελικών Λειτουργών-Δικαστικών Υπαλλήλων, 
Φυλάκων και καθαριστριών) και των ατομικών φακέλων 
των, η αποστολή στο Τμήμα Μισθοδοσίας της Κεντρικής 
Υπηρεσίας του Υπουργείου Δικαιοσύνης, Διαφάνειας 
και Ανθρωπίνων Δικαιωμάτων των μισθολογικών με¬ 
ταβολών των, καθώς και η λειτουργία και ενημέρωση 
της βάσης δεδομένων του προγράμματος μισθοδοσίας 
της Υπηρεσίας. 

Η τήρηση του Ηλεκτρονικού Μητρώου Απογραφής των 
Μισθοδοτούμενων της Υπηρεσίας μέσω του Ελληνικού 
Δημοσίου καθώς και διαγραφής αυτών λόγω συνταξι- 
οδότησης, μετάθεσης, απόλυσης κ,λπ., και η χορήγηση 
σχετικών βεβαιώσεων. 

Η ανάρτηση στο Πρόγραμμα ΔΙΑΥΓΕΙΑ των παντός 
είδους πράξεων και αποφάσεων της Υπηρεσίας. 

Η σύνταξη στις αρχές κάθε έτους βεβαιώσεων απο¬ 
δοχών των μισθοδοτούμενων για φορολογική χρήση. 

Η σύνταξη καταστάσεων πληρωμής Δικαστικών Γραμ- 
ματέων, Επιμελητών Δικαστηρίων για έκτακτες αμοιβές, 
όπως υπερωριακή απασχόληση, μέσω του προγράμμα¬ 
τος μισθοδοσίας της Υπηρεσίας και υποβολή αυτών για 
έκδοση Χρηματικού Εντάλματος Πληρωμής στην Ενιαία 
Αρχή Πληρωμών. 

Η σύνταξη καταστάσεων πληρωμής Εισαγγελικών 
Λειτουργών, Δικαστικών Γραμματέων, Επιμελητών Δι¬ 
καστηρίων για την συμμετοχή τους πέραν του ωραρί¬ 
ου εργασίας τους σε εκλογικά συνεργεία απαραίτητα 
για τη διενέργεια και προπαρασκευή των Βουλευτικών, 
Νομαρχιακών, Δημοτικών Εκλογών καθώς επίσης και 
των Εκλογών για το Ευρωπαϊκό Κοινοβούλιο, μέσω του 
προγράμματος μισθοδοσίας της Υπηρεσίας και υποβολή 
αυτών για έκδοση Χρηματικού Εντάλματος Πληρωμής 
στην Ενιαία Αρχή Πληρωμών. 

Ο έλεγχος και η υποβολή προς έγκριση στο Υπουργείο 
Δικαιοσύνης, Διαφάνειας και Ανθρωπίνων Δικαιωμάτων 
των εντός και εκτός έδρας οδοιπορικών εξόδων των 
Επιμελητών Δικαστηρίων. 

Ο έλεγχος και η υποβολή προς έγκριση στο Υπουργείο 
Δικαιοσύνης, Διαφάνειας και Ανθρωπίνων Δικαιωμάτων 
των παντός είδους εξόδων εγκατάστασης λόγω από¬ 
σπασης ή μετάθεσης των Εισαγγελικών Λειτουργών. 

Η υποβολή στο Υπουργείο Δικαιοσύνης, Διαφάνειας 
και Ανθρωπίνων Δικαιωμάτων καταστάσεων πληρωμών 
σχετικών με την εκτέλεση δικαστικών αποφάσεων. 

Η διαχείριση της Πάγιας Προκαταβολής. 

Ο απολογισμός των δαπανών και η κατάρτιση του 
νέου προϋπολογισμού, σύμφωνα με τις ανάγκες της 
Υπηρεσίας. 


Η εξασφάλιση μέσω της Επιτροπής Διαχείρισης 
της Επιχορήγησης του Πρωτοδικείου Αθηνών και του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων (Τμήμα Προϋπολογισμού και ΤΑΧΔΙΚ) των 
απαιτούμενων πιστώσεων αναγκαίων για τις διάφορες 
προμήθειες και υπηρεσίες που ανατίθενται ανάλογα με 
το ποσό της προϋπολογισθείσας δαπάνης, με τη δια¬ 
δικασία είτε της απευθείας ανάθεσης, είτε μέσω πρό¬ 
χειρου διαγωνισμού, είτε μέσω ανοιχτού διαγωνισμού. 

Η εξασφάλιση μέσω του Υπουργείου Εσωτερικών των 
απαιτούμενων πιστώσεων για τις διάφορες προμήθειες 
και υπηρεσίες που είναι αναγκαίες για την προπαρα¬ 
σκευή και διενέργεια των Βουλευτικών, Νομαρχιακών 
και Δημοτικών Εκλογών καθώς επίσης και των Εκλογών 
για το Ευρωπαϊκό Κοινοβούλιο. 

Η σύνταξη και υποβολή των δικαιολογητικών για πλη¬ 
ρωμή των δικαιούχων προμηθευτών και συντηρητών της 
Εισαγγελίας Πρωτοδικών Αθηνών είτε από την Επιτροπή 
Διαχείρισης της Επιχορήγησης του Πρωτοδικείου Αθη¬ 
νών είτε από το Υπουργείο Δικαιοσύνης, Διαφάνειας 
και Ανθρωπίνων Δικαιωμάτων (Τμήμα Προϋπολογισμού 
και ΤΑΧΔΙΚ). 

Η διαχείριση των παντός είδους αναλωσίμων και μη 
υλικών. 

Η απόσυρση παλαιών επίπλων, συσκευών και μηχανη¬ 
μάτων γραφείου μέσω ΟΔΔΥ και εταιριών ανακύκλωσης. 

Η εποπτεία των μηχανημάτων φωτοαντιγραφής, των 
συσκευών τηλεομοιοτυπίας καθώς και των τηλεφωνικών 
συνδέσεων μέσω του ΟΤΕ. 

Ο έλεγχος κίνησης των Υπηρεσιακών Αυτοκινήτων και 
Μοτοποδηλάτων της Υπηρεσίας. 

Η διαχείριση των υπηρεσιακών κινητών τηλεφώνων. 

Η μέριμνα για τον καθαρισμό, ευπρεπισμό και την φύ¬ 
λαξη του Κτιρίου 16 στο οποίο στεγάζεται η Υπηρεσία 
και του περιβάλλοντος χώρου. 

Η εποπτεία και ο έλεγχος των φυλάκων και καθαρι¬ 
στριών. 

Στο τμήμα αυτό ορίζεται να υπηρετούν πέντε (5) δι¬ 
καστικοί υπάλληλοι και ένας (1) δακτυλογράφος. 

Αρθρο 24ο 

Α'Τμήμα Ποινικής Δίωξης - Δίωξης εγκλημάτων 
σχετικών με την υπηρεσία και τη διαφθορά- 
Μηνύσεων και Πληροφοριών 

Στην αρμοδιότητα του Τμήματος αυτού υπάγονται 
ιδίως: 

Η κατάθεση εγχειριζόμενων μηνύσεων. 

Η λειτουργία γραφείου πληροφόρησης του κοινού. 

Η παραλαβή, αρίθμηση και ηλεκτρονική καταχώρηση 
των εγχειριζομένων στους Εισαγγελείς Εσωτερικής Ποι¬ 
νικής Δίωξης μηνύσεων. Η διακίνηση μετά την επεξεργα¬ 
σία των μηνύσεων και των σχηματιζόμενων δικογραφιών 
υπό των ως άνω Εισαγγελέων και η ενημέρωση περί 
της δοθείσης πορείας. Η αρίθμηση και ηλεκτρονική κα¬ 
ταχώρηση δικογραφιών επί των οποίων ενεργείται από 
Εισαγγελικό Λειτουργό αυτοπρόσωπη προκαταρκτική 
εξέταση και η ενημέρωση περί της δοθείσης πορείας. 

Η παραλαβή, αρίθμηση και ηλεκτρονική καταχώρηση 
δικογραφιών σχετικών με το περιβάλλον, την προστασία 
των ζώων συντροφιάς και εγκλημάτων ενδοοικογενεια- 
κής βίας, η ενημέρωση περί της δοθείσης πορείας κι η 

διακίνησή τους έπειτα από την επεξεργασία τους από 
τους καθ’ ύλην αρμόδιους Εισαγγελικούς Λειτουργούς. 

Η εγγραφή σε ειδικό βιβλίο πρωτοκόλλου εγγράφων 
προερχόμενων από το Γραφείο του Διευθύνοντα την 
Εισαγγελία και η ηλεκτρονική καταχώρηση αυτών έπει¬ 
τα από την επεξεργασία τους και το σχηματισμό δικο¬ 
γραφιών από τους Εισαγγελείς της Α' Ποινικής Δίωξης. 

Η διεκπεραίωση αναφορών και διατάξεων (προβου¬ 
λευμάτων) των Εισαγγελέων κατά τα άρθρα 43 και 47 
του Κ.Π.Δ., αρχειοθετήσεων δικογραφιών του άρθρου 
12 παρ. 5 εδ. β' Ν. 3500/2006 , απαγορεύσεων εξόδων 
από τη χώρα, προσφυγών κατά διατάξεων και άρσεων 
απορρήτων. 

Η σύνταξη πινάκων κινήσεως δικογραφιών και μηνύ¬ 
σεων και η τήρηση αρχείων άρθρων 43, 47 Κ.Π.Δ. και 
αγνώστων δραστών. 

Η τήρηση και ενημέρωση ηλεκτρονικού βιβλίου εγκλη¬ 
μάτων ενδοοικογενειακής βίας επί ζητημάτων ποινικής 
διαμεσολάβησης. 

Η αναλυτική σύνταξη πινάκων για την ενημέρωση των 
Εισαγγελικών Αρχών για την πορεία των διεκπεραιού- 
μενων δικογραφιών καθώς και των πινάκων εργασίας 
των εισαγγελικών λειτουργών του τμήματος. 

Η τήρηση και ενημέρωση ηλεκτρονικού βιβλίου εγκλη¬ 
μάτων σχετικών με την υπηρεσία και τη διαφθορά. 

Η τήρηση και ενημέρωση ηλεκτρονικού βιβλίου εγκλη¬ 
μάτων σχετικών με την παράνομη διακίνηση ενηλίκων 
και παιδιών. 

Η τήρηση και ενημέρωση ηλεκτρονικού βιβλίου εγκλη¬ 
μάτων υποθέσεων νομιμοποίησης εσόδων από εγκλη¬ 
ματικές δραστηριότητες και χρηματοδότησης της τρο¬ 
μοκρατίας. 

Η τήρηση και ενημέρωση ηλεκτρονικού βιβλίου εγκλη¬ 
μάτων υποθέσεων σχετικών με τις φυλετικές διακρίσεις. 

Η παραλαβή μηνύσεων και δικογραφιών από το ταχυ¬ 
δρομείο και ιδιοχείρως από διάφορες υπηρεσίες (Α/Τ, 
ΓΑΔΑ, ΣΔΟΕ, Εφορίες κ.λπ.), ο διαχωρισμός αυτών κατά 
κατηγορίες αδικημάτων, η αρίθμηση και αναγραφή αριθ¬ 
μού βιβλίου μηνύσεων (ΑΒΜ) επ’ αυτών, η χρέωση αυτών 
σε Εισαγγελικούς Λειτουργούς, η ηλεκτρονική καταχώ¬ 
ρηση αυτών, και η διανομή τους. 

Η ηλεκτρονική παρακολούθηση της πορείας των μη¬ 
νύσεων - δικογραφιών, καθώς και η παροχή πληροφο¬ 
ριών βάσει των στοιχείων των Η/Υ στους προς τούτο 
νομιμοποιούμενους. 

Η συσχέτιση εγγράφων σε δικογραφίες και μόνο ύστε¬ 
ρα από γραπτή παραγγελία του αρμόδιου εισαγγελέα. 

Η διεκπεραίωση της αλληλογραφίας του τμήματος. 

Στο τμήμα αυτό ορίζεται να υπηρετούν είκοσι πέντε 
(25) δικαστικοί υπάλληλοι και δύο (2) επιμελητές. 

Αρθρο 25ο 

Τμήμα Δίωξης Αυτοφώρων εγκλημάτων - 
Κατηγορητηρίων Α' Ποινικής Δίωξης και αυτοφώρου 
διαδικασίας - Πειστηρίων 

Στην αρμοδιότητα του τμήματος αυτού υπάγονται 
ιδίως: 

Η αρίθμηση και ηλεκτρονική καταχώρηση δικογραφιών 
αυτοφώρων εγκλημάτων και η έκδοση φωτοαντιγράφων 
για το σχηματισμό νέων δικογραφιών έπειτα από σχε¬ 
τική παραγγελία του Εισαγγελέως, καθώς και η αρίθ¬ 
μηση και ηλεκτρονική καταχώρηση των κατασχεμένων 
αντικειμένων. 


Η σύνταξη των κατηγορητηρίων μετά την επεξεργασία 
των εγχειριζομένων μηνύσεων από τους Εισαγγελείς 
Εσωτερικής Ποινικής Δίωξης, η σύνταξη κατηγορη¬ 
τηρίων επί δικογραφιών που σχηματίζονται από την 
έκδοση φωτοαντιγράφων και η σύνταξη κατηγορητη¬ 
ρίων επί όλων των δικογραφιών των συνοδειών αυ¬ 
τοφώρων, όταν παραπέμπονται με απευθείας κλήση 
στο ακροατήριο των αυτοφώρων Πλημμελειοδικείων ή 
στο Μονομελές Πλημμελειοδικείο και των δικογραφιών 
για τις οποίες ορίζεται Ρητή Δικάσιμος, σύμφωνα με 
τα στοιχεία τα σημειούμενα υπό του ασκήσαντος την 
ποινική δίωξη Εισαγγελέως επί της δικογραφίας ή σε 
ξεχωριστό σχέδιο κατηγορητηρίου. 

Η διεκπεραίωση αναφορών και διατάξεων (προβουλευ¬ 
μάτων) των Εισαγγελέων, κατά τα άρθρα 43 και 47 του 
Κ.Π.Δ. και προσφυγών κατά διατάξεων επί δικογραφιών 
αυτοφώρων εγκλημάτων. 

Η αναλυτική σύνταξη πινάκων αυτοφώρων εγκλημά¬ 
των για την ενημέρωση των Εισαγγελικών Αρχών για 
την πορεία των διεκπεραιούμενων δικογραφιών καθώς 
και των πινάκων εργασίας των Εισαγγελικών Λειτουρ¬ 
γών του τμήματος. 

Η σύνταξη πινάκων συνταχθέντων κατηγορητηρίων 
επί αυτοφώρων εγκλημάτων και εγχειριζομένων μη¬ 
νύσεων. 

Η τήρηση και ενημέρωση ηλεκτρονικού βιβλίου αυτο¬ 
φώρων εγκλημάτων σχετικών με την παράνομη διακί¬ 
νηση ενηλίκων και παιδιών. 

Η τήρηση και ενημέρωση ηλεκτρονικού βιβλίου αυτο¬ 
φώρων εγκλημάτων υποθέσεων νομιμοποίησης εσόδων 
από εγκληματικές δραστηριότητες και χρηματοδότησης 
της τρομοκρατίας. 

Η τήρηση και ενημέρωση ηλεκτρονικού βιβλίου αυτο¬ 
φώρων εγκλημάτων υποθέσεων φοροδιαφυγής. 

Η τήρηση και ενημέρωση ηλεκτρονικού βιβλίου αυτο¬ 
φώρων εγκλημάτων υποθέσεων σχετικών με τις φυλε¬ 
τικές διακρίσεις. 

Η τήρηση και ενημέρωση ηλεκτρονικού βιβλίου πει¬ 
στηρίων. 

Η τήρηση αρχείου αποδόσεως πειστηρίων. 

Η διεκπεραίωση παραγγελιών προς διάφορες Αρχές 
που αφορούν αποδόσεις κατασχεμένων αντικειμένων, 
μετά την έκδοση αμετάκλητων αποφάσεων, έπειτα από 
σχετική αίτηση των προς τούτων νομιμοποιουμένων. 

Η ηλεκτρονική παρακολούθηση της πορείας των δικο¬ 
γραφιών αυτοφώρων εγκλημάτων, καθώς και η παροχή 
πληροφοριών βάσει των στοιχείων των Η/Υ, η χορήγηση 
αντιγράφων και πιστοποιητικών πορείας στους προς 
τούτο νομιμοποιούμενους. 

Η συσχέτιση εγγράφων σε δικογραφίες αυτοφώρων 
εγκλημάτων και μόνο ύστερα από γραπτή παραγγελία 
του αρμόδιου εισαγγελέα. 

Η διεκπεραίωση της αλληλογραφίας του τμήματος. 

Στο τμήμα αυτό ορίζεται να υπηρετούν δέκα τρεις (13) 
δικαστικοί υπάλληλοι και ένας (1) επιμελητής. 

Αρθρο 26ο 

Β' Τμήμα Ποινικής Δίωξης - Αγορανομίας 

Στην αρμοδιότητα του τμήματος αυτού υπάγονται 
ιδίως: 

Η παραλαβή από το Τμήμα της Α' Ποινικής Δίωξης 
των μηνύσεων που χρεώθηκαν στους Εισαγγελείς εξω- 

τερικής Ποινικής Δίωξης, η αρίθμηση και η ηλεκτρονική 
καταχώρηση αυτών και η ενημέρωσή τους περί της δο- 
θείσης πορείας. Η παραλαβή και αρίθμηση δικογραφιών 
επί των οποίων ενεργείται από Εισαγγελικό Λειτουργό 
αυτοπρόσωπη προκαταρκτική εξέταση και δικογραφι¬ 
ών φορολογικών και αγορανομικών εγκλημάτων και η 
ηλεκτρονική καταχώρηση αυτών και η ενημέρωσή τους 
περί της δοθείσης πορείας. 

Η διεκπεραίωση αναφορών και διατάξεων (προβουλευ¬ 
μάτων) των Εισαγγελέων κατά τα άρθρα 43 και 47 Κ.Π.Δ. 

Η σύνταξη πινάκων κινήσεως δικογραφιών και μηνύ¬ 
σεων και η τήρηση αρχείων άρθρων 43, 47 Κ.Π.Δ. και 
αγνώστων δραστών. 

Η συγκέντρωση και υποβολή στατιστικών στοιχείων 
Οικονομικών Υποθέσεων. 

Η συσχέτιση εγγράφων σε δικογραφίες και μόνο ύστε¬ 
ρα από έγγραφη παραγγελία του αρμόδιου Εισαγγελέα. 

Παροχή πληροφοριών στο κοινό για την πορεία των 
χρεωμένων στο τμήμα δικογραφιών και η χορήγηση 
αντιγράφων και πιστοποιητικών πορείας στους προς 
τούτο νομιμοποιούμενους. 

Αναλυτική σύνταξη πινάκων για την ενημέρωση των 
Εισαγγελικών Αρχών για την πορεία των διεκπεραιού- 
μενων δικογραφιών καθώς και των πινάκων εργασίας 
των εισαγγελικών λειτουργών του τμήματος. 

Η τήρηση και ενημέρωση ηλεκτρονικού βιβλίου εγκλη¬ 
μάτων σχετικών με την παράνομη διακίνηση ενηλίκων 
και παιδιών. 

Η τήρηση και ενημέρωση ηλεκτρονικού βιβλίου εγκλη¬ 
μάτων υποθέσεων νομιμοποίησης εσόδων από εγκλη¬ 
ματικές δραστηριότητες και χρηματοδότησης της τρο¬ 
μοκρατίας. 

Η τήρηση και ενημέρωση ηλεκτρονικού βιβλίου εγκλη¬ 
μάτων υποθέσεων φοροδιαφυγής. 

Η τήρηση και ενημέρωση ηλεκτρονικού βιβλίου εγκλη¬ 
μάτων υποθέσεων σχετικών με τις φυλετικές διακρίσεις. 

Η διεκπεραίωση της αλληλογραφίας του Τμήματος. 

Στο τμήμα αυτό ορίζεται να υπηρετούν δέκα πέντε 
(15) δικαστικοί υπάλληλοι και ένας (1) επιμελητής. 

Αρθρο 27ο 

Τμήμα Κατηγορητηρίων Β' Ποινικής Δίωξης - 
Αγορανομίας 

Στην αρμοδιότητα του τμήματος αυτού υπάγονται 
ιδίως: 

Η παραλαβή των δικογραφιών από το Τμήμα της Β' 
Ποινικής Δίωξης-Αγορανομίας και η σύνταξη των κα¬ 
τηγορητηρίων, συμπεριλαμβανομένων των αγορανο¬ 
μικών και φορολογικών υποθέσεων, στις περιπτώσεις 
απευθείας παραπομπής στο ακροατήριο, σύμφωνα με 
τα στοιχεία τα σημειούμενα υπό του ασκήσαντος την 
ποινική δίωξη Εισαγγελέως επί της δικογραφίας ή σε 
ξεχωριστό σχέδιο κατηγορητηρίου. 

Η παροχή πληροφοριών στο κοινό για την πορεία των 
χρεωμένων στο τμήμα δικογραφιών και η χορήγηση 
αντιγράφων και πιστοποιητικών πορείας στους προς 
τούτο νομιμοποιούμενους. 

Η σύνταξη πινάκων των καταρτισθέντων κατηγορη¬ 
τηρίων. 

Στο τμήμα αυτό ορίζεται να υπηρετούν δέκα εννέα (19) 
δικαστικοί υπάλληλοι και ένας (1) επιμελητής. 


Αρθρο 28ο 

Τμήμα Εισαγγελικών Γραφείων 

Στην αρμοδιότητα του τμήματος αυτού υπάγονται 
ιδίως: 

Η παραλαβή των δικογραφιών (ανακριτικών, προα- 
νακριτικών και προκαταρκτικών) από τα τμήματα της 
Ποινικής Δίωξης και η ετοιμασία αυτών προς χρέωση 
από τον Διευθύνοντα την Εισαγγελία στους Εισαγγε- 
λικούς Λειτουργούς για επεξεργασία. 

Η καταχώρηση των δικογραφιών που χρεώθηκαν στις 
καρτέλες των Εισαγγελέων και η αρίθμηση και η ηλε¬ 
κτρονική καταχώρηση των δικογραφιών και η ενημέρω¬ 
ση αυτών περί της δοθείσης πορείας. 

Η σύνταξη πινάκων εργασίας Εισαγγελικών Λειτουρ¬ 
γών και κίνησης δικογραφιών κατά δίμηνο στα Πται¬ 
σματοδικεία και στα Ειρηνοδικεία. 

Η αναλυτική σύνταξη πινάκων για την ενημέρωση των 
Εισαγγελικών Αρχών για την πορεία των διεκπεραιού- 
μενων δικογραφιών καθώς και των πινάκων εργασίας 
των εισαγγελικών λειτουργών του τμήματος. 

Η τήρηση αρχείων άρθρων 43, 47 Κ.Π.Δ. και αγνώστων 
δραστών. 

Η διεκπεραίωση αναφορών και διατάξεων (προβουλευ¬ 
μάτων) των Εισαγγελέων κατά τα άρθρα 43 και 47 Κ.Π.Δ. 

Η συσχέτιση εγγράφων σε δικογραφίες και μόνο ύστε¬ 
ρα από έγγραφη παραγγελία του αρμόδιου Εισαγγελέα. 

Παροχή πληροφοριών στο κοινό για την πορεία των 
χρεωμένων στο τμήμα δικογραφιών και η χορήγηση 
αντιγράφων και πιστοποιητικών πορείας στους προς 
τούτο νομιμοποιούμενους. 

Η διεκπεραίωση της αλληλογραφίας του Τμήματος. 

Στο τμήμα αυτό ορίζεται να υπηρετούν είκοσι πέντε 
(25) δικαστικοί υπάλληλοι και ένας (1) επιμελητής. 

Άρθρο 29ο 

Τμήμα Κατηγορητηρίων Εισαγγελικών Γραφείων 

Στην αρμοδιότητα του τμήματος αυτού υπάγονται 
ιδίως: 

Η παραλαβή των δικογραφιών από το Τμήμα των 
Εισαγγελικών Γραφείων, η παροχή πληροφοριών και 
χορήγηση πιστοποιητικών πορείας και αντιγράφων στο 
κοινό. 

Η καθαρογραφή των κατηγορητηρίων Τριμελούς 
Πλημμελειοδικείου που συντάχθηκαν σε σχέδιο από 
τους Εισαγγελείς και η σύνταξη των κατηγορητηρίων 
Τριμελούς και Μονομελούς, σύμφωνα με τα στοιχεία 
τα σημειούμενα επί της δικογραφίας ή επί του σχεδίου 
υπό του Εισαγγελέως. 

Η κατάρτιση πινάκων εισαγωγής - διεκπεραίωσης - 
εκκρεμότητας κατηγορητηρίων Τριμελούς και Μονο¬ 
μελούς. 

Στο τμήμα αυτό ορίζεται να υπηρετούν δέκα πέντε 
(15) δικαστικοί υπάλληλοι. 

Άρθρο 30ο 

Τμήμα Προσδιορισμού Τριμελούς και Εφέσεων 

Στην αρμοδιότητα του Τμήματος αυτού υπάγονται 
ιδίως: 

Η εισαγωγή ωρίμων και αναβλητικών δικογραφιών, 
υποθέσεων κατά παραπομπή και εφέσεων κατά απο¬ 
φάσεων Μονομελούς και η διεκπεραίωση του προσδι- 

ορισμού αυτών προς εκδίκαση σε δικασίμους Τριμελών 
Πλημμελειοδικείων. 

Η σύνταξη και η ανάρτηση των εκθεμάτων στα αντί¬ 
στοιχα γραφεία των πινακίων και στα ακροατήρια κατά 
τα οριζόμενα στο άρθρο 374 του Κ.Π.Δ. 

Η ηλεκτρονική καταχώρηση των ωρίμων και αναβλη¬ 
τικών δικογραφιών. 

Η κατάρτιση κλητήριων θεσπισμάτων και κλήσεων 
και η παράδοση τούτων στα Τμήματα των Επιμελητών 
Δικαστηρίων ή η αποστολή των στα αρμόδια Α/Τ για 
επίδοση. 

Η παραλαβή των αποδεικτικών επιδόσεων από τα 
Τμήματα Επιμελητών Δικαστηρίων και από τα Α/Τ, ο 
διαχωρισμός και η διανομή αυτών στα πινάκια. 

Η διαδικασία συμπλήρωσης αποφάσεων Τριμελούς 
Πλημμελειοδικείου. 

Η ηλεκτρονική καταχώρηση εφέσεων κατ’ αντιμωλία 
καταδικαστικών ή αθωωτικών αποφάσεων Τριμελούς 
Πλημμελειοδικείου και η υποβολή των εφέσεων αυτών 
μετά των σχετικών δικογραφιών στον Εισαγγελέα Εφε- 
τών. 

Η ηλεκτρονική καταχώρηση εφέσεων κατ’ αντιμωλία 
και ερήμην καταδικαστικών ή αθωωτικών αποφάσεων 
του Μονομελούς Πλημμελειοδικείου. 

Η ηλεκτρονική καταχώρηση αναιρέσεων κατ’ αντιμω¬ 
λία καταδικαστικών ή αθωωτικών αποφάσεων Τριμελούς 
Πλημμελειοδικείου και η υποβολή των αναιρέσεων αυ¬ 
τών μετά των δικογραφιών στον Εισαγγελέα του Αρείου 
Πάγου. 

Η ηλεκτρονική καταχώρηση προσφυγών κατά κλη¬ 
τήριων θεσπισμάτων Τριμελούς Πλημμελειοδικείου και 
ενημέρωση για την πορεία της προσφυγής και την επί¬ 
δοση της τυχόν απορριπτικής διάταξης του Εισαγγελέα 
Εφετών. 

Η ηλεκτρονική καταχώρηση ανακοπών κατ’ αποφάσε¬ 
ων τιμωρίας λιπομαρτύρων και προσδιορισμός αυτών 
προς εκδίκαση. 

Η αποστολή για εκτέλεση των αποφάσεων τιμωρίας 
λιπομαρτύρων, που δεν ανακλήθηκαν. 

Η εκκαθάριση ημερήσιας αποζημίωσης και των οδοι¬ 
πορικών εξόδων των μαρτύρων. 

Η χορήγηση πιστοποιητικών. Η συσχέτιση εγγράφων 
μετά από έγγραφη παραγγελία του Εισαγγελέα. 

Η διεκπεραίωση της αλληλογραφίας του Τμήματος. 

Στο τμήμα αυτό ορίζεται να υπηρετούν εξήντα (60) 
δικαστικοί υπάλληλοι και δύο (2) επιμελητές. 

Άρθρο 31ο 

Τμήμα Προσδιορισμού Μονομελούς 

Στην αρμοδιότητα του Τμήματος αυτού υπάγονται 
ιδίως: 

Η εισαγωγή ωρίμων και αναβλητικών δικογραφιών, 
υποθέσεων κατά παραπομπή και εφέσεων κατά απο¬ 
φάσεων Πταισματοδικείου και η διεκπεραίωση του 
προσδιορισμού αυτών προς εκδίκαση σε δικασίμους 
των Μονομελών Πλημμελειοδικείων. 

Η τήρηση βιβλίου εφέσεων κατ’ αποφάσεων Πταισμα¬ 
τοδικείου. Η σύνταξη και η ανάρτηση των εκθεμάτων 
στα αντίστοιχα γραφεία των πινακίων και στα ακρο¬ 
ατήρια κατά τα οριζόμενα στο άρθρο 374 του Κ.Π.Δ. 

Η ηλεκτρονική καταχώρηση των ωρίμων και αναβλη¬ 
τικών δικογραφιών. 


Η κατάρτιση κλητήριων θεσπισμάτων και κλήσεων 
και η παράδοση τούτων στα Τμήματα των Επιμελητών 
Δικαστηρίων ή η αποστολή των στα αρμόδια Α/Τ για 
επίδοση. 

Η παραλαβή των αποδεικτικών επιδόσεων από τα 
Τμήματα Επιμελητών Δικαστηρίων και από τα Α/Τ, ο 
διαχωρισμός και η διανομή αυτών στα πινάκια. 

Η διαδικασία συμπλήρωσης αποφάσεων Μονομελούς 
Πλημμελειοδικείου. 

Η ηλεκτρονική καταχώρηση ποινών λιπομαρτυρίας. 

Η ηλεκτρονική καταχώρηση ανακοπών κατά αποφά¬ 
σεων ποινών λιπομαρτυρίας. 

Η αποστολή για εκτέλεση των ποινών λιπομαρτυρίας. 
Η υποβολή αναιρέσεων κατ’ αποφάσεων Μονομελούς 
Πλημμελειοδικείου μετά των σχετικών δικογραφιών 
στον Εισαγγελέα του Αρείου Πάγου. 

Η εκκαθάριση ημερήσιας αποζημίωσης και των οδοι¬ 
πορικών εξόδων των μαρτύρων. 

Η χορήγηση πιστοποιητικών. Η συσχέτιση εγγράφων 
μετά από έγγραφη παραγγελία του Εισαγγελέα. 

Η διεκπεραίωση της αλληλογραφίας του Τμήματος. 

Στο τμήμα αυτό ορίζεται να υπηρετούν σαράντα εννέα 
(49) δικαστικοί υπάλληλοι και δύο (2) επιμελητές. 

Αρθρο 32ο 

Τμήμα Ακροάσεων - Δικαστικής Συνδρομής - Διεθνών 
Σχέσεων και Υποθέσεων Ευρωπαϊκής Ένωσης. 

Στην αρμοδιότητα του Τμήματος αυτού υπάγονται: Η 
διεκπεραίωση των προκαταρκτικών διοικητικών εξετά¬ 
σεων και οι επαναλήψεις όλων των υποθέσεων αρμο¬ 
διότητας του Εισαγγελέως Ακροάσεων, όπως διορθώ¬ 
σεις ληξιαρχικών πράξεων, παραγγελίες καταχώρισης 
εκπρόθεσμων δηλώσεων γέννησης - βάπτισης - γάμου, 
παραγγελίες για πνευματική λύση του γάμου που λύ¬ 
θηκε με αμετάκλητη δικαστική απόφαση, άδειες για 
τέλεση πολιτικού γάμου σε άλλο τόπο από εκείνο που 
έχει οριστεί και άδειες για σύναψη γάμου πριν από 
την παρέλευση της νόμιμης προθεσμίας, παραγγελίες 
προς Συμβολαιογράφους για τη χορήγηση αντιγράφων 
συμβολαίων και λοιπών συμβολαιογραφικών εγγράφων 
σε όσους έχουν έννομο συμφέρον, παραγγελίες στις 
υπηρεσίες του Δημοσίου και γενικά όλων των Επιχει¬ 
ρήσεων του Δημόσιου Τομέα να παραδίδουν έγγραφα 
ή να χορηγούν αντίγραφα σε όσους έχουν έννομο συμ¬ 
φέρον σύμφωνα με τις ισχύουσες διατάξεις, εγκλεισμός 
ψυχοπαθών σε Ψυχιατρικά Καταστήματα, παραλαβή 
δικογράφων που αναφέρονται στο άρθρο 134 Κ.Π.Δ., συ¬ 
στάσεις σε πολίτες μέσω των Αστυνομικών Τμημάτων, 
διατάξεις για προσωρινή απομάκρυνση ζώων, παραγ¬ 
γελίες για έκδοση άδειας ταφής και ενταφιασμού αζή- 
τητων νεκρών, παραγγελίες προς την Ιατροδικαστική 
Υπηρεσία για διενέργεια νεκροψίας. 

Προσέτι στην αρμοδιότητα του Τμήματος υπάγονται: 
Επιδόσεις στον Εισαγγελέα σύμφωνα με τον Κ.Πολ,Δ. 
και το Αστικό Δίκαιο, παραλαβή και διεκπεραίωση επι¬ 
δόσεων αστικών/εμπορικών δικογράφων για το εξω¬ 
τερικό, παραλαβή/περαίωση αιτημάτων επίδοσης ποι¬ 
νικών και αστικών δικογράφων από το εξωτερικό σε 
περιοχές αρμοδιότητας της Εισαγγελίας Πρωτοδικών 
Αθηνών, εξέταση μαρτύρων στο πλαίσιο διεκδίκησης 
διατροφής, διεξαγωγή αποδείξεων στο πλαίσιο αστικών/ 
εμπορικών υποθέσεων, νομικές διατάξεις μεταφοράς 

κρατουμένων από το εξωτερικό στην Ελλάδα, διάφορα 
αιτήματα δικαστικής συνδρομής από δικαστικές αρχές 
του εξωτερικού. 

Στο Τμήμα αυτό ορίζεται να υπηρετούν οκτώ (8) δι¬ 
καστικοί υπάλληλοι και ένας (1) επιμελητής. 

Άρθρο 33ο 
Τμήμα Βουλευμάτων 

Στην αρμοδιότητα του Τμήματος αυτού υπάγονται: 

Η παραλαβή και προώθηση αιτήσεων αυτοπρόσωπης 
εμφάνισης διαδίκων. Η διόρθωση Βουλευμάτων. Η υπο¬ 
βολή δικογραφιών, μετά την άσκηση ενδίκων μέσων, 
στον Εισαγγελέα του Αρείου Πάγου και στον Εισαγ¬ 
γελέα Εφετών. 

Η παράδοση απαλλακτικών, παραπεμπτικών και πα- 
ρεμπιπτόντων βουλευμάτων στο Τμήμα των δικαστι¬ 
κών επιμελητών ή η αποστολή στα Α/Τ για επίδοση. Η 
αρχειοθέτηση απαλλακτικών βουλευμάτων. Η μέριμνα 
εισαγωγής των δια βουλευμάτων παραπεμπομένων υπο¬ 
θέσεων στο ακροατήριο του Τριμελούς και Μονομελούς 
Πλημμελειοδικείου. 

Η διεκπεραίωση τη αλληλογραφίας του Τμήματος. 

Στο τμήμα αυτό ορίζεται να υπηρετούν επτά (7) δι¬ 
καστικοί υπάλληλοι. 

Αρθρο 34ο 

Τμήμα Ασφαλιστικών Εισφορών 

Στην αρμοδιότητα του τμήματος αυτού υπάγεται ολό¬ 
κληρο το στάδιο της προδικασίας των υποθέσεων οφει¬ 
λετών σε ασφαλιστικούς οργανισμούς (Ι.Κ.Α., Ο.Α.Ε.Ε. 
κ.α.), οι οποίες εκδικάζονται από το Ε' Μονομελές Πλημ/ 
κείο Αθηνών, καθώς και από τα Μεταβατικά Δικαστήρια 
(Πταισματοδικεία) Νέας Ιωνίας και Καλλιθέας άπαξ το 
μήνα και ιδίως: 

Η ηλεκτρονική καταχώρηση δικογραφιών ωρίμων και 
αναβλητικών. 

Η κατάρτιση κλητήριων θεσπισμάτων και κλήσεων, η 
αποστολή αυτών στα Αστυνομικά Τμήματα για επίδοση 
και ο έλεγχος των αποδεικτικών επιδόσεων. 

Η σύνταξη και ανάρτηση εκθεμάτων στα αντίστοιχα 
γραφεία των πινακίων και στο Ακροατήριο, κατά τα 
οριζόμενα στο άρθρο 374 Κ.Π.Δ. Η συσχέτιση εγγράφων 
μόνο με έγγραφη παραγγελία του Εισαγγελέα. 

Η χορήγηση πιστοποιητικών πορείας δικογραφιών. 

Η διεκπεραίωση της αλληλογραφίας του τμήματος. 

Η σύνταξη Έκθεσης Επιθεωρήσεως (αναλυτικός ανά 
κατηγορία δικογραφιών ετήσιος πίνακας). 

Στο τμήμα αυτό ορίζεται να υπηρετούν επτά (7) δι¬ 
καστικοί υπάλληλοι. 

Αρθρο 35ο 
Τμήμα Ανηλίκων 

Στην αρμοδιότητα του τμήματος αυτού υπάγεται ιδί¬ 
ως: 

Α] Ολόκληρη η φάση της προδικασίας σε υποθέσεις 
που οι κατηγορούμενοι είναι ανήλικοι και ιδίως: 

Η αρίθμηση και ηλεκτρονική καταχώρηση δικογραφιών 
αυτοφώρων εγκλημάτων. 

Η ηλεκτρονική καταχώρηση και διακίνηση των μηνύ¬ 
σεων, αλλά και των ανακριτικών και προανακριτικών 
δικογραφιών. 


Η σύνταξη των κατηγορητηρίων σύμφωνα με τα ση- 
μειούμενα υπό του Εισαγγελέως στοιχεία επί της δι¬ 
κογραφίας. 

Ο προσδιορισμός υποθέσεων στο Μονομελές και Τρι¬ 
μελές Δικαστήριο Ανηλίκων Αθηνών. 

Η σύνταξη πινακίων και εκθεμάτων και ανάρτηση αυ¬ 
τών. 

Η κατάρτιση κλητήριων θεσπισμάτων και κλήσεων και 
παράδοση αυτών στα τμήματα των Επιμελητών Δικα¬ 
στηρίων ή η αποστολή αυτών στα Αστυνομικά Τμήματα 
προς επίδοση. 

Η παραλαβή και έλεγχος αποδεικτικών επιδόσεως και 
διανομή αυτών στα πινάκια. 

Οι εφέσεις και η διεκπεραίωση της προβλεπόμενης 
για την εκδίκασή τους διαδικασίας. 

Οι ενέργειες για μεταγωγές κρατουμένων. 

Η παραλαβή, επίδοση, διεκπεραίωση και αρχειοθέτηση 
βουλευμάτων. 

Η εκτέλεση των αποφάσεων των Δικαστηρίων Ανη¬ 
λίκων. 

Η διαδικασία άρσεως ή μετατροπής των αναμορφωτι¬ 
κών μέτρων που επεβλήθησαν με τις αποφάσεις. 

Η συσχέτιση εγγράφων και μόνο με έγγραφη παραγ¬ 
γελία του Εισαγγελέως. 

Η παροχή πληροφοριών στο κοινό για την πορεία των 
χρεωμένων στο τμήμα δικογραφιών και η χορήγηση 
αντιγράφων και πιστοποιητικών πορείας στους προς 
τούτο νομιμοποιούμενους και σε αρμόδιες υπηρεσίες. 

Η αναλυτική σύνταξη πινάκων κινήσεως μηνύσεων και 
δικογραφιών καθώς και καταρτισθέντων κατηγορητηρί¬ 
ων, προσδιορισθέντων δικογραφιών και κλητήριων και 
κλήσεων για την ενημέρωση των Εισαγγελικών Αρχών 
για την πορεία των διεκπεραιούμενων δικογραφιών. 

Β] Η εκτέλεση παραγγελιών των Εισαγγελέων επί θε¬ 
μάτων ακροάσεων ανηλίκων, καθώς και ενηλίκων που 
στρέφονται κατά ανηλίκων. 

Γ] Η τήρηση φακέλων κοινωνικού περιεχομένου για τη 
στήριξη ανηλίκων που βρίσκονται σε κίνδυνο. 

Στο τμήμα αυτό ορίζεται να υπηρετούν δέκα (10) δι¬ 
καστικοί υπάλληλοι και δύο (2) επιμελητές. 

Αρθρο 36ο 

Τ μήμα Εκτελέσεως Αποφάσεων και Βουλευμάτων 

Στην αρμοδιότητα του Τμήματος αυτού υπάγονται 
ιδίως: 

Η εκτέλεση ερήμην αποφάσεων Τριμελούς και Μονο¬ 
μελούς Πλημμελειοδικείου και ενταλμάτων προσωρινής 
κράτησης και σύλληψης, καθώς και διατάξεων επιβολής 
περιοριστικών όρων. 

Η ηλεκτρονική καταχώρηση αποφάσεων υποδίκων 
και φυγόποινων, η τήρηση παλαιών καρτελών αυτών, 
καθώς και η καταχώρηση αυτών στους οικείους φακέ¬ 
λους φυγόποινων. 

Η αποστολή αποσπασμάτων στις Αστυνομικές Αρχές 
για εκτέλεση. 

Η εξαγορά ποινών. Η καταχώριση των φυλακίσεων. 

Η αλληλογραφία με φυλακές και άλλες αρχές για 
θέματα που αφορούν την εκτέλεση αποφάσεων. 

Η απόδοση εγγυήσεων και η βεβαίωση χρηματικών 
ποινών στα αρμόδια δημόσια ταμεία. 

Η διόρθωση στοιχείων ταυτότητας καταδικασθέντων. 

Η εκτέλεση αποφάσεων, όταν η έφεση απορρίπτε¬ 
ται ανυποστήρικτος και όταν απορρίπτεται η αίτηση 
αναίρεσης. 

Η εισαγωγή αιτήσεων ακυρώσεως (αναζήτηση της 
δικογραφίας από το αρχείο του Πρωτοδικείου ή από το 
Εφετείο ή από την Εισαγγελία Εφετών κ.τ.λ.). 

Οι συγχωνεύσεις ποινών, η παροχή προθεσμίας κατα¬ 
βολής χρηματικής ποινής σε δόσεις και η περαιτέρω με¬ 
τατροπή της χρηματικής ποινής σε κοινωφελή εργασία. 

Οι αντιρρήσεις περί την εκτέλεση. 

Η αμφισβήτηση ανασταλτικότητας της έφεσης. 

Η μετατροπή των ποινών. 

Η αναβολή και η αναστολή εκτέλεσης. 

Η αφαίρεση χρόνου προσωρινής κράτησης. 

Η άρση απαγόρευσης εξόδου από τη χώρα και οι 
αποφυλακίσεις υποδίκων. 

Η απόδοση εγγυήσεως, δήμευση, απόδοση ή κατα¬ 
στροφή πειστηρίων. 

Η έκδοση πιστοποιητικών μη δίωξης. 

Η συσχέτιση εγγράφων και μόνο με έγγραφη παραγ¬ 
γελία του αρμοδίου Εισαγγελέως. 

Η αλληλογραφία του Τμήματος. 

Η λειτουργία του τμήματος το Σάββατο και τις αργίες 
μόνο ως προς τους συλληφθέντες - κρατουμένους. 

Στο τμήμα αυτό ορίζεται να υπηρετούν είκοσι δύο (22) 
δικαστικοί υπάλληλοι και ένας (1) επιμελητής. 

Άρθρο 37ο 

Τμήμα Ερήμην Αποφάσεων 

Στην αρμοδιότητα του Τμήματος αυτού υπάγεται η 
εισαγωγή δικογραφιών ερήμην αποφάσεων Τριμελούς 
και Μονομελούς Πλημμελειοδικείου Αθηνών προς πε¬ 
ραιτέρω ενέργειες και ιδίως: 

Η αναγνώριση και η καταχώρηση των αποφάσεων 
στα αντίστοιχα ηλεκτρονικά βιβλία ερήμην αποφάσεων 
Τριμελούς και Μονομελούς Πλημμελειοδικείου. Η απο¬ 
στολή αποσπασμάτων των ως άνω αποφάσεων προς 
επίδοση στα αρμόδια Α/Τ. 

Ο έλεγχος των επιδόσεων και η ανά δίμηνο υπόμνη¬ 
ση των Α/Τ. Η συσχέτιση των σχετικών αποδεικτικών 
επιδόσεων των αποφάσεων στις οικείες δικογραφίες, 
όταν επιστραφούν και η αποστολή των δικογραφιών 
στο Ποινικό Μητρώο του Πρωτοδικείου Αθηνών (με τα 
αποδεικτικά). 

Η ηλεκτρονική καταχώρηση των προς εκτέλεση απο¬ 
σπασμάτων των αποφάσεων και η παράδοση τούτων 
στο Τ μήμα Εκτελέσεως Αποφάσεων. 

Η αναζήτηση των δικογραφιών και η υποβολή στον 
Εισαγγελέα Εφετών εφέσεως κατ’ ερήμην αποφάσεως 
Τριμελούς Πλημμελειοδικείου με την δικογραφία και το 
αποδεικτικό επιδόσεως της αποφάσεως. 

Η υποβολή αναιρέσεως στον Εισαγγελέα του Αρείου 
Πάγου με τη δικογραφία και το αποδεικτό επιδόσεως. 

Η παράδοση στο Τμήμα Εφέσεων της Εισαγγελίας 
Πρωτοδικών Αθηνών της σχετικής δικογραφίας μαζί 
με την έφεση και το αποδεικτικό επιδόσεως της απο¬ 
φάσεως. 

Η συσχέτιση εγγράφων. Η διεκπεραίωση της αλληλο¬ 
γραφίας του Τμήματος. 

Στο τμήμα αυτό ορίζεται να υπηρετούν είκοσι ένας 
(21) δικαστικοί υπάλληλοι και ένας (1) επιμελητής. 


Αρθρο 38ο 
Τμήμα Πληροφορικής 

Στην αρμοδιότητα του τμήματος αυτού υπάγεται η 
μηχανοργάνωση των τμημάτων και υπηρεσιών της Ει¬ 
σαγγελίας Πρωτοδικών Αθηνών και ιδίως: 

Η εφαρμογή των σύγχρονων μεθόδων και συστημάτων 
Πληροφορικής και η ανελλιπής υποστήριξη και λειτουρ¬ 
γία όλου του μηχανογραφικού (υλικού - λογισμικού) εξο¬ 
πλισμού που έχει εγκατασταθεί στην Εισαγγελία για την 
καλύτερη οργάνωση και λειτουργία των υπηρεσιών της. 

Η ανάλυση, ο σχεδιασμός και η σταδιακή υλοποίηση 
της μηχανογράφησης των εργασιών σε όλα τα τμήματα 
της Εισαγγελίας, σε συνεργασία και με άλλες δικαστι¬ 
κές ή μη υπηρεσίες (Ελληνική Αστυνομία, Εφορίες, ΙΚΑ, 
άλλα Ασφαλιστικά Ταμεία, Υπουργεία κ.α.), καθώς και 
ο σχεδιασμός και η σταδιακή διασύνδεση της Υπηρε¬ 
σίας με Δικαστικές Υπηρεσίες (Πρωτοδικεία, Εφετεία 
κ.α.) και με άλλες εμπλεκόμενες Υπηρεσίες (Ελληνική 
Αστυνομία, Εφορίες, ΙΚΑ, άλλα Ασφαλιστικά Ταμεία, 
Υπουργεία κ.α.). 

Η ανάλυση και ο σχεδιασμός για την επίτευξη της 
ηλεκτρονικής κατάθεσης των μηνύσεων. 

Η δημιουργία και καλή λειτουργία της ιστοσελίδας 
της Εισαγγελίας Πρωτοδικών Αθηνών. 

Η μέριμνα για τη συγκέντρωση και αξιολόγηση των 
στατιστικών στοιχείων και προτάσεων. 

Η απλούστευση των γραφειοκρατικών διαδικασιών 
στην παροχή υπηρεσιών. 

Η δημιουργία Ευρωπαϊκών δικτυακών πυλών ηλεκτρο¬ 
νικής δικαιοσύνης (θ-)υ5ΐίοβ) για τα κράτη μέλη της Ευ¬ 
ρωπαϊκής Ένωσης που θα επιτρέπουν την ανάκτηση 
πληροφοριών της υπηρεσίας από άλλες χώρες και από 
δικαστήρια που βρίσκονται σε άλλες χώρες. 

Η κεντρική διαχείριση των εξυπηρετητών (δθΓνβΓε) της 
Εισαγγελίας. 

Η αλληλογραφία του τμήματος. 

Οι υπάλληλοι που στελεχώνουν το τμήμα έχουν όλοι 
γνώσεις Πληροφορικής, ιδιαίτερα δε, δύο τουλάχιστον 
εξ αυτών διαθέτουν εξειδικευμένες γνώσεις ανάλυσης 
και προγραμματισμού. 

Στο τμήμα αυτό ορίζεται να υπηρετούν δέκα (10) δι¬ 
καστικοί υπάλληλοι. 

Αρθρο 39ο 

Τμήμα Ποινικού Μητρώου 

Στην αρμοδιότητα του Τμήματος αυτού υπάγονται 
ιδίως: 

Η σύνταξη, θεώρηση, ταξινόμηση, καταστροφή, αντι¬ 
κατάσταση δελτίων Ποινικού μητρώου. 

Η παραλαβή αιτήσεων για έκδοση πιστοποιητικών ή 
αντιγράφων ποινικού μητρώου, ο έλεγχος και η έκδοση 
αυτών. Ο έλεγχος των ποινικών καταστάσεων για όλα 
τα Δικαστήρια. 

Η παραλαβή των αποστελλομένων δελτίων ποινικού 
μητρώου, ο έλεγχος αυτών, η ταξινόμησή τους λεξικο- 
γραφικώς, η παρακολούθηση των μεταβολών, η διαβίβα¬ 
ση δελτίων ποινικού μητρώου στις διάφορες δικαστικές 
και λοιπές αρχές και η διαγραφή των δελτίων ποινικού 
μητρώου, μετά από αναίρεση, έφεση, ακύρωση ή επα¬ 
νάληψη διαδικασίας. 

Η παραλαβή και έκδοση Διατάξεων από τον καθ’ ύλην 
αρμόδιο Εισαγγελέα για διαγραφή ποινών από το Ποι¬ 
νικό Μητρώο. 

Η διεκπεραίωση της αλληλογραφίας του Τμήματος. 

Η διαδικασία ανάκλησης και άρσης της αναστολής 
ποινής. 

Στο τμήμα αυτό ορίζεται να υπηρετούν είκοσι πέντε 
(25) δικαστικοί υπάλληλοι και ένας (1) επιμελητής. 

Άρθρο 40ο 

Τμήματα Επιμελητών Δικαστηρίων (Α, Β και Γ) 

Στην αρμοδιότητα καθενός των τμημάτων τούτων 
υπάγονται ιδίως: 

Η επίδοση πόσης (ρύσεως ποινικών δικογράφων και 
κατά κύριο λόγο κλήσεων και κλητήριων θεσπισμάτων, 
βουλευμάτων, απορριπτικών διατάξεων του Εισαγγε¬ 
λέα Εφετών Αθηνών επί προσφυγών κατά κλητήριων 
θεσπισμάτων, ποινικών δικογράφων του εξωτερικού (δι¬ 
καστική συνδρομή), κλήσεων μαρτύρων προς εξέταση, 
κλήσεων πολιτών προς διευθέτηση διαφορών από τον 
Εισαγγελέα Ακροάσεων. 

Η επίδοση αποφάσεων και αποσπασμάτων σε ερήμην 
καταδικασθέντες κατηγορούμενους. 

Η επίδοση ποινικών δικογράφων Ξένων Αρχών (Ει¬ 
σαγγελιών του Κράτους) που η κατοικία τους ανήκει 
στην περιφέρεια του Πρωτοδικείου Αθηνών. Η διανομή 
των ποινικών δικογράφων κατά περιοχή αρμοδιότητας 
Αστυνομικών Τμημάτων και εξ ολοκλήρου η εργασία 
των επιδόσεων που εκτελείται από Αστυνομικά όργανα. 

Η συμπλήρωση των αποδεικτικών επίδοσης στους 
μάρτυρες και κατηγορούμενους, στους οποίους γίνεται 
η επίδοση, σύμφωνα με τις διατάξεις του Κ.Π.Δ. 

Ο έλεγχος των αποδεικτικών επιδόσεως και η παρά¬ 
δοση ή αποστολή αυτών στο Τμήμα ή στην Υπηρεσία, 
από την οποία έχει παραγγελθεί να κάνει την επίδοση. 

Η σύνταξη ατομικών βιβλίων ή η ηλεκτρονική κατα¬ 
γραφή κάθε επιμελητή, από όπου φαίνεται η ημερομηνία 
παραλαβής της κλήσης - κλητήριου - απόφασης και η 
ημερομηνία παράδοσης ή αποστολής της. Ο έλεγχος 
του βιβλίου αυτού ανά μήνα από τον Προϊστάμενο του 
Τμήματος και η ενημέρωση του Διευθύνοντα και του 
Διευθυντή της Γραμματείας περί της πορείας των επι¬ 
δόσεων. 

Σε κάθε τμήμα ορίζεται να υπηρετούν 160 επιμελητές. 
Εφόσον οι υπηρετούντες στην Εισαγγελία επιμελητές 
είναι συνολικά λιγότεροι των 300, λειτουργούν μόνο τα 
δύο Τμήματα (Α και Β) και αναστέλλεται η λειτουργία 
του τρίτου πράξη του Διευθύνοντος, μέχρι να τοποθε¬ 
τηθούν επιμελητές. 

Στο Α' και Β' Τμήμα ορίζεται να υπηρετούν εκατόν 
εξήντα (160) επιμελητές και στο Γ' Τμήμα εκατόν πενή¬ 
ντα έξι (156) επιμελητές. 

ΚΕΦΑΛΑΙΟ Δ' 

ΕΙΔΙΚΕΣ ΔΙΑΤΑΞΕΙΣ ΚΑΙ ΡΥΘΜΙΣΕΙΣ 
Αρθρο 41ο 

Απογευματινή Υπηρεσία 

Κατά τις εργάσιμες ημέρες από ώρας 17.00 έως 19.00, 
τα Σάββατα, τις Κυριακές και τις λοιπές αργίες από 
ώρας 10.00 έως 13.00 εκτελεί υπηρεσία στο κατάστημα 


της Εισαγγελίας δύο Εισαγγελικοί λειτουργοί της εσω¬ 
τερικής υπηρεσίας της Εισαγγελίας, οι οποίοι ορίζονται 
απ’ τον Διευθύνοντα. Ο Εισαγγελέας, που εκτελεί την 
υπηρεσία αυτή, παραλαμβάνει και χειρίζεται τις συνο¬ 
δείες, επικοινωνεί με τις αστυνομικές και άλλες αρχές 
που ενεργούν προανάκριση και παρέχει οδηγίες για 
το χειρισμό επειγουσών υποθέσεων και χειρίζεται όλα 
τα έκτακτα περιστατικά και τις επείγουσες υποθέσεις, 
που ανήκουν στην αρμοδιότητα των Εισαγγελέων εκτε- 
λέσεως αποφάσεων, ακροάσεων και γνωμοδοτήσεων. 
Η πιο πάνω υπηρεσία εκτελείται πάντοτε με τη Γραμ- 
ματειακή υποστήριξη δύο (2) δικαστικών υπαλλήλων 
που ορίζονται από τον Διευθυντή της Διεύθυνσης της 
Γ ραμματείας. 

Αρθρο 42ο 

Εισαγγελείς Εφημερίας 

1. Καθημερινά και όλο το εικοσιτετράωρο και συ¬ 
γκεκριμένα από τις 7 π.μ. έως τις 7 π.μ. της επόμενης 
ημέρας που αρχίζει η επόμενη υπηρεσία (εφημερία), 
ορίζονται εφημερία δύο Εισαγγελικοί λειτουργοί (Αντει¬ 
σαγγελείς, Πάρεδροι και τοιούτων μη επαρκούντων 
νεώτεροι στην επετηρίδα Εισαγγελείς αποκλειστικά 
κατά τη σειρά αρχαιότητας), οι οποίοι κατά το διάστη¬ 
μα της υπηρεσίας τους αυτής οφείλουν να βρίσκονται 
στην κατοικία τους. Οι Εισαγγελικοί λειτουργοί που 
ορίζονται εφημερία, παρίστανται σε κατ’ οίκον έρευνες, 
καθώς επίσης και σε οποιαδήποτε άλλη επείγουσα ανα- 
κριτική πράξη, όταν απαιτείται η παρουσία τους κατά 
νόμον. Τέλος, παρίστανται και σε μη απαγορευμένες 
συγκεντρώσεις ή συναθροίσεις, όταν υπάρχει σοβα¬ 
ρός κίνδυνος διάπραξης εγκλημάτων και διατάραξης 
της δημόσιας τάξης, προκειμένου να εποπτεύουν την 
προανάκριση ή, εφόσον δεν ενεργείται προανάκριση, 
να απευθύνουν τις αναγκαίες συστάσεις, σύμφωνα με 
τις διατάξεις των άρθρων 24 παρ. 2, 25 παρ. 1 εδαφ. γ' 
και δ', εδαφ. α' του νόμου 1756/ 1988, όπως εκάστοτε 
ισχύουν. Οι Εισαγγελείς εφημερίας είναι αρμόδιοι, για 
κάθε άλλα έκτακτο περιστατικό που ανακύπτει κατά 
τη διάρκεια της υπηρεσίας τους και δεν εμπίπτει στις 
διατάξεις του άρθρου 39 του παρόντος. 

2. Οι Εισαγγελείς εφημερίας ορίζονται από το Διευ- 
θύνοντα με μηνιαία κατάσταση που κοινοποιείται στο 
Διευθύνοντα την Εισαγγελία Εφετών και στις προανα- 
κριτικές Αρχές. 

Αρθρο 43ο 
Ασφαλιστικά Μέτρα 

Οι αιτήσεις ασφαλιστικών μέτρων του ΑΝ 1539/1938 
ανατίθενται κατά σειρά σε όλους τους Εισαγγελικούς 
Λειτουργούς, με εξαίρεση εκείνους που εκτελούν Εσω¬ 
τερική υπηρεσία. 

Αρθρο 44ο 

Αρμόδιοι να αποφασίσουν για την απόλυση ατόμου, 
που έχει συλληφθεί για τέλεση αυτοφώρου εγκλήμα¬ 
τος και εφόσον συντρέχει ειδικός προς τούτο λόγος, 
κατά το χρόνο που δεν λειτουργεί το Γ ραφείο Ποινικής 
Δίωξης της Εισαγγελίας, είναι: ο Διευθύνων την Εισαγ¬ 
γελία, οι Εισαγγελείς της Ποινικής Δίωξης, καθώς και 
οι Εισαγγελείς της απογευματινής υπηρεσίας και μόνο 
κατά τη διάρκεια αυτής. 



39940 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ Ε' 

ΠΟΙΝΙΚΑ ΔΙΚΑΣΤΗΡΙΑ - ΚΛΗΡΩΣΕΙΣ ΕΙΣΑΓΓΕΛΙΚΩΝ 
ΛΕΙΤΟΥΡΓΩΝ ΣΤΑ ΠΟΙΝΙΚΑ ΔΙΚΑΣΤΗΡΙΑ - ΤΜΗΜΑΤΑ 
ΔΙΑΚΟΠΩΝ ΚΑΙ ΤΕΛΙΚΕΣ ΔΙΑΤΑΞΕΙΣ 

Αρθρο 45ο 

Τα Ποινικά δικαστήρια είναι αυτά που ορίζονται στον 
Κανονισμό του Πρωτοδικείου Αθηνών. Δηλαδή: 

α) Το Μικτό Ορκωτό Δικαστήριο (ΜΟΔ) και Β' ΜΟΔ 

β) Τα Τριμελή Πλημμελειοδικεία: Α, Β, Γ, Δ, Ε, Στ, Ζ, 
Η, Θ, I, ΙΑ και Αυτόφωρο (Α' σύνθεση και Β' Σύνθεση). 

γ) Τα Μονομελή Πλημμελειοδικεία: Α, Β, Γ, Δ, Ε, ΣΤ, Ζ, 
Η, Θ και Αυτόφωρο (Α' Σύνθεση και Β'. Σύνθεση). 

δ) Τα Αγορανομικά Δικαστήρια: Α και Β. 

ε) Τα Δικαστήρια Ανηλίκων: Μονομελές και Τριμελές. 

Άρθρο 46ο 

1. Τα δικαστήρια που αναφέρονται στο προηγούμενο 
άρθρο συνεδριάζουν μόνο κατά τις εργάσιμες ημέρες. 
Κατ’ εξαίρεση το Β Αυτόφωρο Τριμελές Πλημμελειοδι¬ 
κείο και το Β Αυτόφωρο Μονομελές Πλημμελειοδικείο 
συνεδριάζουν και κάθε Σάββατο, όπως επίσης και στις 
αργίες αν η προηγούμενη ημέρα είναι επίσης αργία (π.χ. 
την Καθαρά Δευτέρα). 

2. Οι συνεδριάσεις των ποινικών δικαστηρίων αρχίζουν 
πάντοτε στις 9 π.μ., πλην Σαββάτου και αργιών που 
αρχίζουν στις 12.00. 

Αρθρο 47ο 

Κλήρωση των Εισαγγελικών λειτουργών στις 
συνθέσεις των Ποινικών Δικαστηρίων 

1. Οι λεπτομέρειες της διαδικασίας κλήρωσης των 
εισαγγελικών λειτουργών στις συνθέσεις των Ποινικών 
Δικαστηρίων του Πρωτοδικείου Αθηνών ρυθμίζονται, 
όπως ο νόμος ορίζει. 

2. Οι Εισαγγελείς, που αναπληρώνουν τους Εισαγγε- 
λείς'Εδρας, οφείλουν να βρίσκονται στο κατάστημα της 
Εισαγγελίας στις 08.30 π.μ. 

Αρθρο 48ο 

Κατά την περίοδο των Εορτών των Χριστουγέννων 
και συγκεκριμένα από 22 Δεκεμβρίου έως και 6 Ιανου¬ 
άριου, καθώς επίσης και κατά την περίοδο των εορτών 
του Πάσχα, δηλαδή όλη την Μεγάλη Εβδομάδα έως και 
την εβδομάδα της Διακαινησίμου, δεν προσδιορίζονται 
υποθέσεις στα Ποινικά Δικαστήρια. Κατά τις περιό¬ 
δους αυτές λειτουργούν μόνο το Β' Αυτόφωρο Τριμε¬ 
λές Πλημμελειοδικείο και το Β' Αυτόφωρο Μονομελές 
Πλημμελειοδικείο. Τα αυτόφωρα αγορανομικά αδική¬ 
ματα εφόσον δεν συνεδριάζει Αγορανομικά Δικαστήριο 
εκδικάζονται από τα Αυτόφωρα Πλημμελειοδικεία. 

Κατά την περίοδο των θερινών διακοπών και ειδι¬ 
κότερα το μήνα Ιούλιο και το πρώτο Ιδνθήμερο του 
Σεπτεμβρίου λειτουργούν καθημερινώς ένα τακτικό 
Τ ριμελές Πλημμελειοδικείο και ένα τακτικό Μονομελές 
Πλημμελειοδικείο, το Β' Αυτόφωρο Τριμελές Πλημμε¬ 
λειοδικείο και το Β' Αυτόφωρο Μονομελές Πλημμελει¬ 
οδικείο και ένα Αγορανομικά Δικαστήριο δυο (2) φορές 
την εβδομάδα. 

Κατά το μήνα Αύγουστο λειτουργούν μόνο τα πιο 
πάνω Αυτόφωρα Δικαστήρια με ώρα έναρξης των συ- 
νεδριάσεών τους τη 12η μεσημβρινή. 


Κατά την περίοδο των διακοπών ορίζονται και δύο 
συνεδριάσεις του Μονομελούς δικαστηρίου Ανηλίκων, 
μία τον Ιούλιο και μία το πρώτο δεκαπενθήμερο του 
Σεπτεμβρίου. 

Το μήνα Ιούλιο ορίζεται και μία Συνεδρίαση του Τρι¬ 
μελούς Δικαστηρίου Ανηλίκων. 

Τα συγκεκριμένα τμήματα των ποινικών δικαστηρίων, 
που θα λειτουργήσουν κατά το διάστημα των διακο¬ 
πών και οι δικάσιμοι αυτών, θα αναφέρονται ειδικότερα 
στην πρόταση της Εισαγγελίας προς την Ολομέλεια του 
Πρωτοδικείου Αθηνών σχετικά με τα τμήματα διακοπών 
κάθε έτους. 

Αρθρο 49ο 

Τα τμήματα διακοπών της Εισαγγελίας και ο αριθμός 
των Εισαγγελικών Λειτουργών που θα υπηρετήσουν σ’ 
αυτά καθορίζονται με απόφαση της Ολομέλειας της Ει¬ 
σαγγελίας, ύστερα από εισήγηση του Διευθύνοντος περί 
των λειτουργικών αναγκών της υπηρεσίας, μέσα στο 
β' Ιδνθήμερο του Μάίου κάθε έτους. Κατά την κατάρ¬ 
τιση των τμημάτων διακοπών λαμβάνονται υπ’ όψη και 
συνεκτιμώνται η αρχαιότητα, η υπηρεσία στα τμήματα 
διακοπών προηγουμένων ετών, οι τυχόν ειδικές ανάγκες 
ορισμένων Εισαγγελικών λειτουργών (συνυπηρέτηση 
κ.τ.λ.) και αι επιθυμίες αυτών. 

Αρθρο 50ο 

Το ωράριο λειτουργίας των Υπηρεσιών της Εισαγγε¬ 
λίας καθορίζεται από την ισχύουσα νομοθεσία. Η επι¬ 
κοινωνία με το κοινό, εκτός του Τμήμα Ακροάσεων - Δι¬ 
καστικής Συνδρομής - Διεθνών Σχέσεων και Υποθέσεων 
Ευρωπαϊκής Ένωσης, αρχίζει στις ΙΟ.ΟΟ' και λήγει στις 
13.00'. Οι μηνύσεις εγχειρίζονται από ώρα 09.00' έως 
13.00'. Εγχείριση μήνυσης μετά την παρέλευση του χρό¬ 
νου αυτού καθώς επίσης και κατά την διάρκεια της απο¬ 
γευματινής υπηρεσίας επιτρέπεται μόνο όταν υπάρχουν 
εξαιρετικοί λόγοι. 

Αρθρο 51ο 

Ο Διευθύνων την εισαγγελία συγκαλεί τους προϊ¬ 
στάμενους των Τμημάτων και το Διευθυντή της Γραμ¬ 
ματείας κάθε δύο (2) μήνες προς συζήτηση θεμάτων 
αφορώντων την εύρυθμη λειτουργία της Γραμματείας. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τον Κανονισμό Εσωτερικής Υπηρεσίας της 
Εισαγγελίας Πρωτοδικών Αθηνών που καταρτίστηκε με 
την υπ’ αριθ. 1/13 απόφαση της Ολομέλειας της Εισαγ¬ 
γελίας Πρωτοδικών Αθηνών, διορθώνοντας το άρθρο 18 
αυτού ως εξής: 1) στο στοιχ. Γ' από «Υποθέσεων Σ.Δ.Ο.Ε.» 
σε «Οικονομικών Υποθέσεων» και 2) στο στοιχ. 3 από 
«ο Εισαγγελέας Υποθέσεων Σ.Δ.Ο.Ε.: Επεξεργάζεται τις 
υποθέσεις αρμοδιότητας του Σ.Δ.Ο.Ε.» σε «Εισαγγελέας 
Οικονομικών Υποθέσεων: Επεξεργάζεται τις συναφείς 
υποθέσεις», ο οποίος (Κανονισμός) τροποποιηθείς έχει 
ως ακολούθως: 

ΚΕΦΑΛΑΙΟ Α' 

ΟΡΓΑΝΩΣΗ - ΛΕΙΤΟΥΡΓΙΑ ΚΑΙ ΔΙΕΥΘΥΝΣΗ 
ΤΗΣ ΕΙΣΑΓΓΕΛΙΑΣ 

Αρθρο Ιο 

Τ μήματα και Γ ραφεία 

Στην Εισαγγελία Πρωτοδικών Αθηνών, για την εύρυθ¬ 
μη διεξαγωγή της υπηρεσίας και την εξυπηρέτηση των 

λειτουργικών αναγκών της, έχουν συσταθεί και λειτουρ¬ 
γούν τα Τμήματα που αναφέρονται στο επόμενο άρθρο, 
καθώς και τα Γραφεία που αναφέρονται στα άρθρα 3 
και 15 του παρόντος. 

Άρθρο 2ο 

Τα Τμήματα της Εισαγγελίας είναι τα ακόλουθα: 

1. Τμήμα Διοικητικού, 2. Τμήμα Πρωτοκόλλου, 3. Τμήμα 
Μισθοδοσίας και Διαχείρισης Οικονομικών, 4. Τμήμα 
Ανηλίκων, 5. Τμήμα Ασφαλιστικών Ταμείων, 6. Τμήμα 
Εισαγγελικών Γραφείων, 7. Τμήμα Κατηγορητηρίων Ει- 
σαγγελικών Γραφείων, 8. Τμήμα Βουλευμάτων, 9. Τμή¬ 
μα Α' Ποινικής Δίωξης-Δίωξης εγκλημάτων σχετικά με 
την υπηρεσία και τη διαφθορά- Μηνύσεων και Πλη¬ 
ροφοριών, 10. Τμήμα Δίωξης Αυτοφώρων εγκλημάτων- 
Κατηγορητηρίων Α' Ποινικής Δίωξης και αυτοφώρου 
διαδικασίας-Πειστηρίων, 11. Τμήμα Β' Ποινικής Δίωξης- 
Αγορανομίας, 12. Τμήμα Κατηγορητηρίων Β' Ποινικής Δί- 
ωξης-Αγορανομίας, 13. Τμήμα Προσδιορισμού Τριμελούς 
και Εφέσεων, 14. Τμήμα Προσδιορισμού Μονομελούς, 
15. Τμήμα Ακροάσεων-Δικαστικής Συνδρομής Διεθνών 
Σχέσεων και Υποθέσεων Ευρωπάίκής'Ενωσης, 16. Τμήμα 
Πληροφορικής, 17. Τμήμα Εκτελέσεως Αποφάσεων και 
Βουλευμάτων, 18. Τμήμα Ερήμην Αποφάσεων, 19. Τμήμα 
Ποινικού Μητρώου, 20. Α' Τμήμα Επιμελητών Δικαστηρί¬ 
ων, 21. Β' Τμήμα Επιμελητών Δικαστηρίων, 22. Γ' Τμήμα 
Επιμελητών Δικαστηρίων. 

Αρθρο 3ο 

Τα Γραφεία της Εισαγγελίας είναι τα ακόλουθα: 
α) Διευθύνοντος 
β) Τύπου και Ενημέρωσης 
γ) Γνωμοδοτήσεων 
δ) Ανακρίσεων. 

Αρθρο 4ο 

Διεύθυνση της Εισαγγελίας 

Την Εισαγγελία διευθύνει ο Εισαγγελέας που εκλέγε¬ 
ται από την Ολομέλεια της Εισαγγελίας, σύμφωνα με τις 
εκάστοτε ισχύουσες διατάξεις του Κώδικα Οργανισμού 
Δικαστηρίων και Καταστάσεως Δικαστικών Λειτουργών, 
ο οποίος φροντίζει για την εύρυθμη λειτουργία της και 
έχει τις ακόλουθες αρμοδιότητες: 

1) Εκπροσωπεί την Εισαγγελία. 

2) Συγκαλεί την Ολομέλεια της Εισαγγελίας στις 
προβλεπόμενες από το νόμο περιπτώσεις, καθορίζει 
την ημερήσια διάταξη και διευθύνει τις εργασίες της. 
Ζητεί τη σύγκληση της Ολομέλειας του Πρωτοδικείου 
επί ζητημάτων γενικότερου ενδιαφέροντος οργάνωσης 
και λειτουργίας αυτού. 

3) Καθορίζει τις υπηρεσίες των Εισαγγελικών λειτουρ¬ 
γών, τοποθετεί και μετακινεί αυτούς σε Τμήματα και 
Γ ραφεία, τους αναθέτει την επεξεργασία δικογραφιών, 
μηνύσεων, εγκλήσεων, αναφορών, διοικητικών πορισμά¬ 
των κ.τ.λ. και παραγγέλλει οποιαδήποτε ενέργεια που 
από το νόμο υπάγεται στα καθήκοντά τους και εμπί¬ 
πτει στην αρμοδιότητα της Εισαγγελίας Πρωτοδικών 
Αθηνών. 

4) Προίσταται της Γραμματείας της Εισαγγελίας και 
με την αρμοδιότητά του αυτή, τοποθετεί στα Τμήματα 
τους Προϊσταμένους των Τμημάτων, τους δικαστικούς 
υπαλλήλους και τους επιμελητές και μετακινεί αυτούς 


από ένα Τ μήμα σε άλλο, ανάλογα με τις λειτουργικές 
ανάγκες της υπηρεσίας, λαμβάνοντας υπόψη και τις 
ειδικές γνώσεις αυτών. Προβαίνει σε ανακατανομή των 
οργανικών θέσεων των υπαλλήλων των Τμημάτων της 
Γραμματείας μετά από εισήγηση του Διευθυντή της 
Γ ραμματείας. 

5) Εγκρίνει και χορηγεί τις άδειες στο προσωπικό της 
Γ ραμματείας της Εισαγγελίας. 

6) Η εσωτερική υπηρεσία, σε σχέση με την άσκηση 
εισαγγελικών καθηκόντων, διεξάγεται από τον Εισαγ¬ 
γελέα που διευθύνει την Εισαγγελία και τους Εισαγ- 
γελικούς λειτουργούς, οι οποίοι ορίζονται υπ’ αυτού 
στα Τμήματα και στα Γραφεία και ενεργούν με γενική 
εντολή, κατά νόμο. 

Ο Διευθύνων μπορεί να τοποθετεί στις εσωτερικές 
υπηρεσίες και Αντεισαγγελείς Πρωτοδικών 

7) Αποφασίζει για οποιοδήποτε άλλο θέμα, το οποίο 
δεν υπάγεται ρητά από το νόμο ή τον κανονισμό στην 
αρμοδιότητα αυτού ή της Ολομέλειας (τεκμήριο αρμο- 
διότητος). 

Στο γραφείο του Διευθύνοντος ορίζεται να υπηρετούν 
ένας (1) Δικαστικός Γραμματέας και ένας (1) επιμελητής. 

8) Σε περίπτωση που ο Διευθύνων απουσιάζει ή κω¬ 
λύεται αναπληρώνεται κατά νόμο. 

Αρθρο 5ο 

Ολομέλεια της Εισαγγελίας 

1. Η Ολομέλεια της Εισαγγελίας αποτελείται από τους 
Εισαγγελείς, Αντεισαγγελείς και Παρέδρους που υπη¬ 
ρετούν σ’ αυτήν. 

2. Την Ολομέλεια συγκαλεί ο Εισαγγελέας που διευ¬ 
θύνει την Εισαγγελία και προεδρεύει αυτής. 

Η σύγκλησή της είναι υποχρεωτική όταν: 

α) το ζητήσουν εγγράφως τα 2/5 των Εισαγγελικών 
λεπτουργών που υπηρετούν στην Εισαγγελία κατά το 
χρόνο της αίτησης και 

β) ζητηθεί από τον Πρόεδρο του Τριμελούς Συμβουλί¬ 
ου Διοικήσεως του Πρωτοδικείου και εφόσον η σύγκλη¬ 
σή της αφορά ζητήματα γενικότερου ενδιαφέροντος 
οργάνωσης και λειτουργίας της Εισαγγελίας. 

3. Στην αρμοδιότητα της Ολομέλειας υπάγονται: 

α) η κατάρτιση, συμπλήρωση, τροποποίηση, αντικα¬ 
τάσταση ή κατάργηση διατάξεων του κανονισμού της 
Εισαγγελίας, 

β) η λήψη αποφάσεων για θέματα γενικότερου ενδια¬ 
φέροντος οργάνωσης και λειτουργίας της Εισαγγελίας 
και απονομής της Ποινικής Δικαιοσύνης και 

γ) η κατάρτιση των τμημάτων διακοπών. 

4. Η Ολομέλεια βρίσκεται σε απαρτία όταν είναι πα¬ 
ρόντα περισσότερα από τα μισά κατά το χρόνο της 
σύγκλησης μέλη της. Όταν δεν υπάρχει απαρτία η Ολο¬ 
μέλεια συνέρχεται αυτοδικαίως μετά 3 ημέρες σε ώρα 
που ορίζεται και ανακοινώνεται από τον Διευθύνοντα 
την Εισαγγελέα. 

5. Οι Εισαγγελικοί λειτουργοί καλούνται εγγράφως 
προ επτά (7) τουλάχιστον ημερών από τη συνεδρίαση 
με ατομική πρόσκληση που περιέχει τα θέματα για τα 
οποία η Ολομέλεια καλείται να αποφασίσει και τοπο¬ 
θετείται στην υπηρεσιακή τους θυρίδα, καθώς και με 
γενική ανακοίνωση η οποία αναρτάται στον πίνακα 
ανακοινώσεων της αίθουσας Εισαγγελέων. 

6. Οι αποφάσεις της Ολομέλειας λαμβάνονται με την 
απόλυτη πλειοψηφία των μελών της και υπερισχύουν 
των αποφάσεων των άλλων οργάνων της Εισαγγελίας 
για το ίδιο θέμα. 

7. Η συμμετοχή των Εισαγγελικών λειτουργών στη 
συνεδρίαση της Ολομέλειας αποτελεί πρωταρχική υπο¬ 
χρέωση και καθήκον αυτών. 

ΚΕΦΑΛΑΙΟ Β' 

ΑΝΤΙΚΕΙΜΕΝΟ ΚΑΙ ΑΡΜΟΔΙΟΤΗΤΕΣ 
ΤΩΝ ΕΙΣΑΓΓΕΛΕΩΝ 

Αρθρο 6ο 

Εισαγγελείς Ποινικής Δίωξης 

1. Στο Α' Τμήμα Ποινικής Δίωξης ορίζονται τουλά¬ 
χιστον τέσσερις (4) Εισαγγελείς Πρωτοδικών (Εισαγ¬ 
γελείς Εσωτερικής Ποινικής Δίωξης), οι οποίοι έχουν 
ως αντικείμενο την επεξεργασία των εγχειριζομένων 
μηνύσεων και τη διεκπεραίωση των συνοδειών αυτο¬ 
φώρων. Από τους εν λόγω Εισαγγελικούς Λειτουργούς 
καθημερινά είναι παρόντες οι δύο (2) τουλάχιστον στο 
οικείο γραφείο της Εισαγγελίας και εναλλάσσονται στο 
χαρακτηρισμό των μηνύσεων και την παραλαβή των συ¬ 
νοδειών, χειρίζονται δε και κάθε άλλη μήνυση, μηνυτήρια 
αναφορά ή υπόθεση που ανατίθεται σ' αυτούς από τον 
Διευθύνοντα την Εισαγγελία. 

2. Στο Β' Τμήμα Ποινικής Δίωξης ορίζονται τουλάχι¬ 
στον έξι (6) Εισαγγελείς ή Αντεισαγγελείς Πρωτοδικών 
(Εισαγγελείς Εξωτερικής Ποινικής Δίωξης) σε αντίστοι¬ 
χα γραφεία ΈΓ”, οι οποίοι έχουν ως αντικείμενο την 
επεξεργασία μηνύσεων, μηνυτήριων αναφορών και δι¬ 
οικητικών πορισμάτων, που αποστέλλονται με το τα¬ 
χυδρομείο από τις προανακριτικές ή άλλες δημόσιες 
αρχές ή εγχειρίζονται στο Διευθύνοντα. 

Οι υποθέσεις φοροδιαφυγής ανατίθενται αποκλειστι¬ 
κά σε έναν από αυτούς. 

3. Οι Εισαγγελικοί Λειτουργοί του Α' Τμήματος Ποι¬ 
νικής Δίωξης και τουλάχιστον δύο (2) από αυτούς που 
ορίζονται στο Β' Τμήμα Ποινικής Δίωξης, παραλαμβά- 
νουν, χαρακτηρίζουν και χειρίζονται υποθέσεις που 
αναφέρονται σε εγκλήματα σχετικά με την υπηρεσία 
και τη διαφθορά. 

4. Οι Εισαγγελείς Εσωτερικής Ποινικής Δίωξης παρα¬ 
κολουθούν και ελέγχουν τις εργασίες της Γραμματείας 
των Τμημάτων Α' Ποινικής Δίωξης - Δίωξης εγκλημάτων 
σχετικών με την υπηρεσία και τη διαφθορά - Μηνύσε¬ 
ων - Πληροφοριών, Β' Ποινικής Δίωξης - Αγορανομίας 
και φροντίζουν για την εύρυθμη λειτουργία τους. 

5. Οι Εισαγγελείς της Ποινικής δίωξης χειρίζονται τις 
δικογραφίες μετά από προκαταρκτική εξέταση που οι 
ίδιοι παρήγγειλαν εφόσον δεν έχει προσδιοριστεί το 
υπό διερεύνηση αδίκημα καθώς και σε εκείνες που το 
διευρενώμενο αδίκημα αφορά κακούργημα έως ότου 
ασκηθεί η ποινική δίωξη ή εκδοθεί απορριπτική διάταξη 
ή εγκριθεί αρμοδίως η αρχειοθέτηση, μπορούν δε να 
ενεργήσουν και οι ίδιοι προκαταρκτική εξέταση, στο 
Κατάστημα της Εισαγγελίας ή αλλού. 

6. Χειρίζονται τις αιτήσεις για την εκταφή νεκρών και 
διενέργεια πραγματογνωμοσύνης καθώς και για την 
άρση του απορρήτου των επικοινωνιών. 

7. Εφόσον δεν υπάρχει αντίθετη παραγγελία του Δι- 
ευθύνοντος, είναι υπεύθυνοι για την παρακολούθηση 
των πρωτοείσακτων προανακριτικών δικογραφιών στις 


οποίες έχουν ασκήσει ποινική δίωξη, μέχρις ότου υπο¬ 
βληθούν στην Εισαγγελία μετά από πρώτη παραγγελία. 

8. Ενημερώνουν τον Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους. 

Άρθρο 7ο 

Εισαγγελείς Εκτελέσεως Αποφάσεων 

Στο τμήμα εκτελέσεως αποφάσεων ορίζονται του¬ 
λάχιστον δύο (2) Εισαγγελείς Πρωτοδικών, οι οποίοι: 

1. Έχουν την επιμέλεια της εκτέλεσης των ποινικών 
αποφάσεων, και των ενταλμάτων συλλήψεως και προ¬ 
σωρινής κρατήσεως και της επίλυσης κάθε θέματος 
σχετικού με την εκτέλεση. 

2. Εισάγουν στο ακροατήριο, ιδία, αιτήσεις: ακυρώ- 
σεως διαδικασίας, αποφάσεως, καθορισμού συνολικής 
ποινής, αναβολής και διακοπής της ποινής, αναστολής 
εκτελέσεως αποφάσεως, μετατροπής της ποινής, κα¬ 
θορισμού συνολικής ποινής και αντιρρήσεις περί την 
εκτέλεση, καθορισμού προθεσμίας καταβολής σε δόσεις 
ποινών που έχουν μετατραπεί σε χρηματικές, καθώς και 
περαιτέρω μετατροπής σε κοινωφελή εργασία. 

3. Εισάγουν στο Δικαστικό Συμβούλιο προτάσεις για 
θέματα εκτελέσεως, για τη δήμευση και καταστροφή 
ναρκωτικών ουσιών, επί υποθέσεων που εκκρεμούν στην 
κυρία ανάκριση. 

4. Διατάσσουν την αναβολή ή διακοπή της ποινής 
σύμφωνα με τα άρθρα 430 παρ. 2, 555 παρ. I α', 556 περ. 
γ' και δ' και 559 γ' του Κ.Π.Δ. 

5. Διατάσσουν απόδοση κατασχεθέντων σε περίπτω¬ 
ση που με αμετάκλητη δικαστική απόφαση ή βούλευμα 
διατάσσεται η απόδοση. 

6. Εισάγουν στο Δικαστικό Συμβούλιο αιτήσεις για 
απόλυση καταδίκου με όρους (άρθρο 105 Π.Κ.) και μερι¬ 
μνούν για την ανάκληση ή άρση της απολύσεως αυτής, 
όπου συντρέχει περίπτωση. 

7. Εισάγουν στο Δικαστικό Συμβούλιο αιτήσεις για 
απόδοση εγγυήσεως μετά την εκδίκαση της υπόθεσης, 
καθώς και αιτήσεις για κατ’ οίκον έκτιση ποινής. 

8. Υπογράφουν την αλληλογραφία του Τμήματος 
Εκτελέσεων και τα πιστοποιητικά που εκδίδονται απ’ 
αυτό, όπως ο νόμος ορίζει. 

9. Θεωρούν και προσυπογράφουν τα πιστοποιητικά 
περί της ιδιότητας ενός προσώπου ως φυγόποινου. 

10. Εποπτεύουν τις εργασίες των επιμελητών κοινω¬ 
νικής αρωγής. 

11. Ενημερώνουν το Διευθύνοντα για κάθε σημαντικό 
θέμα που ανακύπτει κατά την άσκηση των καθηκόντων 
τους. 

Άρθρο 8ο 

Εισαγγελέας Ποινικού Μητρώου 

Στο Τμήμα Ποινικού Μητρώου ορίζεται ένας (1) Εισαγ¬ 
γελέας Πρωτοδικών ή Αντεισαγγελέας Πρωτοδικών, 
ο οποίος είναι αρμόδιος: α) για την άρση όλων των 
αμφισβητήσεων που ανακύπτουν κατά την τήρηση του 
ποινικού μητρώου (άρθρο 573 - 580 Κ.Π.Δ.), β) για την 
ανάκληση και άρση της αναστολής ποινής, κατ’ άρθρ. 101 
Π.Κ. επ., γ) να παρακολουθεί και να ελέγχει την εύρυθμη 
λειτουργία του τμήματος ποινικού μητρώου, ενημερώ¬ 
νοντας σχετικά τον Διευθύνοντα την Εισαγγελία. 

Άρθρο 9ο 

Εισαγγελείς Προσδιορισμού 

Στα τμήματα Προσδιορισμού ορίζονται τουλάχιστον 
δύο (2) Εισαγγελείς Πρωτοδικών, οι οποίοι: 

1. Προσδιορίζουν τις υποθέσεις κάθε δικασίμου (Τριμε¬ 
λών - Μονομελών), σημειώνοντας επί της δικογραφίας 
τη δικάσιμο και θέτοντας χρονολογία και υπογραφή, 
σύμφωνα με τα οριζόμενα στο νόμο (άρθρ. 374 Κ.Π.Δ. 
και 17 παρ. 8-9 Ν. 1756/ 88). 

Οι δικογραφίες στα ποινικά δικαστήρια προσδιορίζο¬ 
νται, με βάση τη χρονολογική σειρά εισαγωγής τους στα 
τμήματα προσδιορισμού, με εξαίρεση τις υποθέσεις οι 
οποίες δυνάμει διατάξεως νόμου πρέπει να εκδικασθούν 
μέσα σε ορισμένη προθεσμία (όπως φορολογικές, τύ¬ 
που, λαθρεμπορίας, πνευματικής ιδιοκτησίας κ.α.), όπως 
επίσης και εκείνες που την προτίμησή τους επιβάλλουν 
σοβαροί λόγοι (όπως παραγραφή, πολλές αναβολές, 
διατροφές, εργατικά κ.α.). 

Οι υποθέσεις οι οποίες τόσον από πλευράς είδους του 
αδικήματος, όσον και από πλευράς ουσίας, παρουσιά¬ 
ζουν ιδιαίτερη βαρύτητα και σπουδαιότητα, κατανέμο- 
νται ισομερώς στις δικασίμους όλων των δικαστηρίων, 
έτσι ώστε να αποφεύγεται η επιβάρυνση των πινακίων 
ορισμένων εξ' αυτών. Το ίδιο ισχύει και για την ποιοτική 
γενικά κατανομή των υποθέσεων, ώστε να αποφεύγε¬ 
ται συσσώρευση του αυτού είδος υποθέσεων σε ένα 
πινάκιο. Κατ’ εξαίρεση, οι εφέσεις κατά των αποφάσεων 
του Μονομελούς Πλημμελειοδικείου προσδιορίζονται 
κατά κανόνα στις δικάσιμους του Ζ' και Η' Τριμελούς, 
οι υποθέσεις φοροδιαφυγής, αρμοδιότητας Μονομελούς 
Πλημμελειοδικείου, στο Ζ' Μονομελές και σε οποιοδήπο- 
τε άλλο δικαστήριο, οι υποθέσεις ασφαλιστικών εισφο¬ 
ρών αποκλειστικά στο Ε' Μονομελές και οι υποθέσεις 
επιταγών στο ΣΤ' Μονομελές. 

2. Υπογράφουν τα κλητήρια θεσπίσματα. 

3. Εποπτεύουν την εμπρόθεσμη αποστολή των κλητή- 
ριων θεσπισμάτων και κλήσεων και ελέγχουν την ορθό¬ 
τητα των, στις περιπτώσεις που κηρύχθηκε απαράδεκτη 
η συζήτηση λόγω μη κλήτευσης ή μη νόμιμης κλήτευσης 
του κατηγορουμένου και ενεργούν με εντολή του Δι- 
ευθύνοντος διοικητικές εξετάσεις για τον καταλογισμό 
ευθυνών, όπου υπάρχουν. 

4. Εισάγουν στο ακροατήριο αιτήσεις για συμπλήρωση 
αποφάσεων κατ’ άρθρο 145 Κ.Π.Δ. και δηλώσεων αποχής 
ή εξαίρεσης. 

5. Φροντίζουν για την εκτέλεση των αποφάσεων που 
παραπέμπουν σε Δικαστήριο λόγω αρμοδιότητας, όπως 
επίσης και των σχετικών με το θέμα αυτό παραγγελιών 
του Εισαγγελέως του Αρείου Πάγου και του Εισαγγε- 
λέως Εφετών. 

6. Αποφαίνονται επί αιτήσεων προτιμήσεως, επί αιτή¬ 
σεων κλητεύσεως μαρτύρων κατ’ άρθρο 327 του Κ.Π.Δ., 
επί αιτήσεων που αφορούν αναπομπή ωρίμων δικογρα¬ 
φιών στην προανάκριση, συμπλήρωση κατηγορητηρίων, 
συσχέτιση εγγράφων και αποστολή δελτίων Ποινικού 
Μητρώου, καθώς επίσης και επί αμφισβητήσεως υπό 
του Γραμματέως του δικαιώματος του αιτούντος για 
χορήγηση αντιγράφων και Ποινικού Μητρώου. 

7. Υποβάλλουν δικογραφίες στον Εισαγγελέα Εφετών 
Αθηνών και χειρίζονται γενικά κάθε θέμα που έχει σχέση 
με τον προσδιορισμό. Είναι αρμόδιοι για την ανασύ¬ 
σταση των δικογραφιών που έχουν απολεσθεί, για την 


υπογραφή κατηγορητηρίων και κλητηρίων θεσπισμάτων 
του Τμήματος Ασφαλιστικών Εισφορών, καθώς και για 
την υπογραφή εκθέσεων ανακλήσεως της εγκλήσεως. 

8. Παρακολουθούν και ελέγχουν τις εργασίες των Τρη¬ 
μάτων Προσδιορισμού και Επιμελητών Δικαστηρίων και 
φροντίζουν για την εύρυθμη λειτουργία τους. 

9. Ανά δίμηνο καλούν τους Επιμελητές Δικαστηρίων 
και τους ενημερώνουν για θέματα επιδόσεων. 

10. Θεωρούν και προσυπογράφουν τα πιστοποιητικά, 
περί του ότι κινήθηκε ποινική δίωξη κατά συγκεκριμένου 
προσώπου, για ορισμένες αξιόποινες πράξεις, καθώς και 
πιστοποιητικά δικονομικής πορείας. 

11. Ενημερώνουν το Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους. 

Αρθρο 10ο 

Εισαγγελέας Εσωτερικών Υποθέσεων και Ενδίκων 
Μέσων 

Στο Τμήμα Διοικητικού ορίζεται ένας (1) τουλάχιστον 
Εισαγγελέας Πρωτοδικών (Εισαγγελέας Εσωτερικών 
Υποθέσεων και Ενδίκων Μέσων), ο οποίος έχει τις ακό¬ 
λουθες αρμοδιότητες: 

1. Χειρίζεται τις πειθαρχικές δικογραφίες κατά Συμβο¬ 
λαιογράφων, Υποθηκοφυλάκων και αμίσθων Δικαστικών 
Επιμελητών και Αστυνομικών, στα πλαίσια των καθηκό¬ 
ντων τους ως προανακριτικών υπαλλήλων, παρίσταται 
στα οικεία Δικαστικά Συμβούλια και ασκεί εφέσεις κατά 
των αποφάσεων των Συμβουλίων αυτών. 

2. Γνωμοδοτεί επί νομικών θεμάτων αρμοδιότητάς του. 

3. Ενεργεί προκαταρκτικές-πειθαρχικές εξετάσεις 
κατά Δικαστικών υπαλλήλων, ύστερα από παραγγελία 
του Εισαγγελέα Εφετών και συντάσσει πόρισμα επί των 
εξετάσεων αυτών. 

4. Ενεργεί διοικητικές εξετάσεις για θέματα αφορώ- 
ντα την Εισαγγελία Πρωτοδικών Αθηνών και Χειρίζεται 
αιτήσεις παραπόνων πολιτών. 

5. Συντάσσει προτάσεις επί αμοιβών πραγματογνω- 
μόνων και υποβάλλει τα σχετικά έγγραφα στον Εισαγ¬ 
γελέα Εφετών Αθηνών. 

6. Εποπτεύει τις κλήσεις των ενόρκων κάθε μήνα. 

7. Χειρίζεται όλα τα θέματα που έχουν σχέση με αι¬ 
τήσεις επανάληψης διαδικασίας. 

8. Γνωμοδοτεί επί αιτήσεων για Χορήγηση αδειών 
οπλοφορίας. 

9. Κινεί την διαδικασία για την κήρυξη προσώπων 
σε κατάσταση δικαστικής συμπαράστασης και διορίζει 
προσωρινούς κηδεμόνες σχολαζουσών κληρονομιών. 

10. Παρακολουθεί την κίνηση των εργασιών των Τμη¬ 
μάτων Διοικητικού- Μισθοδοσίας και Ασφαλιστικών 
Εισφορών. 

11. Ασκεί ένδικα μέσα κατά αποφάσεων των Πλημμε¬ 
λειοδικείων και Πταισματοδικείων της Περιφέρειας του 
Πρωτοδικείου Αθηνών, ύστερα από συνεννόηση με το 
Διευθύνοντα και τον Εισαγγελέα της έδρας. 

12. Ασκεί ένδικα μέσα κατά αποφάσεων, που εκδίδο- 
νται κατά την εκούσια δικαιοδοσία. 

13. Ενημερώνει τους Εισαγγελικούς Λειτουργούς περί 
των τροποποιήσεων της κείμενης νομοθεσίας και της 
κρατούσας νομολογίας. 

14. Συγκεντρώνει καθημερινά τα ενδιαφέροντα για 
την Εισαγγελία δημοσιεύματα και τα θέτει υπ’ όψιν του 
Διευθύνοντος την Εισαγγελία. 

15. Τηρεί αρχείο δημοσιευμάτων και ειδήσεων. 

16. Λαμβάνει γνώση των βουλευμάτων, τα οποία δια¬ 
φοροποιούνται εν άλω ή εν μέρει από την υποβληθείσα 
εισαγγελική πρόταση και ενημερώνει σχετικά τον Διευ- 
θύνοντα την Εισαγγελία. 

17. Ενημερώνει το Διευθύνοντα για κάθε σημαντικό 
θέμα που προκύπτει, κατά την άσκηση των καθηκόντων 
του. 

Άρθρο 11ο 

Εισαγγελείς Ακροάσεων - Δικαστικής Συνδρομής - 
Διεθνών Σχέσεων και Υποθέσεων Ευρωπαϊκής Ένωσης. 

Στο Τμήμα Ακροάσεων - Δικαστικής Συνδρομής - Δι¬ 
εθνών Σχέσεων και Υποθέσεων Ευρωπαϊκής Ένωσης 
ορίζονται δύο (2) Εισαγγελείς Πρωτοδικών, οι οποίοι 
έχουν τις ακόλουθες αρμοδιότητες: 

1. Συνιστούν είτε προσωπικώς, είτε μέσω των αρμοδί¬ 
ων αστυνομικών αρχών σε όσους φιλονικούν να αποφεύ¬ 
γουν την τέλεση αξιοποίνων πράξεων και να επιδιώκουν 
την ειρηνική επίλυση της διαφοράς τους. 

2. Γνωμοδοτούν επί νομικών θεμάτων της αρμοδιό- 
τητάς τους. 

3. Παραγγέλλουν στις υπηρεσίες του Δημοσίου, των 
ΝΠΔΔ, των Οργανισμών κοινής ωφέλειας και όλων γε¬ 
νικά των Επιχειρήσεων του Δημόσιου Τομέα να παρα¬ 
δίδουν έγγραφα ή να χορηγούν αντίγραφα σε όσους 
έχουν έννομο συμφέρον, σύμφωνα με τις εκάστοτε 
ισχύουσες διατάξεις. 

4. Παραγγέλλουν τη διόρθωση, συμπλήρωση η κατα¬ 
χώριση ληξιαρχικών πράξεων σύμφωνα με τις διατάξεις 
της οικείας νομοθεσίας. 

5. Παραγγέλλουν την πνευματική λύση του γάμου που 
λύθηκε με αμετάκλητη δικαστική απόφαση. 

6. Παραγγέλλουν τους Συμβολαιογράφους για τη χο¬ 
ρήγηση αντιγράφων συμβολαίων και λοιπών συμβολαι¬ 
ογραφικών πράξεων σε όσους έχουν έννομο συμφέρον. 

7. Ερευνούν τις προϋποθέσεις και κινούν τη διαδικασία 
ακούσιας νοσηλείας ασθενών, κατά τα υπό του νόμου 
οριζόμενα. 

8. Συναινούν στον ενταφιασμό θανόντος χωρίς την 
ενέργεια νεκροψίας, αν την κρίνουν περιττή. 

9. Χειρίζονται αναφορές ή αιτήσεις παραπόνων πο¬ 
λιτών. 

10. Παρέχουν άδεια για την τέλεση πολιτικού γάμου σε 
άλλο τόπο από εκείνο που έχει οριστεί, καθώς επίσης 
και άδεια για τη σύναψη γάμου, πριν από την παρέλευση 
της νόμιμης (οκταήμερης) προθεσμίας. 

11. Παραλαμβάνουν τα δικόγραφα που αναφέρονται 
στο άρθρο 134 του Κώδικα Πολιτικής Δικονομίας. 

12. Παρακολουθούν και ελέγχουν τις εργασίες του 
Τμήματος Ακροάσεων - Δικαστικής Συνδρομής - Διε¬ 
θνών Σχέσεων και Υποθέσεων Ευρωπαϊκής Ένωσης και 
φροντίζουν για την εύρυθμη λειτουργία του. 

13. Στο πλαίσιο ενός ενιαίου Ευρωπαϊκού Δικαστικού 
χώρου, μεριμνούν για την ανταλλαγή πληροφοριών και 
απόψεων μεταξύ των αντιστοίχων Εισαγγελιών της Ευ¬ 
ρωπαϊκής Ένωσης. 

14. Αλληλογραφούν με τις αντίστοιχες Εισαγγελίες 
των Κρατών - Μελών της ΕυρωπαϊκήςΈνωσης, έχοντας 
ως γνώμονα την ενιαία Ευρωπαϊκή Εισαγγελική Αρχή. 

15. Έχουν την ευθύνη της ενημέρωσης της υπηρε¬ 
σίας, περί των ζητημάτων και των συζητήσεων στον 


Ευρωπαϊκό και Διεθνή χώρο για τα καθήκοντα και τις 
αρμοδιότητες των Εισαγγελέων και έρχονται σε επαφή 
με εκπροσώπους Δικαστικών Αρχών (Δικαστηρίων και 
Εισαγγελιών) αλλοδαπών Κρατών, για αλληλοενημέρω- 
ση και ανταλλαγή απόψεων, ως και για την ανταλλαγή 
επισήμων επισκέψεων Εισαγγελέων και Δικαστών αλ¬ 
λοδαπών κρατών. 

16. Στα ως άνω πλαίσια και με βάση την προάσπιση 
των θεμελιωδών ελευθεριών, του κράτους δικαίου και 
τη διακήρυξη περί της λειτουργικής και προσωπικής 
ανεξαρτησίας των Εισαγγελικών Λειτουργών, συνδια¬ 
λέγονται απευθείας με τους αντίστοιχους Ευρωπαϊκούς 
και Διεθνείς Οργανισμούς (Συμβούλιο της Ευρώπης, Ευ¬ 
ρωπαϊκό Δικαστήριο Ανθρωπίνων Δικαιωμάτων, Δικα¬ 
στήριο Ευρωπαϊκών Κοινοτήτων κ.α.). 

17. Εκπονούν προγράμματα και υποβάλλουν αιτήσεις 
προς τις αρμόδιες επιτροπές της ΕυρωπαϊκήςΈνωσης 
για επιδοτήσεις από την Ευρωπαϊκή Ένωση της Υπη¬ 
ρεσίας, σχετικά με τον εξοπλισμό της και την εν γένει 
βελτίωση των συνθηκών λειτουργίας της. 

18. Υποβάλλουν αιτήσεις στην Ευρωπαϊκή Ένωση για 
την εκ μέρους των Εισαγγελικών λειτουργών παρακο¬ 
λούθηση σεμιναρίων, επί θεμάτων κοινοτικού δικαίου και 
δίωξης και προστασίας των οικονομικών συμφερόντων 
της ΕυρωπαϊκήςΈνωσης και των εν γένει οικονομικών 
και άλλων διεθνών εγκλημάτων. 

19. Παρακολουθούν τη νομοθεσία σχετικά με την 
επικύρωση των διεθνών συμβάσεων που υπογράφει η 
χώρα και καθορίζει την διαδικασία που πρέπει να ακο¬ 
λουθείται κατά την αίτηση ή την παροχή δικαστικής 
συνδρομής επί θεμάτων όλων των κλάδων του δικαίου. 

20. Ελέγχουν και κρίνουν όλες τις αιτήσεις δικαστι¬ 
κής συνδρομής, που υποβάλλουν οι δικαστικές ή άλλες 
αρχές ή οι διάδικοι επί θεμάτων ιδιωτικού δικαίου προς 
τις αρχές άλλων Χωρών. 

21. Δέχονται τις αιτήσεις των ξένων αρχών επί των 
αυτών θεμάτων και κρίνουν, αν θα παρασχεθεί η απαι- 
τούμενη συνδρομή και καθορίζουν αυτοί αποκλειστικά 
τις περαιτέρω ενέργειες, δυνάμενοι να προβαίνουν οι 
ίδιοι και σε ανακριτικές ενέργειες, αν η σύμβαση το 
επιβάλλει ή κρίνουν αυτοί ότι χρειάζεται. 

22. Εποπτεύουν τα της αλληλογραφίας με τις ημεδα¬ 
πές ή τις ξένες αρχές επί των ως άνω θεμάτων. 

23. Ενημερώνουν το Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους. 

Αρθρο 12ο 

Εισαγγελέας Αγορανομίας 

Στο τμήμα Αγορανομίας ορίζεται ένας (1) από τους 
Εισαγγελείς που υπηρετούν στην Εξωτερική Ποινική 
Δίωξη και κωλυομένου αυτού τον αναπληρώνει ο Ει¬ 
σαγγελέας Ποινικής Δίωξης. 

Ο Εισαγγελέας Αγορανομίας έχει τις ακόλουθες αρ¬ 
μοδιότητες: 

1) Ασκεί την ποινική δίωξη επί αγορανομικών παρα¬ 
βάσεων (παραλαβή και χαρακτηρισμός μηνύσεων και 
δικογραφιών που σχηματίζονται αυτεπαγγέλτως κατ’ 
αρθρ. 243 ΚΠΔ). 

2) Επεξεργάζεται όλες τις ποινικές δικογραφίες που 
αφορούν αγορανομικές παραβάσεις. 

3) Συμμετέχει στις αγορανομικές επιτροπές και διεξά¬ 
γει γενικά όλη την Εσωτερική Υπηρεσία του Τμήματος 
Αγορανομίας από πλευράς Εισαγγελικών καθηκόντων. 

4) Παρακολουθεί και ελέγχει τις εργασίες του Τμή¬ 
ματος Αγορανομίας και φροντίζει για την εύρυθμη λει¬ 
τουργία του. 

5) Ενημερώνει το διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους. 

Άρθρο 13ο 

Εισαγγελείς Γνωμοδοτήσεων 

Στα Γ ραφεία Γ νωμοδοτήσεων ορίζονται τουλάχιστον 
τέσσερις (4) Εισαγγελείς Πρωτοδικών, οι οποίοι έχουν 
τις ακόλουθες αρμοδιότητες: 

1. Γνωμοδοτούν για την προσωρινή κράτηση ή την 
επιβολή περιοριστικών όρων σε κατηγορουμένους, μετά 
την απολογία τους, όπως επίσης και για την έκδοση 
ενταλμάτων σύλληψης. 

2. Εισάγουν με πρότασή τους στον Ανακριτή αιτήσεις 
για αντικατάσταση της προσωρινής κράτησης με περι¬ 
οριστικούς όρους και αιτήσεις για την άρση ή τροπο¬ 
ποίηση των περιοριστικών όρων που έχουν επιβληθεί. 

3. Υποβάλλουν στο Δικαστικό Συμβούλιο προτάσεις 
επί προσφυγών κατά ενταλμάτων προσωρινής κράτη¬ 
σης και κατά διατάξεων του Ανακριτή που επέβαλαν 
περιοριστικούς όρους (άρθρο 285 του Κ.Π.Δ.), καθώς 
επίσης και προτάσεις επί προσφυγών κατά διατάξεων 
του Ανακριτή που εκδίδονται σύμφωνα με το άρθρο 286 
παρ. 2-3 του Κ.Π.Δ. 

4. Υποβάλλουν προτάσεις για εξακολούθηση ή πα¬ 
ράταση του ορίου προσωρινής κράτησης και για όλα 
τα παρεμπίπτοντα θέματα που αφορούν δικογραφίες, 
οι οποίες εκκρεμούν στην ανάκριση (αίτηση για αυτο¬ 
πρόσωπη εμφάνιση, άρση κατάσχεσης, αντικατάσταση 
πραγματογνωμόνων κ.λπ.). 

5. Παρίστανται στο Δικαστικό Συμβούλιο κατά την 
ενώπιον του εμφάνιση των διαδίκων (άρθρο 309 παρ. 
2 του ΚΠΔ), και κατά την ενέργεια από τον Ανακριτή 
ανακριτικών πράξεων (αυτοψία, αναπαράσταση, έρευνα 
κατ’ οίκον, εξέταση μάρτυρα, απολογία κατηγορουμέ¬ 
νου κ.λπ.). 

6. Υποβάλλουν στο Δικαστικό Συμβούλιο προτάσεις 
για εξαίρεση η αποχή δικαστικού λειτουργού από τα 
καθήκοντά του. 

7. Παρίστανται ενώπιον του Συμβουλίου Πλημμελει- 
οδικών για την κατάρτιση γενικού ετησίου καταλόγου 
και καταλόγου μηνιαίας συνόδου ενόρκων του Μικτού 
Ορκωτού Δικαστηρίου (Μ.Ο.Δ.) και 

8. Ενημερώνουν το Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους. 

Αρθρο 14ο 

Εισαγγελέας Ανηλίκων 

Στο Τμήμα Ανηλίκων ορίζεται ένας (1) Εισαγγελέας 
Πρωτοδικών και ένας (1) Αντεισαγγελέας Πρωτοδικών. 
Ο Εισαγγελέας Ανηλίκων, έχει τις ακόλουθες αρμοδι¬ 
ότητες: 

25. Ασκεί την ποινική δίωξη κατά ανηλίκων παραβατών. 

26. Ενεργεί προκαταρκτική εξέταση, διευθύνει κι επο¬ 
πτεύει την προανάκριση που διενεργείται από την Υπο¬ 


διεύθυνση Ανηλίκων της Διεύθυνσης Ασφάλειας Αττικής 
(Ιο τμήμα Προστασίας και 2ο Ειδικής Μεταχείρισης) για 
την εξιχνίαση εγκλημάτων κατά ανηλίκων ή εγκλημάτων 
με ανήλικους δράστες. 

27. Επεξεργάζεται όλες τις ανακριτικές και προανα- 
κριτικές δικογραφίες κατά ανηλίκων. 

28. Επιμελείται του προσδιορισμού των υποθέσεων 
στα Δικαστήρια Ανηλίκων καθώς και των αιτήσεων από¬ 
λυσης υπό όρο των ανηλίκων κρατουμένων. 

29. Μετέχει στις συνεδριάσεις των Δικαστηρίων Ανη¬ 
λίκων του Πρωτοδικείου Αθηνών. 

30. Επιμελείται της εκτέλεσης των αποφάσεων των 
Δικαστηρίων Ανηλίκων. 

31. Θεωρεί και προσυπογράφει με τον αρμόδιο γραμ¬ 
ματέα τα πιστοποιητικά για τις εκκρεμούσες στο τμήμα 
του ποινικές δικογραφίες, σχετικά με την άσκηση ποινι¬ 
κής δίωξης ΙΝ ΡΕΜ, ή κατά συγκεκριμένου προσώπου για 
ορισμένες αξιόποινες πράξεις, την αρχειοθέτηση κατά 
τις διατάξεις των άρθρων 43 ή 47 Κ.Π.Δ. ή την αποχή 
από την ποινική δίωξη κατά τις διατάξεις του άρθρου 
45Α παρ.1 και 2 Κ.Π.Δ. 

32. Εποπτεύει τη λειτουργία του Ειδικού Καταστήμα¬ 
τος κράτησης Νέων της περιφέρειας της Εισαγγελίας 
Πρωτοδικών Αθηνών για τη διασφάλιση της νομιμότη¬ 
τας στη μεταχείριση των κρατουμένων καθώς και της 
άσκησης των συνταγματικών κατοχυρωμένων ατομικών 
και πολιτικών δικαιωμάτων τους, ασκεί δε όλες τις προ- 
βλεπόμενες στον Σωφρονιστικό Κώδικα αρμοδιότητες. 

33. Δέχεται σε ακρόαση πολίτες σχετικά με οποιοδή- 
ποτε θέμα ανακύπτει σε σχέση με ανηλίκους και ενεργεί 
με γνώμονα το συμφέρον του παιδιού ως ορίζεται στη 
διάταξη του άρθρου 3 παρ. 1 της Διεθνούς Σύμβασης 
των Δικαιωμάτων του Παιδιού (ως αυτή κυρώθηκε με 
το νόμο 2101/1992), παραπέμπει σε αρμόδιες κοινωνικές 
υπηρεσίες και διαμεσολαβεί προσωπικά, εάν το κρίνει 
σκόπιμο. 

34. Διατάσσει τη διενέργεια κοινωνικών ερευνών και 
παιδοψυχιατρικών εκτιμήσεων, είτε αυτεπαγγέλτως 
κατόπιν έγγραφης καταγγελίας, είτε κατόπιν αιτήσε- 
ως κάθε ενδιαφερομένου, ενώ προβαίνει σε κάθε άλλη 
ενέργεια κρίνει σκόπιμη προς το συμφέρον του ανηλί¬ 
κου. Το συγκεντρωθέν υλικό συνιστά το περιεχόμενο 
κοινωνικού φακέλου που τηρείται σε ειδικό αρχείο μέχρι 
την ενηλικίωση του ανηλίκου και δεν υπόκειται στις 
γενικές διατάξεις του Κώδικα Ποινικής Δικονομίας που 
αφορούν στις δικονομικές δεσμεύσεις για την επεξερ¬ 
γασία ποινικών δικογραφιών. 

35. Διατάσσει κάθε πρόσφορο μέτρο για την προστα¬ 
σία του παιδιού σε εξαιρετικά επείγουσες περιπτώσεις, 
εφόσον συντρέχουν οι προϋποθέσεις του πρώτου εδα¬ 
φίου του άρθρου 1532 ΑΚ, περί της κακής άσκησης της 
επιμέλειας και στοιχειοθετείται άμεσος κίνδυνος για 
τη σωματική ή την ψυχική υγεία του τέκνου, μέχρι την 
έκδοση δικαστικής αποφάσεως. 

36. Καταθέτει αιτήσεις κατά τη διαδικασία της εκού¬ 
σιας δικαιοδοσίας του Κώδικα Πολιτικής Δικονομίας σε 
όλες τις περιοριστικά αναφερόμενες περιπτώσεις του 
άρθρου 121 Εισαγωγικού Νόμου Αστικού Κώδικα, όπου 
ανακύπτει αρμοδιότητά του, και ιδίως για την αφαίρεση 
της γονικής μέριμνας ή της επιμέλειας ανηλίκων κατά 
τις διατάξεις των άρθρων 1532 Α.Κ. και 1533 Α.Κ., την 
άρση της αναδοχής κατά τις διατάξεις του άρθρου 1663 

Α.Κ., την υποβολή σε δικαστική συμπαράσταση κατά 
το άρθρο 1667 Α.Κ. Επίσης, ασκεί πρόσθετη ή κύρια 
παρέμβαση σε τέτοιες υποθέσεις κατά τις διατάξεις 
του άρθρου 752 παρ. 1 και 2 Κ.Πολ.Δ. 

37. Καταθέτει αιτήσεις κατά τη διαδικασία της εκούσι¬ 
ας δικαιοδοσίας, στις περιπτώσεις που κατά το άρθρο 
782 Κ.Πολ.Δ. απαιτείται έκδοση δικαστικής απόφασης 
για την βεβαίωση γεγονότος που αφορά σε ανήλικο με 
σκοπό την έκδοση ληξιαρχικής πράξης. 

38. Αναπτύσσει συνεργασία με το Συνήγορο του Παι¬ 
διού, για όλα τα ζητήματα που ανακύπτουν σε σχέση με 
την εφαρμογή της Διεθνούς Σύμβασης των Δικαιωμάτων 
του Παιδιού, ως αυτή κυρώθηκε με το νόμο 2101/1992. 

39. Στηρίζει το επιστημονικό έργο και την κοινωνική 
δράση κρατικών ή ιδιωτικών φορέων στον τομέα τόσο 
της πρόληψης και καταστολής της παραβατικότητας 
των ανηλίκων όσο και της πρόληψης και αντιμετώπι¬ 
σης της θυματοποίησης παιδιών και συνάπτει σχετικά 
πρωτόκολλα συνεργασίας. 

40. Αναπτύσσει συνεργασία με εκπαιδευτικούς φορείς 
για την πρόληψη και αντιμετώπιση της σχολικής βίας, ή 
πρόωρης αποχώρησης από την εκπαιδευτική διαδικασία. 

41. Τηρεί στατιστικά στοιχεία σε σχέση με την πα- 
ραβατικότητα, αλλά και τη θυματοποίηση ανηλίκων 
για την συστηματική αποτύπωση όλων των δεδομένων 
και εξαγωγή ασφαλών συμπερασμάτων στο στόχο της 
κατάρτισης προτάσεων βελτίωσης του νομοθετικού 
πλαισίου και της παροχής υποστηρικτικών υπηρεσιών. 

42. Μετέχει σε νομοπαρασκευαστικές επιτροπές του 
Υπουργείου Δικαιοσύνης. 

43. Παρέχει την άδεια για κατεπείγουσες ιατρικές 
επεμβάσεις σε ανηλίκους για να αποτραπεί κίνδυνος 
ζωής ή υγείας, υπό τις προϋποθέσεις του άρθρου 1534 
Α.Κ. 

44. Ερευνά τις προϋποθέσεις και κινεί τη διαδικασία 
ακούσιας νοσηλείας ανηλίκων σε μονάδα ψυχικής υγεί¬ 
ας, κατά τις διατάξεις του άρθρου 1687 Α.Κ. και των 
ειδικών νόμων. 

45. Ενεργεί ως προσωρινός επίτροπος για την δια¬ 
σφάλιση των δικαιωμάτων των ασυνόδευτων ανηλίκων. 

46. Ενημερώνει τον Διευθύνοντα την Εισαγγελία Πρω¬ 
τοδικών Αθηνών για κάθε σημαντικό θέμα που προκύ¬ 
πτει κατά την άσκηση των καθηκόντων του. 

47. Στον Εισαγγελέα Ανηλίκων γνωστοποιείται από 
τα Τμήματα της Ποινικής Δίωξης η ασκηθείσα δίωξη σε 
βάρος γονέων για αξιόποινες πράξεις που στρέφονται 
κατά των ανηλίκων τέκνων τους (ιδίως για τα εγκλήμα¬ 
τα κατά της γενετήσιας ελευθερίας, της έκθεσης, της 
ενδοοικογενειακής βίας), προκειμένου να σχηματισθούν 
κοινωνικοί φάκελοι και να ληφθούν τα κατάλληλα μέτρα 
για την προστασία των παιδιών. 

48. Ο Εισαγγελέας κωλυόμενος αναπληρούται από 
Αντεισαγγελέα Πρωτοδικών, ο οποίος ορίζεται στο Τμή¬ 
μα για το σκοπό αυτό και στον οποίο ανατίθεται η συμ¬ 
μετοχή στις συνεδριάσεις των Δικαστηρίων Ανηλίκων. 

Αρθρο 15ο 

Γενικά Εισαγγελικά Γραφεία 

Στο Τ μήμα Γ ενικών Εισαγγελικών Γ ραφείων ορίζονται 
όλοι οι λοιποί Εισαγγελικοί λειτουργοί και αναλαμβάνει 
καθένας από ένα Γ ραφείο (ΕΓ). Οι εν λόγω Εισαγγελικοί 
λειτουργοί: 


α) Ασχολούνται με την επεξεργασία των ανακριτικών, 
προκαταρκτικών και προανακριτικών δικογραφιών, που 
τους ανατίθενται, πλην εκείνων για τις οποίες είναι 
αρμόδιοι οι Εισαγγελείς ποινικής δίωξης σύμφωνα με 
τη διάταξη του άρθρου 6 παρ. 5 του παρόντος και παρί- 
στανται στις συνεδριάσεις των ποινικών δικαστηρίων, β) 
Εκτελούν επίσης οποιαδήποτε άλλη έκτακτη υπηρεσία 
ανατίθεται σ’ αυτούς από τον Διευθύνοντα. 

Οι δευτεροείσακτες ανακριτικές και προανακριτικές 
δικογραφίες ανατίθενται αυτοδικαίως στον Εισαγγελέα, 
στον οποίο είχαν ανατεθεί αρχικά. Σε περίπτωση που 
γίνει δεκτή προσφυγή κατά του κλητήριου θεσπίσματος, 
τις αντίστοιχες δικογραφίες χειρίζεται περαιτέρω ο 
ίδιος Εισαγγελέας, ο οποίος είναι αρμόδιος και για όλα 
τα παρεμπίπτοντα θέματα (αιτήσεις για αντικατάσταση 
της προσωρινής κράτησης, άρση κατάσχεσης, αυτο¬ 
πρόσωπη εμφάνιση κ.τ.λ.), που αφορούν ανακριτικές ή 
προανακριτικές δικογραφίες, κατά το στάδιο της υπ’ 
αυτού επεξεργασίας. 

Άρθρο 16ο 
Ανακριτικό Γ ραφείο 

1. Στο γραφείο αυτό ορίζονται δύο (2) τουλάχιστον 
Εισαγγελείς Πρωτοδικών καθώς και δύο (2) τουλάχιστον 
Αντεισαγγελείς Πρωτοδικών, που διενεργούν προκα¬ 
ταρκτική εξέταση επί ιδιαίτερα σοβαρών υποθέσεων, 
που ανατίθενται σε αυτούς από τον Διευθύνοντα την 
Εισαγγελία και ο οποίος μπορεί να ζητήσει τη σύνταξη 
πορίσματος μετά την ολοκλήρωση της προκαταρκτικής 
εξέτασης. 

2. Οι ως άνω Εισαγγελείς υποστηρίζονται για την 
εύρυθμη και ταχεία ολοκλήρωση του έργου τους από 
ικανό αριθμό πραγματογνωμόνων και ειδικών επιστη¬ 
μόνων όπως ειδικός νόμος ορίζει. 

3. Στο ως άνω γραφείο τηρείται σε ηλεκτρονική μορ¬ 
φή αρχείο των υποθέσεων συμπεριλαμβανομένων των 
εκδοθέντων βουλευμάτων, των δικαστικών αποφάσεων 
σε πρώτο και δεύτερο βαθμό δικαιοδοσίας, καθώς και 
του Αρείου Πάγου. 

4. Στο εν λόγω γραφείο υπηρετούν τουλάχιστον δύο 
(2) δικαστικοί υπάλληλοι και ένας (1) δικαστικός επιμε¬ 
λητής. 

Άρθρο 17ο 

Γραφείο Τύπου και Ενημέρωσης 

Το γραφείο διευθύνεται προσωπικώς απ’ τον Διευθύ- 
νοντα την Εισαγγελία και έχει ως αντικείμενο, ιδίως την 
ενημέρωση του κοινού σχετικά α) με τις δραστηριότητες 
και τη συμβολή της Εισαγγελίας στους τομείς αντιμε¬ 
τώπισης της εγκληματικότητας, της εφαρμογής του 
νόμου, της καλής λειτουργίας της δικαιοσύνης, καθώς 
και τη συμμετοχής της σε επιστημονικές και διεθνείς 
δραστηριότητες και β) με υποθέσεις μείζονος κοινω¬ 
νικού ή νομικού ενδιαφέροντος. Εκδίδει ανακοινώσεις 
και δελτία τύπου που αποστέλλει ή κατά περίπτωση 
απευθύνει προς τα Μ.Μ.Ε. Στο γραφείο αυτό ορίζεται 
ένας (1) Εισαγγελέας Πρωτοδικών, από εκείνους που 
υπηρετούν στις εσωτερικές υπηρεσίες, ο οποίος ανα¬ 
λαμβάνει τα πιο πάνω καθήκοντα υπό την εποπτεία του 
διευθύνοντα την Εισαγγελία. 

Άρθρο 18ο 

Εισαγγελείς Ειδικών Υποθέσεων 

Ειδικά για τις υποθέσεις παραβάσεων των νόμων περί: 
Α) Ναρκωτικών 

Β) Προστασίας του Περιβάλλοντος 
Γ) Οικονομικών Υποθέσεων 
Δ) Ενδοοικογενειακής Βίας, 

Ε) Προστασίας Πολιτιστικών Αγαθών, 

ΣΤ) Προστασίας των Ζώων, 

Ζ) Ρατσιστικής Βίας, 

Η) Ηλεκτρονικού Εγκλήματος, 

Θ) Αθλητισμού, 

I) ΤΓαίίίο^ίηρ (αρωγής θυμάτων των εγκλημάτων που 
προβλέπονται στο άρθρο 12 Ν. 3064/2002), 
ορίζονται υπό του διευθύνοντος Εισαγγελείς ή Αντει¬ 
σαγγελείς Πρωτοδικών που έχουν τις ίδιες αρμοδιότη¬ 
τες με τους Εισαγγελικούς λειτουργούς του Τμήματος 
Ανακρίσεων (αρθρ. 16). Οι Εισαγγελείς ειδικών υποθέ¬ 
σεων εκτελούν υπηρεσίες Εισαγγελέως Ακροατηρίων 
κι έχουν ακόμη τις ακόλουθες αρμοδιότητες: 

1. Ο Εισαγγελέας Ναρκωτικών, τις αρμοδιότητες που 
ορίζονται στη διάταξη του άρθρου 44 Ν. 4139/2013. 

2 Ο Εισαγγελέας Προστασίας του Περιβάλλοντος: 
Εποπτεύει τους ειδικούς και γενικούς προανακριτικούς 
υπαλλήλους στο έργο της προανακρίσεως και της προ¬ 
καταρκτικής εξετάσεως επί εγκλημάτων του Δασικού 
Κώδικα και, εν γένει, παραβάσεων απαγορευτικών και 
προστατευτικών διατάξεων που αφορούν στο περι¬ 
βάλλον. Αναθέτει σε αυτούς την διενέργεια ανακρι- 
τικών πράξεων και παρίσταται κατ’ αυτές. Ασκεί την 
ποινική δίωξη κατόπιν σχετικών μηνύσεων, πορισμάτων, 
καταγγελιών πλην αυτοφώρων και επεξεργάζεται τις 
προκαταρκτικές δικογραφίες, μετά από προκαταρκτική 
εξέταση που ο ίδιος παρήγγειλε, έως ότου ασκηθεί η 
ποινική δίωξη ή εκδοθεί απορριπτική διάταξη ή εγκριθεί 
η αρχειοθέτηση αρμοδίως. Αναπτύσσει συνεργασία με 
δημόσιους και ιδιωτικούς φορείς, με αντικείμενο την 
προστασία του περιβάλλοντος. 

3. Ο Εισαγγελέας Οικονομικών Υποθέσεων: Επεξερ¬ 
γάζεται τις συναφείς υποθέσεις. 

4. Ο Εισαγγελέας Ενδοοικογενειακής Βίας: Επιλαμβά¬ 
νεται όλων των μηνύσεων, εγκλήσεων και καταγγελιών, 
πλην των αυτοφώρων, που αφορούν σε αδικήματα που 
προβλέπονται και τιμωρούνται από τις διατάξεις του Ν. 
3500/2006. Διερευνά τη δυνατότητα διαμεσολάβησης, 
κατά τα οριζόμενα στις διατάξεις των άρθρων 11 επ. Ν. 
3500/2006 και επεξεργάζεται τις σχετικές δικογραφίες, 
μετά από προκαταρκτική εξέταση που ο ίδιος παρήγγει- 
λε, έως ότου ασκηθεί η ποινική δίωξη ή εκδοθεί απορ¬ 
ριπτική διάταξη ή εγκριθεί αρμοδίως η αρχειοθέτηση. 

5. Ο Εισαγγελέας Προστασίας Πολιτιστικών Αγαθών: 
Εποπτεύει την προανακριτική διαδικασία, ασκεί την 
ποινική δίωξη για αδικήματα που προβλέπονται στη 
νομοθεσία περί προστασίας πολιτιστικών αγαθών, επι¬ 
μελείται δε την εκτέλεση των κύριων και παρεπόμενων 
ποινών που επιβάλλονται. 

6. Ο Εισαγγελέας Προστασίας των Ζώων: Εκδίδει δι¬ 
άταξη περί προσωρινής και οριστικής αφαίρεσης ζώου 
συντροφιάς ή άλλου ζώου καθώς και περί απαγόρευσης 
απόκτησης άλλου ζώου στις περιπτώσεις του άρθρου 5 
παρ. 1 περ. α', β' και γ' και του αρ. 16 του ν. 4039/2012. 
Επίσης εκδίδει διάταξη με την οποία καθορίζει τα μέ¬ 


τρα που πρέπει να λάβει ο ιδιοκτήτης εκτροφείου ή 
καταφυγίου ζώων. 

7. Ο Εισαγγελέας Ρατσιστικής Βίας: Ενεργεί προκα¬ 
ταρκτική εξέταση και προανάκριση κατόπιν υποβολής 
σχετικής έγκλησης, μήνυσης, καταγγελίας προς δια- 
κρίβωση εγκλημάτων που αφορούν την διάπραξη, προ- 
παρασκευή, δημόσια προτροπή, πρόκληση ή διέγερση 
σε διάπραξη αδικημάτων ή στην εκδήλωση πράξεων ή 
ενεργειών που μπορούν να προκαλέσουν διακρίσεις, 
μίσος, βία σε βάρος προσώπων ή ομάδων προσώπων 
λόγω της φυλής, του χρώματος, της θρησκείας, των 
γενεαλογικών καταβολών και της εθνικής ή εθνοτικής 
τους καταγωγής. Επίσης εποπτεύει την προανάκριση 
που διενεργείται από το Τμήμα Αντιμετώπισης Ρατσι¬ 
στικής Βίας της ΕΛΑΣ. 

8. Ο Εισαγγελέας Ηλεκτρονικού Εγκλήματος: Ενεργεί 
προκαταρκτική εξέταση ή προανάκριση είτε αυτοπρο¬ 
σώπως είτε δια των γενικών και ειδικών προανακριτικών 
υπαλλήλων επί ιδιαιτέρως σοβαρών εγκλημάτων που 
τελούνται με την χρήση ηλεκτρονικού υπολογιστή κα¬ 
θώς και μέσω διαδικτύου. Αναπτύσσει συνεργασία με 
την καθ’ ύλην αρμόδια για τη Δίωξη του Ηλεκτρονικού 
Εγκλήματος Αστυνομική Αρχή και ενημερώνεται απ’ αυ¬ 
τήν για τους τρόπους δράσεις και τις μεθόδους, που 
χρησιμοποιούν οι δράστες τέλεσης εγκλημάτων της 
αρμοδιότητάς του, καθώς επίσης και για τις τεχνικές 
δυνατότητες περαιτέρω δικαστικής διερεύνησης αυτών 
και αποκάλυψης της ταυτότητας των δραστών. 

9. Ο Εισαγγελέας Αθλητισμού: Ασκεί τη ποινική δίω¬ 
ξη για ποινικά αδικήματα που τελούνται εξ αφορμής 
αθλητικών εκδηλώσεων και κατά την διάρκεια αυτών 
καθώς και για τα αδικήματα που τελούνται από πρό¬ 
σωπα που συμμετέχουν στην διοίκηση των αθλητικών 
φορέων κατά την άσκηση των αρμοδιοτήτων ή καθηκό¬ 
ντων τους και εποπτεύει την εκτέλεση των κύριων και 
παρεπομένων ποινών που επιβάλλονται από το νόμο 
2725/99 ως ισχύει και διευθύνει ο έργο των αστυνομι¬ 
κών αρχών για την αντιμετώπιση των φαινομένων βίας 
με αφορμή αθλητικές εκδηλώσεις και μεριμνά για την 
εφαρμογή των διατάξεων του ως άνω νόμου. 

10. ΤΓαίίίοΚίηρ (αρωγής θυμάτων των εγκλημάτων 
που προβλέπονται στο άρθρο 12 Ν. 3064/2002): Εκδίδει 
πράξεις περί χαρακτηρισμού προσώπου ως θύματος 
εμπορίας ανθρώπων. 

Οι Εισαγγελείς ειδικών υποθέσεων ενημερώνουν το 
διευθύνοντα για κάθε σημαντικό θέμα που προκύπτει 
κατά την άσκηση των καθηκόντων τους. 

ΚΕΦΑΛΑΙΟ Γ 

ΟΡΓΑΝΩΣΗ ΤΗΣ ΓΡΑΜΜΑΤΕΙΑΣ 
ΑΝΤΙΚΕΙΜΕΝΟ ΚΑΙ ΑΡΜΟΔΙΟΤΗΤΕΣ 

Αρθρο 19ο 

Η Γραμματεία της Εισαγγελίας αποτελείται από τη 
Διεύθυνση και τα Τμήματά της, που συμπίπτουν με τα 
Τμήματα της Εισαγγελίας και είναι τα αναφερόμενα 
στο άρθρο 2 του παρόντος. 

Αρθρο 20ο 

Διευθυντής 

Ο Διευθυντής της Γραμματείας διευθύνει τις υπηρε¬ 
σίες αυτής και φροντίζει για την εύρυθμη λειτουργία 
των εργασιών της, σύμφωνα με τις εντολές του Διευ- 

θύνοντος την Εισαγγελία, ασκώντας τα καθήκοντα του 
όπως ο νόμος ορίζει. 

Στα πλαίσια της αρμοδιότητός του αυτής ιδία: 

1. Ελέγχει και συντονίζει τη δράση όλων των Τμημάτων 
της Γραμματείας, με σκοπό την ουσιαστική και απο¬ 
τελεσματική λειτουργία τους, την καλύτερη στέγαση, 
την οργάνωση και τον εκσυγχρονισμό των υπηρεσιών. 

2. Εισηγείται εγγράφως στο Διευθύνοντα την Εισαγγε¬ 
λία, την τοποθέτηση και μετακίνηση των προϊσταμένων 
των Τμημάτων, των υπαλλήλων και των επιμελητών στα 
διάφορα Τμήματα, λαμβάνοντας υπόψη και τις ειδικές 
γνώσεις κάθε υπαλλήλου. 

3. Μεριμνά για τη διεκπεραίωση των εργασιών που 
έχουν σχέση με τη σύγκληση της Ολομέλειας της Ει¬ 
σαγγελίας (και του Πρωτοδικείου, όταν τη ζητεί ο Δι- 
ευθύνων). 

4. Εκτελεί καθήκοντα Γραμματέα της Ολομέλειας της 
Εισαγγελίας και τηρεί βιβλίο πρακτικών και αποφάσεων 
αυτής, καθώς και βιβλίο αποφάσεων της Ολομέλειας 
του Πρωτοδικείου. 

5. Υποβάλλει στην Ολομέλεια έγγραφες προτάσεις 
για θέματα σχετικά με τον κανονισμό, που αφορούν τη 
Γραμματεία και τις αναπτύσσει προφορικώς στη συνε¬ 
δρίασή της. 

6. Μεριμνά για την έγκαιρη διεκπεραίωση των εργασι¬ 
ών που έχουν σχέση με την κλήρωση των Εισαγγελικών 
λειτουργών στις συνθέσεις των Ποινικών Δικαστηρίων 
(δακτυλογράφηση πινάκων και διαβίβαση αυτών στο 
Πρωτοδικείο). 

7. Αναθέτει στους δικαστικούς υπαλλήλους την εκτέ¬ 
λεση υπηρεσίας απογεύματα, Σάββατα, Κυριακές και 
λοιπές αργίες, κατά τις ώρες λειτουργίας του Γ ραφείου 
των Εισαγγελέων της Ποινικής Δίωξης και καταρτίζει, 
προς τούτο, κάθε μήνα ειδική κατάσταση υπηρεσίας. 

8. Διαχειρίζεται τα πάγια επιχορηγήματα. 

9. Ελέγχει την κανονική προσέλευση και αναχώρηση 
των υπαλλήλων και ενημερώνει σχετικά το Διευθύνοντα. 

10. Εποπτεύει τους Δικαστικούς Επιμελητές, τους Φύ¬ 
λακες και τις καθαρίστριες. Μεριμνά για την ασφάλεια 
και την ευπρεπή εμφάνιση των κτιριακών εγκαταστάσε¬ 
ων και του υλικού εξοπλισμού της Εισαγγελίας. 

11. Αναπληρώνεται με πράξη τον Διευθύνοντα κατά 
νόμον. 

Στη Διεύθυνση της Γραμματείας ορίζεται να υπηρετεί 
ένας (1) δικαστικός υπάλληλος με βαθμό Διευθυντή και 
ένας (1) δικαστικός επιμελητής. 

Αρθρο 21ο 
Τμήμα Διοικητικό 

Στην αρμοδιότητα του Τμήματος αυτού υπάγεται η 
διεκπεραίωση των εργασιών που αφορούν την διοίκηση 
της Εισαγγελίας και ιδίως: 

Η τήρηση του Εμπιστευτικού Πρωτοκόλλου. Η τήρηση 
βιβλίου Πράξεων του Διευθύνοντος και των Εισαγγε¬ 
λέων. Η τήρηση μητρώου Εισαγγελικών λειτουργών, 
Δικαστικών υπαλλήλων, Επιμελητών Δικαστηρίων και 
βοηθητικού προσωπικού και η ενημέρωση των ατομικών 
φακέλων αυτών. Η τήρηση μητρώου Συμβολαιογράφων 
και Αμίσθων Δικαστικών Επιμελητών της περιφερείας 
του Πρωτοδικείου Αθηνών, η ενημέρωση των ατομικών 
φακέλων και η αποχώρηση των αρχείων αυτών. Η χο¬ 
ρήγηση κανονικών αδειών και η έκδοση πιστοποιητικών 


στους Δικαστικούς Επιμελητές. Η τήρηση βιβλίου αδει¬ 
ών (κανονικών - αναρρωτικών - εκπαιδευτικών -γονι¬ 
κών -φοιτητικών - άνευ αποδοχών) των Εισαγγελικών 
Λειτουργών, Δικαστικών Υπαλλήλων, Επιμελητών Δι¬ 
καστηρίων και βοηθητικού προσωπικού. Η κοινοποίηση 
εγγράφων, που αφορούν διορισμούς, παραιτήσεις, με¬ 
ταβολές συμβολαιογράφων και δικαστικών επιμελητών 
και η υποβολή των οικείων αποδεικτικών. Η διεκπεραί¬ 
ωση των εργασιών που απαιτούνται για τις ετήσιες 
επιθεωρήσεις των Εισαγγελικών Λειτουργών από τον 
Επιθεωρητή-Αρεοπαγίτη και Εισαγγελέα Εφετών, κα¬ 
θώς και για την υπό του τελευταίου επιθεώρηση της 
Γ ραμματείας της Εισαγγελίας Πρωτοδικών Αθηνών. Οι 
επιθεωρήσεις και οι πειθαρχικές διώξεις των συμβολαι¬ 
ογράφων, υποθηκοφυλάκων, δικαστικών επιμελητών και 
λοιπών Δικαστικών Γ ραφείων (Ληξιαρχείων, Δημοσίων 
Κατηγόρων κ.λπ.) της περιφερείας του Πρωτοδικείου 
Αθηνών. Η δακτυλογράφηση των ατομικών εκθέσεων 
Δικαστικών Υπαλλήλων, Επιμελητών Δικαστηρίων και 
του βοηθητικού προσωπικού και η διεκπεραίωση των 
εργασιών που έχουν σχέση με τις πειθαρχικές διώξεις 
αυτών. Η κοινοποίηση εγκυκλίων και η τήρηση αρχείου 
αυτών. Οι άδειες οπλοφορίας. Η κατάρτιση των ετησίων 
πινάκων ενόρκων και πραγματογνωμόνων. Οι κλήσεις 
ενόρκων κατά μήνα. Η εκκαθάριση αμοιβής πραγμα- 
τογνωμόνων. Οι αιτήσεις Ασφαλιστικών Μέτρων του 
ΑΝ 1539/38, η δακτυλογράφηση και η κοινοποίηση των 
αποφάσεων αυτών. Η προπαρασκευαστική φάση της 
διαδικασίας των Βουλευτικών και Δημοτικών εκλογών, 
που περιλαμβάνει την ενημέρωση των φακέλων των 
Πρωτοδικείων της χώρας με τις χιλιομετρικές αποφά¬ 
σεις των μέσων μαζικής μεταφοράς και τις ισχύουσες 
τιμές εισιτηρίων. 

Η διεκπεραίωση των διαδικασιών, σε περίοδο εκλογών 
και ιδίως: Η συγκρότηση εκλογικών συνεργείων για την 
επίδοση των διορισμών στους δικαστικούς αντιπρο¬ 
σώπους και στα μέλη των εφορευτικών επιτροπών, η 
έκδοση εκκαθαριστικών σημειωμάτων και διατακτικών 
πληρωμής. 

Η εύρυθμη λειτουργία της βιβλιοθήκης της Εισαγγε¬ 
λίας και ιδίως: Η καταγραφή των βιβλίων, η παραχώ¬ 
ρηση αυτών προς χρήση μόνο στους Εισαγγελικούς 
Λειτουργούς και τους Προϊσταμένους των Τμημάτων, η 
τήρηση ειδικού βιβλίου χρέωσης και επιστροφής αυτών 
από τους χρήστες, οι οποίοι θα υπογράφουν σχετικά. 

Η επικύρωση εγγράφων (συμβολαιογραφικών, εγγρά¬ 
φων της Εισαγγελίας Πρωτοδικών Αθηνών), σύμφωνα 
με τη Σύμβαση της Χάγης. 

Οι γνωμοδοτήσεις περί Απονομής Χάριτος και διεκ¬ 
περαίωση αυτών. 

Οι αιτήσεις Δικαστικής Συμπαράστασης (κατάθεση, 
έλεγχος δικαιολογητικών, διαβίβαση στο Πρωτοδικείο). 

Η διαδικασία προανάκρισης (διενέργεια προκαταρ¬ 
κτικών εξετάσεων, κλήσεις μαρτύρων, κλήσεις ανωμοτί 
μαρτύρων, λήψη καταθέσεων μαρτύρων-ανωμοτί μαρ¬ 
τύρων, διεκπεραίωση σχετικών εγγράφων). 

Η κατάρτιση πινάκων Ασφαλιστικών Μέτρων, Γνωμο¬ 
δοτήσεων και Πειθαρχικών Προκαταρκτικών Εξετάσεων. 

Η κατάρτιση πινάκων Κατηγορητηρίων (Α' και Β' Ποι¬ 
νικής Δίωξης Τριμελούς - Μονομελούς - Αγορανομίας, 
Εισαγγελικών Γραφείων, Ανηλίκων και Ασφαλιστικών 
Ταμείων) και υποβολή αυτών στην Εισαγγελία Εφετών. 

Η συγκέντρωση και υποβολή στατιστικών στοιχείων 
Φορολογικών Υποθέσεων. 

Η συγκέντρωση και υποβολή στατιστικών στοιχείων 
για υποθέσεις νομιμοποίησης εσόδων από εγκληματικές 
δραστηριότητες και χρηματοδότησης της τρομοκρα¬ 
τίας. 

Η συγκέντρωση και υποβολή στατιστικών στοιχείων 
για υποθέσεις σωματεμπορίας και εμπορίας ανθρώπων. 

Η συγκέντρωση και υποβολή στατιστικών στοιχείων 
για υποθέσεις σχετικές με τη διαφθορά στην υπηρεσία. 

Η συγκέντρωση και υποβολή στατιστικών στοιχείων 
για υποθέσεις σχετικές με τις φυλετικές διακρίσεις. 

Η καθαρογραφή και υποβολή στις αρμόδιες αρχές 
των αποφάσεων και πρακτικών της Ολομέλειας της 
Εισαγγελίας Πρωτοδικών Αθηνών. 

Η διεκπεραίωση εφέσεων του Εισαγγελέα κατά απο¬ 
φάσεων Εκούσιας Μονομελούς Πρωτοδικείου (καθαρο- 
γραφή, κατάθεση, υποβολή στην Εισαγγελία Εφετών για 
προσδιορισμό δικασίμου, επίδοση της προσδιορισθεί- 
σας έφεσης στους διαδίκους). 

Η διεκπεραίωση της διαδικασίας περί της καταστρο¬ 
φής άχρηστων και χωρίς ιστορική αξία αρχείων της 
υπηρεσίας, σύμφωνα με τις διατάξεις άρθρου μόνου 
Β.Δ. 120/1966. 

Στο τμήμα αυτό ορίζεται να υπηρετούν δέκα τρεις 
(13) δικαστικοί υπάλληλοι. 

Αρθρο 22ο 
Τμήμα Πρωτοκόλλου 

Στην αρμοδιότητα του τμήματος αυτού υπάγονται 
οι εργασίες του πρωτοκόλλου και της αλληλογραφίας 
και ιδίως: 

Η ηλεκτρονική καταχώρηση των εισερχομένων και 
εξερχομένων εγγράφων, πλην αυτών που έχουν εμπι- 
στευτικό χαρακτήρα. 

Η διανομή των εισερχομένων εγγράφων στα αρμόδια 
τμήματα. Η μεταφορά του ταχυδρομείου στο κέντρο 
διαλογής Αθηνών και η παραλαβή από αυτό της αλλη¬ 
λογραφίας της υπηρεσίας, το άνοιγμα των φακέλων, 
η ταξινόμηση των εγγράφων και η διανομή τους σε 
αντίστοιχα τμήματα. 

Η διακίνηση δικογραφιών και εγγράφων μεταξύ της 
Εισαγγελίας και των λοιπών Δικαστικών Αρχών της Χώ¬ 
ρας καθώς και των Υπουργείων και λοιπών φυσικών και 
νομικών προσώπων. Η προετοιμασία της αλληλογραφί¬ 
ας του Διευθύνοντος. 

Η παροχή πληροφοριών στο κοινό περί της πορεί¬ 
ας των εγγράφων που καταχωρούνται στους Η/Υ του 
πρωτοκόλλου. 

Στο τμήμα αυτό ορίζεται να υπηρετούν δέκα (10) δι¬ 
καστικοί υπάλληλοι και τέσσερις (4) επιμελητές. 

Αρθρο 23ο 

Τμήμα Μισθοδοσίας και Διαχείρισης Οικονομικών 

Στην αρμοδιότητα του Τμήματος αυτού υπάγονται: 

Η τήρηση και ενημέρωση του μητρώου μισθοδοτούμε¬ 
νων (Εισαγγελικών Λειτουργών-Δικαστικών Υπαλλήλων, 
Φυλάκων και καθαριστριών) και των ατομικών φακέλων 
των, η αποστολή στο Τμήμα Μισθοδοσίας της Κεντρικής 
Υπηρεσίας του Υπουργείου Δικαιοσύνης, Διαφάνειας 
και Ανθρωπίνων Δικαιωμάτων των μισθολογικών με¬ 
ταβολών των, καθώς και η λειτουργία και ενημέρωση 


της βάσης δεδομένων του προγράμματος μισθοδοσίας 
της Υπηρεσίας. 

Η τήρηση του Ηλεκτρονικού Μητρώου Απογραφής των 
Μισθοδοτούμενων της Υπηρεσίας μέσω του Ελληνικού 
Δημοσίου καθώς και διαγραφής αυτών λόγω συνταξι- 
οδότησης, μετάθεσης, απόλυσης κ.λ.π., και η χορήγηση 
σχετικών βεβαιώσεων. 

Η ανάρτηση στο Πρόγραμμα ΔΙΑΥΓΕΙΑ των παντός 
είδους πράξεων και αποφάσεων της Υπηρεσίας. 

Η σύνταξη στις αρχές κάθε έτους βεβαιώσεων απο¬ 
δοχών των μισθοδοτούμενων για φορολογική χρήση. 

Η σύνταξη καταστάσεων πληρωμής Δικαστικών Γραμ- 
ματέων, Επιμελητών Δικαστηρίων για έκτακτες αμοιβές, 
όπως υπερωριακή απασχόληση, μέσω του προγράμμα¬ 
τος μισθοδοσίας της Υπηρεσίας και υποβολή αυτών για 
έκδοση Χρηματικού Εντάλματος Πληρωμής στην Ενιαία 
Αρχή Πληρωμών. 

Η σύνταξη καταστάσεων πληρωμής Εισαγγελικών 
Λειτουργών, Δικαστικών Γραμματέων, Επιμελητών Δι¬ 
καστηρίων για την συμμετοχή τους πέραν του ωραρί¬ 
ου εργασίας τους σε εκλογικά συνεργεία απαραίτητα 
για τη διενέργεια και προπαρασκευή των Βουλευτικών, 
Νομαρχιακών, Δημοτικών Εκλογών καθώς επίσης και 
των Εκλογών για το Ευρωπαϊκό Κοινοβούλιο, μέσω του 
προγράμματος μισθοδοσίας της Υπηρεσίας και υποβολή 
αυτών για έκδοση Χρηματικού Εντάλματος Πληρωμής 
στην Ενιαία Αρχή Πληρωμών. 

0 έλεγχος και η υποβολή προς έγκριση στο Υπουργείο 
Δικαιοσύνης, Διαφάνειας και Ανθρωπίνων Δικαιωμάτων 
των εντός και εκτός έδρας οδοιπορικών εξόδων των 
Επιμελητών Δικαστηρίων. 

0 έλεγχος και η υποβολή προς έγκριση στο Υπουργείο 
Δικαιοσύνης, Διαφάνειας και Ανθρωπίνων Δικαιωμάτων 
των παντός είδους εξόδων εγκατάστασης λόγω από¬ 
σπασης ή μετάθεσης των Εισαγγελικών Λειτουργών. 

Η υποβολή στο Υπουργείο Δικαιοσύνης, Διαφάνειας 
και Ανθρωπίνων Δικαιωμάτων καταστάσεων πληρωμών 
σχετικών με την εκτέλεση δικαστικών αποφάσεων. 

Η διαχείριση της Πάγιας Προκαταβολής. 

Ο απολογισμός των δαπανών και η κατάρτιση του 
νέου προϋπολογισμού, σύμφωνα με τις ανάγκες της 
Υπηρεσίας. 

Η εξασφάλιση μέσω της Επιτροπής Διαχείρισης 
της Επιχορήγησης του Πρωτοδικείου Αθηνών και του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων (Τμήμα Προϋπολογισμού και ΤΑΧΔΙΚ) των 
απαιτούμενων πιστώσεων αναγκαίων για τις διάφορες 
προμήθειες και υπηρεσίες που ανατίθενται ανάλογα με 
το ποσό της προϋπολογισθείσας δαπάνης, με τη δια¬ 
δικασία είτε της απευθείας ανάθεσης, είτε μέσω πρό¬ 
χειρου διαγωνισμού, είτε μέσω ανοιχτού διαγωνισμού. 

Η εξασφάλιση μέσω του Υπουργείου Εσωτερικών των 
απαιτούμενων πιστώσεων για τις διάφορες προμήθειες 
και υπηρεσίες που είναι αναγκαίες για την προπαρα¬ 
σκευή και διενέργεια των Βουλευτικών, Νομαρχιακών 
και Δημοτικών Εκλογών καθώς επίσης και των Εκλογών 
για το Ευρωπαϊκό Κοινοβούλιο. 

Η σύνταξη και υποβολή των δικαιολογητικών για πλη¬ 
ρωμή των δικαιούχων προμηθευτών και συντηρητών της 
Εισαγγελίας Πρωτοδικών Αθηνών είτε από την Επιτροπή 
Διαχείρισης της Επιχορήγησης του Πρωτοδικείου Αθη¬ 
νών είτε από το Υπουργείο Δικαιοσύνης, Διαφάνειας 

και Ανθρωπίνων Δικαιωμάτων (Τμήμα Προϋπολογισμού 
και ΤΑΧΔΙΚ). 

Η διαχείριση των παντός είδους αναλωσίμων και μη 
υλικών. 

Η απόσυρση παλαιών επίπλων, συσκευών και μηχανη¬ 
μάτων γραφείου μέσω ΟΔΔΥ και εταιριών ανακύκλωσης. 

Η εποπτεία των μηχανημάτων φωτοαντιγραφής, των 
συσκευών τηλεομοιοτυπίας καθώς και των τηλεφωνικών 
συνδέσεων μέσω του ΟΤΕ. 

Ο έλεγχος κίνησης των Υπηρεσιακών Αυτοκινήτων και 
Μοτοποδηλάτων της Υπηρεσίας. 

Η διαχείριση των υπηρεσιακών κινητών τηλεφώνων. 

Η μέριμνα για τον καθαρισμό, ευπρεπισμό και την φύ¬ 
λαξη του Κτιρίου 16 στο οποίο στεγάζεται η Υπηρεσία 
και του περιβάλλοντος χώρου. 

Η εποπτεία και ο έλεγχος των φυλάκων και καθαρι¬ 
στριών. 

Στο τμήμα αυτό ορίζεται να υπηρετούν πέντε (5) δι¬ 
καστικοί υπάλληλοι και ένας (1) δακτυλογράφος. 

Αρθρο 24ο 

Α'Τμήμα Ποινικής Δίωξης - Δίωξης εγκλημάτων 
σχετικών με την υπηρεσία και τη διαφθορά- Μηνύσεων 
και Πληροφοριών 

Στην αρμοδιότητα του Τμήματος αυτού υπάγονται 
ιδίως: 

Η κατάθεση εγχειριζόμενων μηνύσεων. 

Η λειτουργία γραφείου πληροφόρησης του κοινού. 

Η παραλαβή, αρίθμηση και ηλεκτρονική καταχώρηση 
των εγχειριζομένων στους Εισαγγελείς Εσωτερικής Ποι¬ 
νικής Δίωξης μηνύσεων. Η διακίνηση μετά την επεξεργα¬ 
σία των μηνύσεων και των σχηματιζόμενων δικογραφιών 
υπό των ως άνω Εισαγγελέων και η ενημέρωση περί 
της δοθείσης πορείας. Η αρίθμηση και ηλεκτρονική κα¬ 
ταχώρηση δικογραφιών επί των οποίων ενεργείται από 
Εισαγγελικό Λειτουργό αυτοπρόσωπη προκαταρκτική 
εξέταση και η ενημέρωση περί της δοθείσης πορείας. 

Η παραλαβή, αρίθμηση και ηλεκτρονική καταχώρηση 
δικογραφιών σχετικών με το περιβάλλον, την προστασία 
των ζώων συντροφιάς και εγκλημάτων ενδοοικογενεια- 
κής βίας, η ενημέρωση περί της δοθείσης πορείας κι η 
διακίνησή τους έπειτα από την επεξεργασία τους από 
τους καθ’ ύλην αρμόδιους Εισαγγελικούς Λειτουργούς. 

Η εγγραφή σε ειδικό βιβλίο πρωτοκόλλου εγγράφων 
προερχομένων από το Γραφείο του Διευθύνοντα την 
Εισαγγελία και η ηλεκτρονική καταχώρηση αυτών έπει¬ 
τα από την επεξεργασία τους και το σχηματισμό δικο¬ 
γραφιών από τους Εισαγγελείς της Α' Ποινικής Δίωξης. 

Η διεκπεραίωση αναφορών και διατάξεων (προβου¬ 
λευμάτων) των Εισαγγελέων κατά τα άρθρα 43 και 47 
του Κ.Π.Δ., αρχειοθετήσεων δικογραφιών του άρθρου 
12 παρ. 5 εδ. β' Ν. 3500/2006, απαγορεύσεων εξόδων 
από τη χώρα, προσφυγών κατά διατάξεων και άρσεων 
απορρήτων. 

Η σύνταξη πινάκων κινήσεως δικογραφιών και μηνύ¬ 
σεων και η τήρηση αρχείων άρθρων 43, 47 Κ.Π.Δ. και 
αγνώστων δραστών. 

Η τήρηση και ενημέρωση ηλεκτρονικού βιβλίου εγκλη¬ 
μάτων ενδοοικογενειακής βίας επί ζητημάτων ποινικής 
διαμεσολάβησης. 

Η αναλυτική σύνταξη πινάκων για την ενημέρωση των 
Εισαγγελικών Αρχών για την πορεία των διεκπεραιού- 


μενων δικογραφιών καθώς και των πινάκων εργασίας 
των εισαγγελικών λειτουργών του τμήματος. 

Η τήρηση και ενημέρωση ηλεκτρονικού βιβλίου εγκλη¬ 
μάτων σχετικών με την υπηρεσία και τη διαφθορά. 

Η τήρηση και ενημέρωση ηλεκτρονικού βιβλίου εγκλη¬ 
μάτων σχετικών με την παράνομη διακίνηση ενηλίκων 
και παιδιών. 

Η τήρηση και ενημέρωση ηλεκτρονικού βιβλίου εγκλη¬ 
μάτων υποθέσεων νομιμοποίησης εσόδων από εγκλη¬ 
ματικές δραστηριότητες και χρηματοδότησης της τρο¬ 
μοκρατίας. 

Η τήρηση και ενημέρωση ηλεκτρονικού βιβλίου εγκλη¬ 
μάτων υποθέσεων σχετικών με τις φυλετικές διακρίσεις. 

Η παραλαβή μηνύσεων και δικογραφιών από το ταχυ¬ 
δρομείο και ιδιοχείρως από διάφορες υπηρεσίες (Α/Τ, 
ΓΑΔΑ, ΣΔΟΕ, Εφορίες κ.λπ.), ο διαχωρισμός αυτών κατά 
κατηγορίες αδικημάτων, η αρίθμηση και αναγραφή αριθ¬ 
μού βιβλίου μηνύσεων (ΑΒΜ) επ’ αυτών, η χρέωση αυτών 
σε Εισαγγελικούς Λειτουργούς, η ηλεκτρονική καταχώ¬ 
ρηση αυτών, και η διανομή τους. 

Η ηλεκτρονική παρακολούθηση της πορείας των μη¬ 
νύσεων - δικογραφιών, καθώς και η παροχή πληροφο¬ 
ριών βάσει των στοιχείων των Η/Υ στους προς τούτο 
νομιμοποιούμενους. 

Η συσχέτιση εγγράφων σε δικογραφίες και μόνο ύστε¬ 
ρα από γραπτή παραγγελία του αρμόδιου εισαγγελέα. 

Η διεκπεραίωση της αλληλογραφίας του τμήματος. 

Στο τμήμα αυτό ορίζεται να υπηρετούν είκοσι πέντε 
(25) δικαστικοί υπάλληλοι και δύο (2) επιμελητές. 

Άρθρο 25ο 

Τ μήμα Δίωξης Αυτοφώρων εγκλημάτων - 
Κατηγορητηρίων Α' Ποινικής Δίωξης και αυτοφώρου 
διαδικασίας - Πειστηρίων 

Στην αρμοδιότητα του τμήματος αυτού υπάγονται 
ιδίως: 

Η αρίθμηση και ηλεκτρονική καταχώρηση δικογραφιών 
αυτοφώρων εγκλημάτων και η έκδοση φωτοαντιγράφων 
για το σχηματισμό νέων δικογραφιών έπειτα από σχε¬ 
τική παραγγελία του Εισαγγελέως, καθώς και η αρίθ¬ 
μηση και ηλεκτρονική καταχώρηση των κατασχεμένων 
αντικειμένων. 

Η σύνταξη των κατηγορητηρίων μετά την επεξεργασία 
των εγχειριζομένων μηνύσεων από τους Εισαγγελείς 
Εσωτερικής Ποινικής Δίωξης, η σύνταξη κατηγορη¬ 
τηρίων επί δικογραφιών που σχηματίζονται από την 
έκδοση φωτοαντιγράφων και η σύνταξη κατηγορητη¬ 
ρίων επί όλων των δικογραφιών των συνοδειών αυ¬ 
τοφώρων, όταν παραπέμπονται με απευθείας κλήση 
στο ακροατήριο των αυτοφώρων Πλημμελειοδικείων ή 
στο Μονομελές Πλημμελειοδικείο και των δικογραφιών 
για τις οποίες ορίζεται Ρητή Δικάσιμος, σύμφωνα με 
τα στοιχεία τα σημειούμενα υπό του ασκήσαντος την 
ποινική δίωξη Εισαγγελέως επί της δικογραφίας ή σε 
ξεχωριστό σχέδιο κατηγορητηρίου. 

Η διεκπεραίωση αναφορών και διατάξεων (προβουλευ¬ 
μάτων) των Εισαγγελέων, κατά τα άρθρα 43 και 47 του 
Κ.Π.Δ. και προσφυγών κατά διατάξεων επί δικογραφιών 
αυτοφώρων εγκλημάτων. 

Η αναλυτική σύνταξη πινάκων αυτοφώρων εγκλημά¬ 
των για την ενημέρωση των Εισαγγελικών Αρχών για 
την πορεία των διεκπεραιούμενων δικογραφιών καθώς 

και των πινάκων εργασίας των Εισαγγελικών Λειτουρ¬ 
γών του τμήματος. 

Η σύνταξη πινάκων συνταχθέντων κατηγορητηρίων 
επί αυτοφώρων εγκλημάτων και εγχειριζομένων μη¬ 
νύσεων. 

Η τήρηση και ενημέρωση ηλεκτρονικού βιβλίου αυτο¬ 
φώρων εγκλημάτων σχετικών με την παράνομη διακί¬ 
νηση ενηλίκων και παιδιών. 

Η τήρηση και ενημέρωση ηλεκτρονικού βιβλίου αυτο¬ 
φώρων εγκλημάτων υποθέσεων νομιμοποίησης εσόδων 
από εγκληματικές δραστηριότητες και χρηματοδότησης 
της τρομοκρατίας. 

Η τήρηση και ενημέρωση ηλεκτρονικού βιβλίου αυτο¬ 
φώρων εγκλημάτων υποθέσεων φοροδιαφυγής. 

Η τήρηση και ενημέρωση ηλεκτρονικού βιβλίου αυτο¬ 
φώρων εγκλημάτων υποθέσεων σχετικών με τις φυλε¬ 
τικές διακρίσεις. 

Η τήρηση και ενημέρωση ηλεκτρονικού βιβλίου πει¬ 
στηρίων. 

Η τήρηση αρχείου αποδόσεως πειστηρίων. 

Η διεκπεραίωση παραγγελιών προς διάφορες Αρχές 
που αφορούν αποδόσεις κατασχεμένων αντικειμένων, 
μετά την έκδοση αμετάκλητων αποφάσεων, έπειτα από 
σχετική αίτηση των προς τούτων νομιμοποιουμένων. 

Η ηλεκτρονική παρακολούθηση της πορείας των δικο¬ 
γραφιών αυτοφώρων εγκλημάτων, καθώς και η παροχή 
πληροφοριών βάσει των στοιχείων των Η/Υ, η χορήγηση 
αντιγράφων και πιστοποιητικών πορείας στους προς 
τούτο νομιμοποιούμενους. 

Η συσχέτιση εγγράφων σε δικογραφίες αυτοφώρων 
εγκλημάτων και μόνο ύστερα από γραπτή παραγγελία 
του αρμόδιου εισαγγελέα. 

Η διεκπεραίωση της αλληλογραφίας του τμήματος. 

Στο τμήμα αυτό ορίζεται να υπηρετούν δέκα τρεις (13) 
δικαστικοί υπάλληλοι και ένας (1) επιμελητής. 

Άρθρο 26ο 

Β' Τμήμα Ποινικής Δίωξης - Αγορανομίας 

Στην αρμοδιότητα του τμήματος αυτού υπάγονται 
ιδίως: 

Η παραλαβή από το Τμήμα της Α' Ποινικής Δίωξης 
των μηνύσεων που χρεώθηκαν στους Εισαγγελείς εξω¬ 
τερικής Ποινικής Δίωξης, η αρίθμηση και η ηλεκτρονική 
καταχώρηση αυτών και η ενημέρωσή τους περί της δο- 
θείσης πορείας. Η παραλαβή και αρίθμηση δικογραφιών 
επί των οποίων ενεργείται από Εισαγγελικό Λειτουργό 
αυτοπρόσωπη προκαταρκτική εξέταση και δικογραφι¬ 
ών φορολογικών και αγορανομικών εγκλημάτων και η 
ηλεκτρονική καταχώρηση αυτών και η ενημέρωσή τους 
περί της δοθείσης πορείας. 

Η διεκπεραίωση αναφορών και διατάξεων (προβουλευ¬ 
μάτων) των Εισαγγελέων κατά τα άρθρα 43 και 47 Κ.ΠΔ. 

Η σύνταξη πινάκων κινήσεως δικογραφιών και μηνύ¬ 
σεων και η τήρηση αρχείων άρθρων 43, 47 Κ.Π.Δ. και 
αγνώστων δραστών. 

Η συγκέντρωση και υποβολή στατιστικών στοιχείων 
Οικονομικών Υποθέσεων. 

Η συσχέτιση εγγράφων σε δικογραφίες και μόνο ύστε¬ 
ρα από έγγραφη παραγγελία του αρμόδιου Εισαγγελέα. 

Παροχή πληροφοριών στο κοινό για την πορεία των 
χρεωμένων στο τμήμα δικογραφιών και η χορήγηση 
αντιγράφων και πιστοποιητικών πορείας στους προς 
τούτο νομιμοποιούμενους. 


Αναλυτική σύνταξη πινάκων για την ενημέρωση των 
Εισαγγελικών Αρχών για την πορεία των διεκπεραιού- 
μενων δικογραφιών καθώς και των πινάκων εργασίας 
των εισαγγελικών λειτουργών του τμήματος. 

Η τήρηση και ενημέρωση ηλεκτρονικού βιβλίου εγκλη¬ 
μάτων σχετικών με την παράνομη διακίνηση ενηλίκων 
και παιδιών. 

Η τήρηση και ενημέρωση ηλεκτρονικού βιβλίου εγκλη¬ 
μάτων υποθέσεων νομιμοποίησης εσόδων από εγκλη¬ 
ματικές δραστηριότητες και χρηματοδότησης της τρο¬ 
μοκρατίας. 

Η τήρηση και ενημέρωση ηλεκτρονικού βιβλίου εγκλη¬ 
μάτων υποθέσεων φοροδιαφυγής. 

Η τήρηση και ενημέρωση ηλεκτρονικού βιβλίου εγκλη¬ 
μάτων υποθέσεων σχετικών με τις φυλετικές διακρίσεις. 

Η διεκπεραίωση της αλληλογραφίας του Τμήματος. 

Στο τμήμα αυτό ορίζεται να υπηρετούν δέκα πέντε 
(15) δικαστικοί υπάλληλοι και ένας (1) επιμελητής. 

Αρθρο 27ο 

Τμήμα Κατηγορητηρίων Β' Ποινικής Δίωξης - 
Αγορανομίας 

Στην αρμοδιότητα του τμήματος αυτού υπάγονται 
ιδίως: 

Η παραλαβή των δικογραφιών από το Τμήμα της Β' 
Ποινικής Δίωξης-Αγορανομίας και η σύνταξη των κα¬ 
τηγορητηρίων, συμπεριλαμβανομένων των αγορανο¬ 
μικών και φορολογικών υποθέσεων, στις περιπτώσεις 
απευθείας παραπομπής στο ακροατήριο, σύμφωνα με 
τα στοιχεία τα σημειούμενα υπό του ασκήσαντος την 
ποινική δίωξη Εισαγγελέως επί της δικογραφίας ή σε 
ξεχωριστό σχέδιο κατηγορητηρίου. 

Η παροχή πληροφοριών στο κοινό για την πορεία των 
χρεωμένων στο τμήμα δικογραφιών και η χορήγηση 
αντιγράφων και πιστοποιητικών πορείας στους προς 
τούτο νομιμοποιούμενους. 

Η σύνταξη πινάκων των καταρτισθέντων κατηγορη¬ 
τηρίων. 

Στο τμήμα αυτό ορίζεται να υπηρετούν δέκα εννέα (19) 
δικαστικοί υπάλληλοι και ένας (1) επιμελητής. 

Άρθρο 28ο 

Τ μήμα Εισαγγελικών Γ ραφείων 

Στην αρμοδιότητα του τμήματος αυτού υπάγονται 
ιδίως: 

Η παραλαβή των δικογραφιών (ανακριτικών, προα- 
νακριτικών και προκαταρκτικών) από τα τμήματα της 
Ποινικής Δίωξης και η ετοιμασία αυτών προς χρέωση 
από τον Διευθύνοντα την Εισαγγελία στους Εισαγγε- 
λικούς Λειτουργούς για επεξεργασία. 

Η καταχώρηση των δικογραφιών που χρεώθηκαν στις 
καρτέλες των Εισαγγελέων και η αρίθμηση και η ηλε¬ 
κτρονική καταχώρηση των δικογραφιών και η ενημέρω¬ 
ση αυτών περί της δοθείσης πορείας. 

Η σύνταξη πινάκων εργασίας Εισαγγελικών Λειτουρ¬ 
γών και κίνησης δικογραφιών κατά δίμηνο στα Πται¬ 
σματοδικεία και στα Ειρηνοδικεία. 

Η αναλυτική σύνταξη πινάκων για την ενημέρωση των 
Εισαγγελικών Αρχών για την πορεία των διεκπεραιού- 
μενων δικογραφιών καθώς και των πινάκων εργασίας 
των εισαγγελικών λειτουργών του τμήματος. 

Η τήρηση αρχείων άρθρων 43, 47 Κ.Π.Δ. και αγνώστων 
δραστών. 

Η διεκπεραίωση αναφορών και διατάξεων (προβουλευ¬ 
μάτων) των Εισαγγελέων κατά τα άρθρα 43 και 47 Κ.Π.Δ. 

Η συσχέτιση εγγράφων σε δικογραφίες και μόνο ύστε¬ 
ρα από έγγραφη παραγγελία του αρμόδιου Εισαγγελέα. 

Παροχή πληροφοριών στο κοινό για την πορεία των 
χρεωμένων στο τμήμα δικογραφιών και η χορήγηση 
αντιγράφων και πιστοποιητικών πορείας στους προς 
τούτο νομιμοποιούμενους. 

Η διεκπεραίωση της αλληλογραφίας του Τμήματος. 

Στο τμήμα αυτό ορίζεται να υπηρετούν είκοσι πέντε 
(25) δικαστικοί υπάλληλοι και ένας (1) επιμελητής. 

Άρθρο 29ο 

Τμήμα Κατηγορητηρίων Εισαγγελικών Γραφείων 

Στην αρμοδιότητα του τμήματος αυτού υπάγονται 
ιδίως: 

Η παραλαβή των δικογραφιών από το Τμήμα των 
Εισαγγελικών Γραφείων, η παροχή πληροφοριών και 
χορήγηση πιστοποιητικών πορείας και αντιγράφων στο 
κοινό. 

Η καθαρογραφή των κατηγορητηρίων Τριμελούς 
Πλημμελειοδικείου που συντάχθηκαν σε σχέδιο από 
τους Εισαγγελείς και η σύνταξη των κατηγορητηρίων 
Τριμελούς και Μονομελούς, σύμφωνα με τα στοιχεία 
τα σημειούμενα επί της δικογραφίας ή επί του σχεδίου 
υπό του Εισαγγελέως. 

Η κατάρτιση πινάκων εισαγωγής - διεκπεραίωσης - 
εκκρεμότητας κατηγορητηρίων Τριμελούς και Μονο¬ 
μελούς. 

Στο τμήμα αυτό ορίζεται να υπηρετούν δέκα πέντε 
(15) δικαστικοί υπάλληλοι. 

Άρθρο 30ο 

Τμήμα Προσδιορισμού Τριμελούς και Εφέσεων 

Στην αρμοδιότητα του Τμήματος αυτού υπάγονται 
ιδίως: 

Η εισαγωγή ωρίμων και αναβλητικών δικογραφιών, 
υποθέσεων κατά παραπομπή και εφέσεων κατά απο¬ 
φάσεων Μονομελούς και η διεκπεραίωση του προσδι¬ 
ορισμού αυτών προς εκδίκαση σε δικασίμους Τριμελών 
Πλημμελειοδικείων. 

Η σύνταξη και η ανάρτηση των εκθεμάτων στα αντί¬ 
στοιχα γραφεία των πινακίων και στα ακροατήρια κατά 
τα οριζόμενα στο άρθρο 374 του Κ.Π.Δ. 

Η ηλεκτρονική καταχώρηση των ωρίμων και αναβλη¬ 
τικών δικογραφιών. 

Η κατάρτιση κλητήριων θεσπισμάτων και κλήσεων 
και η παράδοση τούτων στα Τμήματα των Επιμελητών 
Δικαστηρίων ή η αποστολή των στα αρμόδια Α/Τ για 
επίδοση. 

Η παραλαβή των αποδεικτικών επιδόσεων από τα 
Τμήματα Επιμελητών Δικαστηρίων και από τα Α/Τ, ο 
διαχωρισμός και η διανομή αυτών στα πινάκια. 

Η διαδικασία συμπλήρωσης αποφάσεων Τριμελούς 
Πλημμελειοδικείου. 

Η ηλεκτρονική καταχώρηση εφέσεων κατ’ αντιμωλία 
καταδικαστικών ή αθωωτικών αποφάσεων Τριμελούς 
Πλημμελειοδικείου και η υποβολή των εφέσεων αυτών 
μετά των σχετικών δικογραφιών στον Εισαγγελέα Εφε- 
τών. 


Η ηλεκτρονική καταχώρηση εφέσεων κατ’ αντιμωλία 
και ερήμην καταδικαστικών ή αθωωτικών αποφάσεων 
του Μονομελούς Πλημμελειοδικείου. 

Η ηλεκτρονική καταχώρηση αναιρέσεων κατ’ αντιμω¬ 
λία καταδικαστικών ή αθωωτικών αποφάσεων Τριμελούς 
Πλημμελειοδικείου και η υποβολή των αναιρέσεων αυ¬ 
τών μετά των δικογραφιών στον Εισαγγελέα του Αρείου 
Πάγου. 

Η ηλεκτρονική καταχώρηση προσφυγών κατά κλη¬ 
τήριων θεσπισμάτων Τριμελούς Πλημμελειοδικείου και 
ενημέρωση για την πορεία της προσφυγής και την επί¬ 
δοση της τυχόν απορριπτικής διάταξης του Εισαγγελέα 
Εφετών. 

Η ηλεκτρονική καταχώρηση ανακοπών κατ’ αποφάσε¬ 
ων τιμωρίας λιπομαρτύρων και προσδιορισμός αυτών 
προς εκδίκαση. 

Η αποστολή για εκτέλεση των αποφάσεων τιμωρίας 
λιπομαρτύρων, που δεν ανακλήθηκαν. 

Η εκκαθάριση ημερήσιας αποζημίωσης και των οδοι¬ 
πορικών εξόδων των μαρτύρων. 

Η χορήγηση πιστοποιητικών. Η συσχέτιση εγγράφων 
μετά από έγγραφη παραγγελία του Εισαγγελέα. 

Η διεκπεραίωση της αλληλογραφίας του Τμήματος. 

Στο τμήμα αυτό ορίζεται να υπηρετούν εξήντα (60) 
δικαστικοί υπάλληλοι και δύο (2) επιμελητές. 

Αρθρο 31ο 

Τμήμα Προσδιορισμού Μονομελούς 

Στην αρμοδιότητα του Τμήματος αυτού υπάγονται 
ιδίως: 

Η εισαγωγή ωρίμων και αναβλητικών δικογραφιών, 
υποθέσεων κατά παραπομπή και εφέσεων κατά απο¬ 
φάσεων Πταισματοδικείου και η διεκπεραίωση του 
προσδιορισμού αυτών προς εκδίκαση σε δικασίμους 
των Μονομελών Πλημμελειοδικείων. 

Η τήρηση βιβλίου εφέσεων κατ’ αποφάσεων Πταισμα¬ 
τοδικείου. Η σύνταξη και η ανάρτηση των εκθεμάτων 
στα αντίστοιχα γραφεία των πινακίων και στα ακρο¬ 
ατήρια κατά τα οριζόμενα στο άρθρο 374 του Κ.Π.Δ. 

Η ηλεκτρονική καταχώρηση των ωρίμων και αναβλη¬ 
τικών δικογραφιών. 

Η κατάρτιση κλητήριων θεσπισμάτων και κλήσεων 
και η παράδοση τούτων στα Τμήματα των Επιμελητών 
Δικαστηρίων ή η αποστολή των στα αρμόδια Α/Τ για 
επίδοση. 

Η παραλαβή των αποδεικτικών επιδόσεων από τα 
Τμήματα Επιμελητών Δικαστηρίων και από τα Α/Τ, ο 
διαχωρισμός και η διανομή αυτών στα πινάκια. 

Η διαδικασία συμπλήρωσης αποφάσεων Μονομελούς 
Πλημμελειοδικείου. 

Η ηλεκτρονική καταχώρηση ποινών λιπομαρτυρίας. 

Η ηλεκτρονική καταχώρηση ανακοπών κατά αποφά¬ 
σεων ποινών λιπομαρτυρίας. 

Η αποστολή για εκτέλεση των ποινών λιπομαρτυρίας. 
Η υποβολή αναιρέσεων κατ’ αποφάσεων Μονομελούς 
Πλημμελειοδικείου μετά των σχετικών δικογραφιών 
στον Εισαγγελέα του Αρείου Πάγου. 

Η εκκαθάριση ημερήσιας αποζημίωσης και των οδοι¬ 
πορικών εξόδων των μαρτύρων. 

Η χορήγηση πιστοποιητικών. Η συσχέτιση εγγράφων 
μετά από έγγραφη παραγγελία του Εισαγγελέα. 

Η διεκπεραίωση της αλληλογραφίας του Τμήματος. 

Στο τμήμα αυτό ορίζεται να υπηρετούν σαράντα εννέα 
(49) δικαστικοί υπάλληλοι και δύο (2) επιμελητές. 

Άρθρο 32ο 

Τμήμα Ακροάσεων - Δικαστικής Συνδρομής - Διεθνών 
Σχέσεων και Υποθέσεων Ευρωπαϊκής Ένωσης. 

Στην αρμοδιότητα του Τμήματος αυτού υπάγονται: Η 
διεκπεραίωση των προκαταρκτικών διοικητικών εξετά¬ 
σεων και οι επαναλήψεις όλων των υποθέσεων αρμο¬ 
διότητας του Εισαγγελέως Ακροάσεων, όπως διορθώ¬ 
σεις ληξιαρχικών πράξεων, παραγγελίες καταχώρισης 
εκπρόθεσμων δηλώσεων γέννησης - βάπτισης - γάμου, 
παραγγελίες για πνευματική λύση του γάμου που λύ¬ 
θηκε με αμετάκλητη δικαστική απόφαση, άδειες για 
τέλεση πολιτικού γάμου σε άλλο τόπο από εκείνο που 
έχει οριστεί και άδειες για σύναψη γάμου πριν από 
την παρέλευση της νόμιμης προθεσμίας, παραγγελίες 
προς Συμβολαιογράφους για τη χορήγηση αντιγράφων 
συμβολαίων και λοιπών συμβολαιογραφικών εγγράφων 
σε όσους έχουν έννομο συμφέρον, παραγγελίες στις 
υπηρεσίες του Δημοσίου και γενικά όλων των Επιχει¬ 
ρήσεων του Δημόσιου Τομέα να παραδίδουν έγγραφα 
ή να χορηγούν αντίγραφα σε όσους έχουν έννομο συμ¬ 
φέρον σύμφωνα με τις ισχύουσες διατάξεις, εγκλεισμός 
ψυχοπαθών σε Ψυχιατρικά Καταστήματα, παραλαβή 
δικογράφων που αναφέρονται στο άρθρο 134 Κ.Π.Δ., συ¬ 
στάσεις σε πολίτες μέσω των Αστυνομικών Τμημάτων, 
διατάξεις για προσωρινή απομάκρυνση ζώων, παραγ¬ 
γελίες για έκδοση άδειας ταφής και ενταφιασμού αζή- 
τητων νεκρών, παραγγελίες προς την Ιατροδικαστική 
Υπηρεσία για διενέργεια νεκροψίας. 

Προσέτι στην αρμοδιότητα του Τμήματος υπάγονται: 
Επιδόσεις στον Εισαγγελέα σύμφωνα με τον Κ.Πολ.Δ. 
και το Αστικό Δίκαιο, παραλαβή και διεκπεραίωση επι¬ 
δόσεων αστικών/εμπορικών δικογράφων για το εξω¬ 
τερικό, παραλαβή/περαίωση αιτημάτων επίδοσης ποι¬ 
νικών και αστικών δικογράφων από το εξωτερικό σε 
περιοχές αρμοδιότητας της Εισαγγελίας Πρωτοδικών 
Αθηνών, εξέταση μαρτύρων στο πλαίσιο διεκδίκησης 
διατροφής, διεξαγωγή αποδείξεων στο πλαίσιο αστικών/ 
εμπορικών υποθέσεων, νομικές διατάξεις μεταφοράς 
κρατουμένων από το εξωτερικό στην Ελλάδα, διάφορα 
αιτήματα δικαστικής συνδρομής από δικαστικές αρχές 
του εξωτερικού. 

Στο Τμήμα αυτό ορίζεται να υπηρετούν οκτώ (8) δι¬ 
καστικοί υπάλληλοι και ένας (1) επιμελητής. 

Αρθρο 33ο 
Τμήμα Βουλευμάτων 

Στην αρμοδιότητα του Τμήματος αυτού υπάγονται: 

Η παραλαβή και προώθηση αιτήσεων αυτοπρόσωπης 
εμφάνισης διαδίκων. Η διόρθωση Βουλευμάτων. Η υπο¬ 
βολή δικογραφιών, μετά την άσκηση ενδίκων μέσων, 
στον Εισαγγελέα του Αρείου Πάγου και στον Εισαγ¬ 
γελέα Εφετών. 

Η παράδοση απαλλακτικών, παραπεμπτικών και πα- 
ρεμπιπτόντων βουλευμάτων στο Τμήμα των δικαστι¬ 
κών επιμελητών ή η αποστολή στα Α/Τ για επίδοση. Η 
αρχειοθέτηση απαλλακτικών βουλευμάτων. Η μέριμνα 
εισαγωγής των δια βουλευμάτων παραπεμπομένων υπο¬ 
θέσεων στο ακροατήριο του Τριμελούς και Μονομελούς 
Πλημμελειοδικείου. 


Η διεκπεραίωση τη αλληλογραφίας του Τμήματος. 

Στο τμήμα αυτό ορίζεται να υπηρετούν επτά (7) δι¬ 
καστικοί υπάλληλοι. 

Αρθρο 34ο 

Τμήμα Ασφαλιστικών Εισφορών 

Στην αρμοδιότητα του τμήματος αυτού υπάγεται ολό¬ 
κληρο το στάδιο της προδικασίας των υποθέσεων οφει¬ 
λετών σε ασφαλιστικούς οργανισμούς (Ι.Κ.Α., Ο.Α.Ε.Ε. 
κ.α.), οι οποίες εκδικάζονται από το Ε' Μονομελές Πλημ/ 
κείο Αθηνών, καθώς και από τα Μεταβατικά Δικαστήρια 
(Πταισματοδικεία) Νέας Ιωνίας και Καλλιθέας άπαξ το 
μήνα και ιδίως: 

Η ηλεκτρονική καταχώρηση δικογραφιών ωρίμων και 
αναβλητικών. 

Η κατάρτιση κλητήριων θεσπισμάτων και κλήσεων, η 
αποστολή αυτών στα Αστυνομικά Τμήματα για επίδοση 
και ο έλεγχος των αποδεικτικών επιδόσεων. 

Η σύνταξη και ανάρτηση εκθεμάτων στα αντίστοιχα 
γραφεία των πινακίων και στο Ακροατήριο, κατά τα 
οριζόμενα στο άρθρο 374 Κ.Π.Δ. Η συσχέτιση εγγράφων 
μόνο με έγγραφη παραγγελία του Εισαγγελέα. 

Η χορήγηση πιστοποιητικών πορείας δικογραφιών. 

Η διεκπεραίωση της αλληλογραφίας του τμήματος. 

Η σύνταξη Έκθεσης Επιθεωρήσεως (αναλυτικός ανά 
κατηγορία δικογραφιών ετήσιος πίνακας). 

Στο τμήμα αυτό ορίζεται να υπηρετούν επτά (7) δι¬ 
καστικοί υπάλληλοι. 

Αρθρο 35ο 
Τμήμα Ανηλίκων 

Στην αρμοδιότητα του τμήματος αυτού υπάγεται ιδί¬ 
ως: 

Α] Ολόκληρη η φάση της προδικασίας σε υποθέσεις 
που οι κατηγορούμενοι είναι ανήλικοι και ιδίως: 

Η αρίθμηση και ηλεκτρονική καταχώρηση δικογραφιών 
αυτοφώρων εγκλημάτων. 

Η ηλεκτρονική καταχώρηση και διακίνηση των μηνύ¬ 
σεων, αλλά και των ανακριτικών και προανακριτικών 
δικογραφιών. 

Η σύνταξη των κατηγορητηρίων σύμφωνα με τα ση- 
μειούμενα υπό του Εισαγγελέως στοιχεία επί της δι¬ 
κογραφίας. 

Ο προσδιορισμός υποθέσεων στο Μονομελές και Τρι¬ 
μελές Δικαστήριο Ανηλίκων Αθηνών. 

Η σύνταξη πινακίων και εκθεμάτων και ανάρτηση αυ¬ 
τών. 

Η κατάρτιση κλητήριων θεσπισμάτων και κλήσεων και 
παράδοση αυτών στα τμήματα των Επιμελητών Δικα¬ 
στηρίων ή η αποστολή αυτών στα Αστυνομικά Τμήματα 
προς επίδοση. 

Η παραλαβή και έλεγχος αποδεικτικών επιδόσεως και 
διανομή αυτών στα πινάκια. 

Οι εφέσεις και η διεκπεραίωση της προβλεπόμενης 
για την εκδίκασή τους διαδικασίας. 

Οι ενέργειες για μεταγωγές κρατουμένων. 

Η παραλαβή, επίδοση, διεκπεραίωση και αρχειοθέτηση 
βουλευμάτων. 

Η εκτέλεση των αποφάσεων των Δικαστηρίων Ανη¬ 
λίκων. 

Η διαδικασία άρσεως ή μετατροπής των αναμορφωτι¬ 
κών μέτρων που επεβλήθησαν με τις αποφάσεις. 

Η συσχέτιση εγγράφων και μόνο με έγγραφη παραγ¬ 
γελία του Εισαγγελέως. 

Η παροχή πληροφοριών στο κοινό για την πορεία των 
χρεωμένων στο τμήμα δικογραφιών και η χορήγηση 
αντιγράφων και πιστοποιητικών πορείας στους προς 
τούτο νομιμοποιούμενους και σε αρμόδιες υπηρεσίες. 

Η αναλυτική σύνταξη πινάκων κινήσεως μηνύσεων και 
δικογραφιών καθώς και καταρτισθέντων κατηγορητηρί¬ 
ων, προσδιορισθέντων δικογραφιών και κλητήριων και 
κλήσεων για την ενημέρωση των Εισαγγελικών Αρχών 
για την πορεία των διεκπεραιούμενων δικογραφιών. 

Β] Η εκτέλεση παραγγελιών των Εισαγγελέων επί θε¬ 
μάτων ακροάσεων ανηλίκων, καθώς και ενηλίκων που 
στρέφονται κατά ανηλίκων. 

Γ] Η τήρηση φακέλων κοινωνικού περιεχομένου για τη 
στήριξη ανηλίκων που βρίσκονται σε κίνδυνο. 

Στο τμήμα αυτό ορίζεται να υπηρετούν δέκα (10) δι¬ 
καστικοί υπάλληλοι και δύο (2) επιμελητές. 

Άρθρο 36ο 

Τμήμα Εκτελέσεως Αποφάσεων και Βουλευμάτων 

Στην αρμοδιότητα του Τμήματος αυτού υπάγονται 
ιδίως: 

Η εκτέλεση ερήμην αποφάσεων Τριμελούς και Μονο¬ 
μελούς Πλημμελειοδικείου και ενταλμάτων προσωρινής 
κράτησης και σύλληψης, καθώς και διατάξεων επιβολής 
περιοριστικών όρων. 

Η ηλεκτρονική καταχώρηση αποφάσεων υποδίκων 
και φυγόποινων, η τήρηση παλαιών καρτελών αυτών, 
καθώς και η καταχώρηση αυτών στους οικείους φακέ¬ 
λους φυγόποινων. 

Η αποστολή αποσπασμάτων στις Αστυνομικές Αρχές 
για εκτέλεση. 

Η εξαγορά ποινών. Η καταχώριση των φυλακίσεων. 

Η αλληλογραφία με φυλακές και άλλες αρχές για 
θέματα που αφορούν την εκτέλεση αποφάσεων. 

Η απόδοση εγγυήσεων και η βεβαίωση χρηματικών 
ποινών στα αρμόδια δημόσια ταμεία. 

Η διόρθωση στοιχείων ταυτότητας καταδικασθέντων. 

Η εκτέλεση αποφάσεων, όταν η έφεση απορρίπτε¬ 
ται ανυποστήρικτος και όταν απορρίπτεται η αίτηση 
αναίρεσης. 

Η εισαγωγή αιτήσεων ακυρώσεως (αναζήτηση της 
δικογραφίας από το αρχείο του Πρωτοδικείου ή από το 
Εφετείο ή από την Εισαγγελία Εφετών κ.τ.λ.). 

Οι συγχωνεύσεις ποινών, η παροχή προθεσμίας κατα¬ 
βολής χρηματικής ποινής σε δόσεις και η περαιτέρω με¬ 
τατροπή της χρηματικής ποινής σε κοινωφελή εργασία. 

Οι αντιρρήσεις περί την εκτέλεση. 

Η αμφισβήτηση ανασταλτικότητας της έφεσης. 

Η μετατροπή των ποινών. 

Η αναβολή και η αναστολή εκτέλεσης. 

Η αφαίρεση χρόνου προσωρινής κράτησης. 

Η άρση απαγόρευσης εξόδου από τη χώρα και οι 
αποφυλακίσεις υποδίκων. 

Η απόδοση εγγυήσεως, δήμευση, απόδοση ή κατα¬ 
στροφή πειστηρίων. 

Η έκδοση πιστοποιητικών μη δίωξης. 

Η συσχέτιση εγγράφων και μόνο με έγγραφη παραγ¬ 
γελία του αρμοδίου Εισαγγελέως. 

Η αλληλογραφία του Τμήματος. 


Η λειτουργία του τμήματος το Σάββατο και τις αργίες 
μόνο ως προς τους συλληφθέντες - κρατουμένους. 

Στο τμήμα αυτό ορίζεται να υπηρετούν είκοσι δύο (22) 
δικαστικοί υπάλληλοι και ένας (1) επιμελητής. 

Αρθρο 37ο 

Τμήμα Ερήμην Αποφάσεων 

Στην αρμοδιότητα του Τμήματος αυτού υπάγεται η 
εισαγωγή δικογραφιών ερήμην αποφάσεων Τριμελούς 
και Μονομελούς Πλημμελειοδικείου Αθηνών προς πε¬ 
ραιτέρω ενέργειες και ιδίως: 

Η αναγνώριση και η καταχώρηση των αποφάσεων 
στα αντίστοιχα ηλεκτρονικά βιβλία ερήμην αποφάσεων 
Τριμελούς και Μονομελούς Πλημμελειοδικείου. Η απο¬ 
στολή αποσπασμάτων των ως άνω αποφάσεων προς 
επίδοση στα αρμόδια Α/Τ. 

Ο έλεγχος των επιδόσεων και η ανά δίμηνο υπόμνη¬ 
ση των Α/Τ. Η συσχέτιση των σχετικών αποδεικτικών 
επιδόσεων των αποφάσεων στις οικείες δικογραφίες, 
όταν επιστραφούν και η αποστολή των δικογραφιών 
στο Ποινικό Μητρώο του Πρωτοδικείου Αθηνών (με τα 
αποδεικτικά). 

Η ηλεκτρονική καταχώρηση των προς εκτέλεση απο¬ 
σπασμάτων των αποφάσεων και η παράδοση τούτων 
στο Τμήμα Εκτελέσεως Αποφάσεων. 

Η αναζήτηση των δικογραφιών και η υποβολή στον 
Εισαγγελέα Εφετών εφέσεως κατ’ ερήμην αποφάσεως 
Τριμελούς Πλημμελειοδικείου με την δικογραφία και το 
αποδεικτικό επιδόσεως της αποφάσεως. 

Η υποβολή αναιρέσεως στον Εισαγγελέα του Αρείου 
Πάγου με τη δικογραφία και το αποδεικτό επιδόσεως. 

Η παράδοση στο Τμήμα Εφέσεων της Εισαγγελίας 
Πρωτοδικών Αθηνών της σχετικής δικογραφίας μαζί 
με την έφεση και το αποδεικτικό επιδόσεως της απο¬ 
φάσεως. 

Η συσχέτιση εγγράφων. Η διεκπεραίωση της αλληλο¬ 
γραφίας του Τμήματος. 

Στο τμήμα αυτό ορίζεται να υπηρετούν είκοσι ένας 
(21) δικαστικοί υπάλληλοι και ένας (1) επιμελητής. 

Αρθρο 38ο 
Τμήμα Πληροφορικής 

Στην αρμοδιότητα του τμήματος αυτού υπάγεται η 
μηχανοργάνωση των τμημάτων και υπηρεσιών της Ει¬ 
σαγγελίας Πρωτοδικών Αθηνών και ιδίως: 

Η εφαρμογή των σύγχρονων μεθόδων και συστημάτων 
Πληροφορικής και η ανελλιπής υποστήριξη και λειτουρ¬ 
γία όλου του μηχανογραφικού (υλικού - λογισμικού) εξο¬ 
πλισμού που έχει εγκατασταθεί στην Εισαγγελία για την 
καλύτερη οργάνωση και λειτουργία των υπηρεσιών της. 

Η ανάλυση, ο σχεδιασμός και η σταδιακή υλοποίηση 
της μηχανογράφησης των εργασιών σε όλα τα τμήματα 
της Εισαγγελίας, σε συνεργασία και με άλλες δικαστι¬ 
κές ή μη υπηρεσίες (Ελληνική Αστυνομία, Εφορίες, ΙΚΑ, 
άλλα Ασφαλιστικά Ταμεία, Υπουργεία κ.α.), καθώς και ο 
σχεδιασμός και η σταδιακή διασύνδεση της Υπηρεσίας 
με Δικαστικές Υπηρεσίες (Πρωτοδικεία, Εφετεία κ.α.) και 
με άλλες εμπλεκόμενες Υπηρεσίες (Ελληνική Αστυνομία, 
Εφορίες, ΙΚΑ, άλλα Ασφαλιστικά Ταμεία, Υπουργεία κ.α.). 

Η ανάλυση και ο σχεδιασμός για την επίτευξη της 
ηλεκτρονικής κατάθεσης των μηνύσεων. 

Η δημιουργία και καλή λειτουργία της ιστοσελίδας 
της Εισαγγελίας Πρωτοδικών Αθηνών. 

Η μέριμνα για τη συγκέντρωση και αξιολόγηση των 
στατιστικών στοιχείων και προτάσεων. 

Η απλούστευση των γραφειοκρατικών διαδικασιών 
στην παροχή υπηρεσιών. 

Η δημιουργία Ευρωπαϊκών δικτυακών πυλών ηλεκτρο¬ 
νικής δικαιοσύνης (θ-ίυείίοβ) για τα κράτη μέλη της Ευ¬ 
ρωπαϊκής Ένωσης που θα επιτρέπουν την ανάκτηση 
πληροφοριών της υπηρεσίας από άλλες χώρες και από 
δικαστήρια που βρίσκονται σε άλλες χώρες. 

Η κεντρική διαχείριση των εξυπηρετητών (εθΓνοΓε) της 
Εισαγγελίας. 

Η αλληλογραφία του τμήματος. 

Οι υπάλληλοι που στελεχώνουν το τμήμα έχουν όλοι 
γνώσεις Πληροφορικής, ιδιαίτερα δε, δύο τουλάχιστον 
εξ αυτών διαθέτουν εξειδικευμένες γνώσεις ανάλυσης 
και προγραμματισμού. 

Στο τμήμα αυτό ορίζεται να υπηρετούν δέκα (10) δι¬ 
καστικοί υπάλληλοι. 

Άρθρο 39ο 

Τμήμα Ποινικού Μητρώου 

Στην αρμοδιότητα του Τμήματος αυτού υπάγονται 
ιδίως: 

Η σύνταξη, θεώρηση, ταξινόμηση, καταστροφή, αντι¬ 
κατάσταση δελτίων Ποινικού μητρώου. 

Η παραλαβή αιτήσεων για έκδοση πιστοποιητικών ή 
αντιγράφων ποινικού μητρώου, ο έλεγχος και η έκδοση 
αυτών. Ο έλεγχος των ποινικών καταστάσεων για όλα 
τα Δικαστήρια. 

Η παραλαβή των αποστελλομένων δελτίων ποινικού 
μητρώου, ο έλεγχος αυτών, η ταξινόμησή τους λεξικο- 
γραφικώς, η παρακολούθηση των μεταβολών, η διαβίβα¬ 
ση δελτίων ποινικού μητρώου στις διάφορες δικαστικές 
και λοιπές αρχές και η διαγραφή των δελτίων ποινικού 
μητρώου, μετά από αναίρεση, έφεση, ακύρωση ή επα¬ 
νάληψη διαδικασίας. 

Η παραλαβή και έκδοση Διατάξεων από τον καθ’ ύλην 
αρμόδιο Εισαγγελέα για διαγραφή ποινών από το Ποι¬ 
νικό Μητρώο. 

Η διεκπεραίωση της αλληλογραφίας του Τμήματος. 

Η διαδικασία ανάκλησης και άρσης της αναστολής 
ποινής. 

Στο τμήμα αυτό ορίζεται να υπηρετούν είκοσι πέντε 
(25) δικαστικοί υπάλληλοι και ένας (1) επιμελητής. 

Άρθρο 40ο 

Τμήματα Επιμελητών Δικαστηρίων (Α, Β και Γ) 

Στην αρμοδιότητα καθενός των τμημάτων τούτων 
υπάγονται ιδίως: 

Η επίδοση πάσης φύσεως ποινικών δικογράφων και 
κατά κύριο λόγο κλήσεων και κλητήριων θεσπισμάτων, 
βουλευμάτων, απορριπτικών διατάξεων του Εισαγγε¬ 
λέα Εφετών Αθηνών επί προσφυγών κατά κλητήριων 
θεσπισμάτων, ποινικών δικογράφων του εξωτερικού (δι¬ 
καστική συνδρομή), κλήσεων μαρτύρων προς εξέταση, 
κλήσεων πολιτών προς διευθέτηση διαφορών από τον 
Εισαγγελέα Ακροάσεων. 

Η επίδοση αποφάσεων και αποσπασμάτων σε ερήμην 
καταδικασθέντες κατηγορούμενους. 


Η επίδοση ποινικών δικογράφων Ξένων Αρχών (Ει¬ 
σαγγελιών του Κράτους) που η κατοικία τους ανήκει 
στην περιφέρεια του Πρωτοδικείου Αθηνών. Η διανομή 
των ποινικών δικογράφων κατά περιοχή αρμοδιότητας 
Αστυνομικών Τμημάτων και εξ ολοκλήρου η εργασία 
των επιδόσεων που εκτελείται από Αστυνομικά όργανα. 

Η συμπλήρωση των αποδεικτικών επίδοσης στους 
μάρτυρες και κατηγορούμενους, στους οποίους γίνεται 
η επίδοση, σύμφωνα με τις διατάξεις του Κ.Π.Δ. 

Ο έλεγχος των αποδεικτικών επιδόσεως και η παρά¬ 
δοση ή αποστολή αυτών στο Τμήμα ή στην Υπηρεσία, 
από την οποία έχει παραγγελθεί να κάνει την επίδοση. 

Η σύνταξη ατομικών βιβλίων ή η ηλεκτρονική κατα¬ 
γραφή κάθε επιμελητή, από όπου φαίνεται η ημερομηνία 
παραλαβής της κλήσης - κλητήριου - απόφασης και η 
ημερομηνία παράδοσης ή αποστολής της. Ο έλεγχος 
του βιβλίου αυτού ανά μήνα από τον Προϊστάμενο του 
Τμήματος και η ενημέρωση του Διευθύνοντα και του 
Διευθυντή της Γραμματείας περί της πορείας των επι¬ 
δόσεων. 

Σε κάθε τμήμα ορίζεται να υπηρετούν 160 επιμελητές. 
Εφόσον οι υπηρετούντες στην Εισαγγελία επιμελητές 
είναι συνολικά λιγότεροι των 300, λειτουργούν μόνο τα 
δύο Τμήματα (Α και Β) και αναστέλλεται η λειτουργία 
του τρίτου πράξη του Διευθύνοντος, μέχρι να τοποθε¬ 
τηθούν επιμελητές. 

Στο Α' και Β' Τμήμα ορίζεται να υπηρετούν εκατόν 
εξήντα (160) επιμελητές και στο Γ' Τμήμα εκατόν πενή¬ 
ντα έξι (156) επιμελητές. 

ΚΕΦΑΛΑΙΟ Δ' 

ΕΙΔΙΚΕΣ ΔΙΑΤΑΞΕΙΣ ΚΑΙ ΡΥΘΜΙΣΕΙΣ 
Αρθρο 41ο 

Απογευματινή Υπηρεσία 

Κατά τις εργάσιμες ημέρες από ώρας 17.00 έως 19.00, 
τα Σάββατα, τις Κυριακές και τις λοιπές αργίες από 
ώρας 10.00 έως 13.00 εκτελεί υπηρεσία στο κατάστημα 
της Εισαγγελίας δύο Εισαγγελικοί λειτουργοί της εσω¬ 
τερικής υπηρεσίας της Εισαγγελίας, οι οποίοι ορίζονται 
απ’ τον Διευθύνοντα. Ο Εισαγγελέας, που εκτελεί την 
υπηρεσία αυτή, παραλαμβάνει και χειρίζεται τις συνο¬ 
δείες, επικοινωνεί με τις αστυνομικές και άλλες αρχές 
που ενεργούν προανάκριση και παρέχει οδηγίες για 
το χειρισμό επειγουσών υποθέσεων και χειρίζεται όλα 
τα έκτακτα περιστατικά και τις επείγουσες υποθέσεις, 
που ανήκουν στην αρμοδιότητα των Εισαγγελέων εκτε- 
λέσεως αποφάσεων, ακροάσεων και γνωμοδοτήσεων. 
Η πιο πάνω υπηρεσία εκτελείται πάντοτε με τη Γραμ- 
ματειακή υποστήριξη δύο (2) δικαστικών υπαλλήλων 
που ορίζονται από τον Διευθυντή της Διεύθυνσης της 
Γ ραμματείας. 

Άρθρο 42ο 

Εισαγγελείς Εφημερίας 

1. Καθημερινά και όλο το εικοσιτετράωρο και συ¬ 
γκεκριμένα από τις 7 π.μ. έως τις 7 π.μ. της επόμενης 
ημέρας που αρχίζει η επόμενη υπηρεσία (εφημερία), 
ορίζονται εφημερία δύο Εισαγγελικοί λειτουργοί (Αντει¬ 
σαγγελείς, Πάρεδροι και τοιούτων μη επαρκούντων 
νεώτεροι στην επετηρίδα Εισαγγελείς αποκλειστικά 
κατά τη σειρά αρχαιότητας), οι οποίοι κατά το διάστη¬ 
μα της υπηρεσίας τους αυτής οφείλουν να βρίσκονται 

στην κατοικία τους. Οι Εισαγγελικοί λειτουργοί που 
ορίζονται εφημερία, παρίστανται σε κατ’ οίκον έρευνες, 
καθώς επίσης και σε οποιαδήποτε άλλη επείγουσα ανα- 
κριτική πράξη, όταν απαιτείται η παρουσία τους κατά 
νόμον. Τέλος, παρίστανται και σε μη απαγορευμένες 
συγκεντρώσεις ή συναθροίσεις, όταν υπάρχει σοβα¬ 
ρός κίνδυνος διάπραξης εγκλημάτων και διατάραξης 
της δημόσιας τάξης, προκειμένου να εποπτεύουν την 
προανάκριση ή, εφόσον δεν ενεργείται προανάκριση, 
να απευθύνουν τις αναγκαίες συστάσεις, σύμφωνα με 
τις διατάξεις των άρθρων 24 παρ. 2, 25 παρ. 1 εδαφ. γ' 
και δ', εδαφ. α' του νόμου 1756/ 1988, όπως εκάστοτε 
ισχύουν. Οι Εισαγγελείς εφημερίας είναι αρμόδιοι, για 
κάθε άλλα έκτακτο περιστατικό που ανακύπτει κατά 
τη διάρκεια της υπηρεσίας τους και δεν εμπίπτει στις 
διατάξεις του άρθρου 39 του παρόντος. 

2. Οι Εισαγγελείς εφημερίας ορίζονται από το Διευ- 
θύνοντα με μηνιαία κατάσταση που κοινοποιείται στο 
Διευθύνοντα την Εισαγγελία Εφετών και στις προανα- 
κριτικές Αρχές. 

Άρθρο 43ο 
Ασφαλιστικά Μέτρα 

Οι αιτήσεις ασφαλιστικών μέτρων του ΑΝ 1539/1938 
ανατίθενται κατά σειρά σε όλους τους Εισαγγελικούς 
Λειτουργούς, με εξαίρεση εκείνους που εκτελούν Εσω¬ 
τερική υπηρεσία. 

Αρθρο 44ο 

Αρμόδιοι να αποφασίσουν για την απόλυση ατόμου, 
που έχει συλληφθεί για τέλεση αυτοφώρου εγκλήμα¬ 
τος και εφόσον συντρέχει ειδικός προς τούτο λόγος, 
κατά το χρόνο που δεν λειτουργεί το Γραφείο Ποινικής 
Δίωξης της Εισαγγελίας, είναι: ο Διευθύνων την Εισαγ¬ 
γελία, οι Εισαγγελείς της Ποινικής Δίωξης, καθώς και 
οι Εισαγγελείς της απογευματινής υπηρεσίας και μόνο 
κατά τη διάρκεια αυτής. 

ΚΕΦΑΛΑΙΟ Ε' 

ΠΟΙΝΙΚΑ ΔΙΚΑΣΤΗΡΙΑ - ΚΛΗΡΩΣΕΙΣ ΕΙΣΑΓΓΕΛΙΚΩΝ 
ΛΕΙΤΟΥΡΓΩΝ ΣΤΑ ΠΟΙΝΙΚΑ ΔΙΚΑΣΤΗΡΙΑ - ΤΜΗΜΑΤΑ 
ΔΙΑΚΟΠΩΝ ΚΑΙ ΤΕΛΙΚΕΣ ΔΙΑΤΑΞΕΙΣ 

Αρθρο 45ο 

Τα Ποινικά δικαστήρια είναι αυτά που ορίζονται στον 
Κανονισμό του Πρωτοδικείου Αθηνών. Δηλαδή: 
α) Το Μικτό Ορκωτό Δικαστήριο (ΜΟΔ) και Β' ΜΟΔ 
β) Τα Τριμελή Πλημμελειοδικεία: Α, Β, Γ, Δ, Ε, Στ, Ζ, 
Η, Θ, I, ΙΑ και Αυτόφωρο (Α' σύνθεση και Β' Σύνθεση). 

γ) Τα Μονομελή Πλημμελειοδικεία: Α, Β, Γ, Δ, Ε, ΣΤ, Ζ, 
Η, Θ και Αυτόφωρο (Α' Σύνθεση και Β'. Σύνθεση), 
δ) Τα Αγορανομικά Δικαστήρια: Α και Β. 
ε) Τα Δικαστήρια Ανηλίκων: Μονομελές και Τριμελές. 

Αρθρο 46ο 

1. Τα δικαστήρια που αναφέρονται στο προηγούμενο 
άρθρο συνεδριάζουν μόνο κατά τις εργάσιμες ημέρες. 
Κατ’ εξαίρεση το Β Αυτόφωρο Τριμελές Πλημμελειοδι¬ 
κείο και το Β Αυτόφωρο Μονομελές Πλημμελειοδικείο 
συνεδριάζουν και κάθε Σάββατο, όπως επίσης και στις 
αργίες αν η προηγούμενη ημέρα είναι επίσης αργία (π.χ. 
την Καθαρά Δευτέρα). 


2. Οι συνεδριάσεις των ποινικών δικαστηρίων αρχίζουν 
πάντοτε στις 9 π.μ., πλην Σαββάτου και αργιών που 
αρχίζουν στις 12.00. 

Άρθρο 47ο 

Κλήρωση των Εισαγγελικών λειτουργών στις 
συνθέσεις των Ποινικών Δικαστηρίων 

1. Οι λεπτομέρειες της διαδικασίας κλήρωσης των 
εισαγγελικών λειτουργών στις συνθέσεις των Ποινικών 
Δικαστηρίων του Πρωτοδικείου Αθηνών ρυθμίζονται, 
όπως ο νόμος ορίζει. 

2. Οι Εισαγγελείς, που αναπληρώνουν τους Εισαγγε- 
λείςΈδρας, οφείλουν να βρίσκονται στο κατάστημα της 
Εισαγγελίας στις 08.30 π.μ. 

Αρθρο 48ο 

Κατά την περίοδο των Εορτών των Χριστουγέννων 
και συγκεκριμένα από 22 Δεκεμβρίου έως και 6 Ιανου¬ 
άριου, καθώς επίσης και κατά την περίοδο των εορτών 
του Πάσχα, δηλαδή όλη την Μεγάλη Εβδομάδα έως και 
την εβδομάδα της Διακαινησίμου, δεν προσδιορίζονται 
υποθέσεις στα Ποινικά Δικαστήρια. Κατά τις περιό¬ 
δους αυτές λειτουργούν μόνο το Β' Αυτόφωρο Τριμε- 
λές Πλημμελειοδικείο και το Β' Αυτόφωρο Μονομελές 
Πλημμελειοδικείο. Τα αυτόφωρα αγορανομικά αδική¬ 
ματα εφόσον δεν συνεδριάζει Αγορανομικά Δικαστήριο 
εκδικάζονται από τα Αυτόφωρα Πλημμελειοδικεία. 

Κατά την περίοδο των θερινών διακοπών και ειδικότερα 
το μήνα Ιούλιο και το πρώτο Ιδνθήμερο του Σεπτεμβρίου 
λειτουργούν καθημερινώς ένα τακτικό Τ ριμελές Πλημμε¬ 
λειοδικείο και ένα τακτικό Μονομελές Πλημμελειοδικείο, 
το Β' Αυτόφωρο Τριμελές Πλημμελειοδικείο και το Β' 
Αυτόφωρο Μονομελές Πλημμελειοδικείο και ένα Αγορα- 
νομικό Δικαστήριο δυο (2) φορές την εβδομάδα. 

Κατά το μήνα Αύγουστο λειτουργούν μόνο τα πιο 
πάνω Αυτόφωρα Δικαστήρια με ώρα έναρξης των συ- 
νεδριάσεών τους τη 12η μεσημβρινή. 

Κατά την περίοδο των διακοπών ορίζονται και δύο 
συνεδριάσεις του Μονομελούς δικαστηρίου Ανηλίκων, 
μία τον Ιούλιο και μία το πρώτο δεκαπενθήμερο του 
Σεπτεμβρίου. 

Το μήνα Ιούλιο ορίζεται και μία Συνεδρίαση του Τρι¬ 
μελούς Δικαστηρίου Ανηλίκων. 

Τα συγκεκριμένα τμήματα των ποινικών δικαστηρίων, 
που θα λειτουργήσουν κατά το διάστημα των διακο¬ 
πών και οι δικάσιμοι αυτών, θα αναφέρονται ειδικότερα 
στην πρόταση της Εισαγγελίας προς την Ολομέλεια του 
Πρωτοδικείου Αθηνών σχετικά με τα τμήματα διακοπών 
κάθε έτους. 

Άρθρο 49ο 

Τα τμήματα διακοπών της Εισαγγελίας και ο αριθμός 
των Εισαγγελικών Λειτουργών που θα υπηρετήσουν σ’ 
αυτά καθορίζονται με απόφαση της Ολομέλειας της Ει¬ 
σαγγελίας, ύστερα από εισήγηση του Διευθύνοντος περί 
των λειτουργικών αναγκών της υπηρεσίας, μέσα στο 
β' Ιδνθήμερο του Μάίου κάθε έτους. Κατά την κατάρ¬ 
τιση των τμημάτων διακοπών λαμβάνονται υπ’ όψη και 
συνεκτιμώνται η αρχαιότητα, η υπηρεσία στα τμήματα 
διακοπών προηγουμένων ετών, οι τυχόν ειδικές ανάγκες 
ορισμένων Εισαγγελικών λειτουργών (συνυπηρέτηση 
κ.τ.λ.) και αι επιθυμίες αυτών. 

Άρθρο 50ο 

Το ωράριο λειτουργίας των Υπηρεσιών της Εισαγγε¬ 
λίας καθορίζεται από την ισχύουσα νομοθεσία. Η επι¬ 
κοινωνία με το κοινό, εκτός του Τμήμα Ακροάσεων - Δι¬ 
καστικής Συνδρομής - Διεθνών Σχέσεων και Υποθέσεων 
Ευρωπαϊκής Ένωσης, αρχίζει στις ΙΟ.ΟΟ' και λήγει στις 
13.00". Οι μηνύσεις εγχειρίζονται από ώρα ΟΘ.ΟΟ' έως 
13.00". Εγχείριση μήνυσης μετά την παρέλευση του χρό¬ 
νου αυτού καθώς επίσης και κατά την διάρκεια της απο¬ 
γευματινής υπηρεσίας επιτρέπεται μόνο όταν υπάρχουν 
εξαιρετικοί λόγοι. 


Άρθρο 51ο 

Ο Διευθύνων την εισαγγελία συγκαλεί τους προϊ¬ 
στάμενους των Τμημάτων και το Διευθυντή της Γραμ¬ 
ματείας κάθε δύο (2) μήνες προς συζήτηση θεμάτων 
αφορώντων την εύρυθμη λειτουργία της Γραμματείας. 

Κρίθηκε, αποφασίσθηκε και δημοσιεύθηκε στην Αθήνα 
στις 26 Σεπτεμβρίου 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Εισαγγελέας 
ΕΥΤΕΡΠΗ ΚΟΥΤΖΑΜΑΝΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΐ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιϋρ://νννννν.β1.9Γ - β-πιαΐΙ: ννβόπΐ33ΐβι·.βί@β1.9ΐ' 

